
РАЗПЯТИЕ 


Мисли и АФОРИЗМИ 





З) АлексАндър Лилов е 


6 
| Много доБРЕ ЗНАЕМ ОТ КВАНТОВАТА фИЗИКА, ЧЕ ИСТИНАТА В ГОЛЯМА СТЕПЕН ЗАВИСИ 
“ ОТ ГЛЕДНАТА ТОЧКА НА НАБЛЮДАТЕЛЯ. ЕАНО СЕ ВИЖДА, КОГАТО ГЛЕДАШ СВЕТА ОТ НА- 
БЛЮДАТЕЛНИЯ ПУНКТ НА ВСЕМОГЪЩА И ХЕДОНИСТИЧНА АМЕРИКА, и друго - ОТ пОтЪ- 
НАЛИТЕ ОТНОВО В РАЗМИРИЦИ И БЕДНОСТ БАЛКАНИ; ЕДИН Е ОБРАЗЪТ НА БЪДЕЩИЯ СВЯТ 
ЗА ПРЕДСТАВИТЕЛЯ НА СВРЪХСИЛА И ДОСТА ПО-РАЗЛИЧЕН ЗА ПРЕДСТАВИТЕЛЯ НА МАЛКА 
ДЪРЖАВА. ЕднО НЕЩО Е ДА ОБИТАВАШ ДЪРЖАВА-ЯДРО И ДРугО - ДА ЖИВЕЕШ В ДЪРЖАВА 

- ОТ „ЗОНАТА НА РАЗЛОМА. 
вво 
САЩ нЕ БИ ТРЯБВАЛО ДА ПРЕУВЕЛИЧАВАТ РОЛЯТА НА СИЛАТА, КОЯТО ИМАТ, И НА 
СТРАХА, КОЙТО ПРЕДИЗВИКВАТ. ТЕ СА БИЛИ ДОСТАТЪЧНИ ЗА ПОДДЪРЖАНЕТО НА РЕДАВ 
СВЕТОВНИТЕ ИМПЕРИИ, НО СА НЕДОСТАТЪЧНИ ЗА СВЕТОВНАТА МУЛТИЦИВИЛИЗАЦИОННА 
ОБЩНОСТ И ПОЛИТИКА. 
вво 
Нито ЕДНА СЪВРЕМЕННА ДЪРЖАВА, НЕЗАВИСИМО КОЛКО Е ГОЛЯМА И МОГЪЩА, НЕ МОЖЕ | 
ДА ВОДИ УСПЕШНА МЕЖДУНАРОДНА ПОЛИТИКА, АКО НЕ СЕ СЪОБРАЗЯВА С ДЕЙСТВИЕТО НА | 


радиа. 92 


цивилизАционния фактор. 
вво ; 
НАРАСТВАТ ОБАЧЕ И ВЪМОЖНИТЕ КОМБИНАЦИИ ЗА ПРОТИВОПОСТАВЯНЕ НА СИЛНИЯ, | 
ВКЛЮЧИТЕЛНО И НА ЕДИНСТВЕНАТА СУПЕРСИЛА - САЩ. Силата в СЪВРЕМЕННИТЕ | 


МОЖЕ Ли НЯКОЙ ДА СИ ПРЕДСТАВИ КАКВО ЩЕ СТАНЕ С НАШАТА ПЛАНЕТА, АКО В ЕДИН 
МОМЕНТ иЛи При ОПРЕДЕЛЕНИ ОБСТОЯТЕЛСТВА Азия БЪДЕ ПРЕДИЗВИКАНА ДА СЕ ПРОТИ- 
ВОПОСТАВИ НА ЗАПАДА ПРИМЕРНО ИЛИ НА СУПЕРСИЛАТА САЩ? 
вов : 
НЯМА БЪДЕЩЕ ЗА ЕВРОПА В БЪДЕЩИЯ МНОГОПОЛЮСЕН СВЯТ БЕЗ ОБЕДИНЯВАНЕ НА ЦЯЛА 
| Европа в ЕВРОПЕЙСКИЯ СЪЮЗ И НЯМА СТАБИЛНОСТ ЗА ЕВРОПА БЕЗ ЛИКВИДИРАНЕ НА 
ИКОНОМИЧЕСКАТА ИЗОСТАНАЛОСТ НА БАЛКАНИТЕ. 
вов 
КОРЕНИТЕ НА ТЕРОРИЗМА НЕ СА ОТ ЦИВИЛИЗАЦИОННО, А ОТ СОЦИАЛНО И ПОЛИТИЧЕ- 
СКО ЕСТЕСТВО. ПРОВЪЗГЛАСЯВАНЕТО НА ЦЕЛИ цивилизАции (ПРИМЕРНО ИСЛЯМСКАТА 
или НЯКОИ АЗИАТСКИ ЦИВИЛИЗАЦИИ) ЗА ИЗНАЧАЛНО ПРЕДРАЗПОЛОЖЕНИ КЪМ ТЕРОРИ- 
ЗЪМ ИЛИ НАПРАВО ЗА ТЕРОРИСТИЧНО ОПАСНИ Е ОПИТ ДА СЕ ИЗБЯГА ОТ ДЕЙСТВИТЕЛНИТЕ 
вт СОЦИАЛНИ, ГЕОПОЛИТИЧЕСКИ И ПОЛИТИЧЕСКИ ПРИЧИНИ ЗА ТОВА ЯВЛЕНИЕ. 
+ вов 
„ РАЗуМЪТ ТРЯБВА ДА НАДДЕЛЕЕ НАД КАТАСТРОФичнитЕ АЛТЕРНАТИВНИ ВЪЗМОЖНОСТИ НА 
| РАЗВИТИЕТО. ИНАЧЕ НОМО ЗАРТЕМ5 МОЖЕ ДА СЕ ОКАЖЕ ГРЕШКА НА ЕВОЛЮЦИЯТА! 

МАРКСИЗМЪТ, ОЛИГАРХИЯТА И 
СЪВРЕМЕННАТА ЛИБЕРАЛНА ДЕМОКРАЦИЯ" 





Ивка Цакова - доктор по поли- 
тология, доцент в катедра „По- 
литология, факултет „Между- 
народна икономика и полити- 
ка“ в УНСС. Работи в областта 


на политологията и политиче- 
ската икономия на гражданско- 
то общество и лобизма. Автор 
ена 4 книги: „Гражданската кул- 
тура на средношколците в Бъл- 
гария“ (1997), „Лобизъм и демо- 
крация“ (2005), „Лобизмът“ - ци- 
къл лекции (2012), „Как да лобира- 
ме в Брюксел“ - кратък наръчник 
за лобиране в ЕС (2013), както и 
на множество научни студии и 
статии по проблемите на поли- 
тическата социализация и граж- 
данското образование, граждан- 
ското общество, демократиза- 
цията, лобизма и капитализма 
в България в условията на евро- 
интеграция и глобализация. 


Ивка Цакова 


„Към критика на Хегеловата философия на пра- 

вото“ Маркс разглежда демокрацията много- 
странно - като съдържание и форма, като идея и 
представа, като „самоопределение на народа“, като 
„разрешена загадка на всички форми на държавен 
строй“. Последното обяснява защо всички управле- 
ния от времето на Маркс до днес се смятат за демо- 
кратични. Марксовото завещание се изразява в това, 
че демокрацията като същности съществуване тряб- 
ва да се свежда до своята „действителна основа“ - до 
действителния човек, до действителния народ, и да 
се утвърждава като негово собствено дело“. 

Съвременната либерална демокрация в услови- 
ята на днешния неолиберален капитализъм е твърде 
отдалечена от своята основа - от интересите и бла- 
гополучието на МНОЗИНСТВОТО. Ако има нещо, което 
се отнася по някакъв начин до мнозинството, това 
са абстрактните права на индивида, формално фик- 
сирани В конституциите, но оставащи все повече на 
книга при неолибералното управление, упражнява- 
но в полза на едно все по-богато и овластено малцин- 
ство. Убедително звучат думите на Стиглиц, че днес 
реална демокрация не съществува, защото полити- 
ческата система в САЩ (аи не само там) е по-близка 
до принципа „един долар, един глас“, отколкото до 
„един човек, един глас“. Със залеза на социалната 
държава и тарантираните от нея права за т.нар. сред- 
на класа формалната, фасадната либерална демокра- 
ция все повече мутира В олигархия. 





Статията е базирана на доклад, изнесен на националната 
конференция „Карл Маркс - ренесанс и нови прочити“ 
(11-12 юни 2014 г.). 


ТЕОРИЯ 


Днес говоренето за демокрация изобщо, за „либерална демокрация“ е ев- 
фемизъм (дискурсивен похват), зад който се крие по същество буржоазна де- 
мокрация. А тя, ако следваме Маркс, се определя като власт на капиталистите, 
които са незначително малцинство от цялото население, от демоса. Оттук на- 
сетне в това изложение ще говоря за процес на олигархизация на смятаното за 
демократично управление, който е в ход и става особено очевиден след избух- 
ването на глобалната финансова и икономическа криза от 2008. Става дума за 
управление в полза на изключително тесен кръг от много богати хора, които 
можем да наречем още „едър бизнес“, „големи пари, милиардери“, „влиятелни 
финансови и делови кръгове“, „ключови икономически играчи“, или накратко 
- олигарси. Олигархизацията на днешната либерална демокрация се изразява в 
„политика/политики в защита на богатството“. За разлика от елитите, които са 
овластени по различни начини и са ориентирани към различни цели, олигар- 
сите се определят най-вече чрез властта на парите (роуиег о топеу). Концентри- 
раното богатство служи както като източник на олигархична власт, така и като 
мотивация за нейното упражняване”. 

Кризата на либералната демокрация и разгръщащата се тенденция към 
олигархизация има поне три измерения, които ще опитам да обоснова чрез 
Марксови идеи или техни актуализирани прочити. Ще ги формулирам диску- 
сионно - в рамките на три дискусии: 

е Икономизация на политиката или икономически детерминизъм? 

. Класово неутрална либерална демокрация или нова класова борба? 

« Неолиберални „идеологически апарати“ или олигархизация под булото 
на „експертокрация“ и лобизъм? 


1. Икономизация на политиката 
или икономически детерминизъм? 


Глобалната криза от 2008 г. показа несъстоятелността на неокласическия 
икономикс за обяснение на новите реалности. Както навремето Маркс в „Кри- 
тика на политическата икономия“ преразгледа класическата политическа 
икономия на Смит и Рикардо, разкривайки зад тяхното либерално мислене 
отношенията на експлоатация и неравенство, така днес Марксовите ПОЛИТИ- 
ко-икономически идеи преживяват ренесанс, за да ни помогнат да разкрием 
пораженията, които нанася неолибералният глобализиран капитализъм върху 
развитието на съвременните държави и общества. 

Вече за всички е ясно, че тезата за благотворното отделяне на икономиката 
от политиката, обосновавана чрез неолибералната мантра за предимствата на 
„свободния пазар“ и на ограничаването на ролята на „лошата държава“, ланси- 
рана от неокласическия икономикс, е недостоверна. Приказките за ненамеса на 
държавата в пазара, в икономическите процеси се оказаха несъстоятелни. Без- 
контролните финансови пазари причиниха глобалната криза, а държавите се 
намесиха в икономиката, за да спасят големите корпорации и банки от фалит. 
Намесата беше за сметка на мнозинството данъкоплатци - в полза на малцина 
крупни капиталисти. Всъщност наблюдаваме срастване между политика и биз- 

нес - при това в полза на бизнеса. 

Напрежението между днешния неолиберален капитализъм и либералната 
политическа демокрация е изключително остро, тяхното хармонично съжител- 
ство сякаш е невъзможно (според Сл. Жижек - бракът между тях приключи) и 
всичко това намира израз в тревожната тенденция към олигархизация на по- 
литиката. Създава се впечатление, че държавите и наддържавните политически 
формирования и техните институции работят за удовлетворяване на интере- 
сите на т.нар. олигарси. Олигарсите използват държавата (по думите на Маркс) 
като инструмент за класово господство. 

Наличната симбиоза между икономическа и политическа власт в полза 
на тесен кръг лица от средите на политическия елит и едрия бизнес, оплете- 
ни в олигархични мрежи, може да се обясни с икономическия детерминизъм 
на Маркс, с определящата роля на икономическата база по отношение на по- 
литическата и обществената надстройка в капиталистически условия. Тази 
Марксова теза беше изоставена (дори обявена за невалидна) в продължение на 
близо три десетилетия след Втората световна война, когато в западния свят се 
разгърна процес на „политизация на икономиката“ и обуздаване на капитализ- 
ма чрез механизмите на социалната държава, чрез разширяване на обхвата на 
средната класа и демократизация на политиката с ценностите и институциите 
на либералната демокрация. Но от 80-те г. насам се разгръща обратен процес 
- на „икономизация на политиката“, с което стартира кризата на либерална- 
та демокрация, базирана на солидна средна класа. Самият идеолог на тезата 
за „края на историята“ като идеално съжителство на пазарен капитализъм и 
плуралистична представителна демокрация Фр. Фукуяма призна, че историята 
ес отворен финал. Макар че напоследък той се опитва да възроди клюмналия 
демократичен идеал, без да може да обясни защо „модерните институции, съз- 
дадени, за да бъдат безлични, често са овладявани от влиятелни политически 
актьори“, защо продължава „преплитането на икономика и политика“, при кое- 
то „богатите стават още по-богати“ в условия на крайна бедност“. 

Тук само ще вметна, че голямата промяна в България след 1989 г. се тре- 
тираше основно през призмата на политиката (демократичната политика) като 
преход към плуралистична, либерална, представителна и конституционна де- 
мокрация, а за необходимо допълнение към тази демокрация се смяташе пре- 
минаването към пазарна икономика. След изтеклите 25 г. стана ясно, че под 
маската на „преход към демокрация“ всъщност у нас се е извършил „преход 
към капитализъм“ и по-конкретно към „олигархичен капитализъм“, при кой- 
то огромното национално богатство от годините на „държавен социализъм“ 
се е съсредоточило в ръцете на малцина. Това се извърши чрез три начина на 
капиталистическо натрупване: а) чрез политиката и лостовете на властта, 103- 
волили корупция и грабеж под формата на „приватизация“; 6) чрез директен 
грабеж от силови престъпни групировки; в) чрез спекулации, ценови шокове, 
„кредитни милионери“ и голямото банково източване в 1996-1997 г.? 

Можем да заключим, че икономическият детерминизъм на Маркс е дораз- 
вит в теорията на Улрих Бек за рисковото общество, в което икономиката и 
политиката вече не са автономни обществени сфери, каквито бяха в модерната 

епоха, в индустриалното общество. В днешното постмодерно, постиндустри- 
ално общество става дума за „субполитика“ - технико-икономическа субпо- 
литика, при която „политическото все повече се премества от официалните 
арени към сивата зона на корпоративизма“. Очертават се две тенденции - „тех- 
нократско увеличаване на свободата при вземане на решения в парламента и 
институциите на изпълнителната власт и поява на корпоративно организира- 
ни групи за упражняване на власт и влияние“. Границите между публично и 
частно са силно размити - в полза на частното. Държавата започва да загърбва 
основното си предназначение - да защитава обществения интерес, интересите 
на мнозинството. Оттам съвременната либерална демокрация често се израж- 
да в олигархия, във власт на едно малцинство, състоящо се от финансово и 
политически влиятелни частни лица, съчетали в едно цяло лостовете на ико- 
номическата и политическата власт. Оставена без юридически и граждански 
контрол, властта на тази „неизбрана олигархия. може да доведе до блокаж на 
политическата система. 

Това показват и резултатите от проведено през 2014 г. изследване? на уче- 
ни от два американски университета (Принстънски и Северозападен), имащо 
за цел да определи емпирично състоянието на политическата система на САЩ. 
Изследвани са 1800 американски политики (нормативни актове) - решения, 
взети в периода между 1981-2002 г., като тяхното съдържание е сравнено с 
предпочитанията на средностатистически американци, заможни американци 
и групи със специални интереси (едър бизнес). Обоснован е „срив на мажори- 
тарната електорална демокрация в САЩ, направен е изводът, че огромна част 
от политиките са в полза на „специалните интереси“ (подпомогнати от лоби- 
сти), че страната е управлявана от и в полза на малоброен елит, т.е. че Америка 
е всъщност олигархия и мнозинството от американските граждани нямат ни- 
какво или почти никакво влияние върху политическия процес. С други думи, 
правителството на САЩ не представлява интересите на мнозинството от граж- 
даните на страната, управлението е в полза на богатите и овластените. 


2. Класово неутрална либерална демокрация 
или нова класова борба? 


Днешната либерална демокрация постепенно се превръща в абстрактен 
лозунг, в красива фраза именно защото се разглежда извънкласово - като де- 
мокрация за всички. Така разбирана, тя не се обвързва с капитализма и с кла- 
совите интереси на капиталистите. Но се оказа илюзия, че демократичното уп- 
равление се осъществява в ситуация на класов мир и разбирателство между 
работодатели и работници, между бедни и богати в условия на върховенство на 
закона. Свидетелство за това е огромното разочарование, дори отвращение на 
хората от политиката, институциите и политиците. Марксовата идея за класо- 
вия характер на държавата и политиката при капитализма предоставя теорети- 
чен хоризонт за обяснение на съвременната тенденция към олигархизация на 
политиката, към политика, която е формално демократична, но е изпразнена от 
реално демократично съдържание. 

Ето как се стигна до сегашната криза на либералната демокрация. В про- 
дължение на десетилетия по света иу нас не се говори за класи и класова борба. 
Наложи се убеждението, че класите са изчезнали и либералната демокрация 
е класово неутрална. На мястото на буржоазното общество, раздвоено между 
двете класи (капиталисти и работници), се е появило едно силно плурализира- 
но и фрагментизирано общество, състоящо се от различни социални слоеве, 
страти. Този плурализъм намира израз в многопартийна система, при която 
различните партии следва да изразяват интересите на различни социални гру- 
пи в политическото пространство - ляво, дясно, център. Кризата на партий- 
но-идеологическото представителство и замъглената разлика между лявото и 
дясното се признава повсеместно, а обяснението за тази криза е постигнатият 
неолиберален консенсус в провежданите политики и от леви, и от десни прави- 
телства. В крайна сметка партиите губят своята автентичност на представители 
на интересите на своята социална база, превръщат се в мениджъри на властта, 
в предприемачески предприятия с извънредно ограничена отговорност“. 

От защитници на идеи в качеството си на организации от съмишленици 
партиите са се превърнали в клиентели, в защитници на интересите на свои 
ръководители и по-изявени функционери, от изразители на общностни, колек- 
тивни интереси - в изразители на лични и частни интереси. „Железният закон 
на олигархията , формулиран от Роберт Михелс още през 1911 г., ев пълен ход! 
Неговото действие дори се засилва, тъй като партийните ръководители са доб- 
ре организирани вътре в партиите малцинства, изолирани от членската маса и 
извличащи ползи за себе си от заеманата позиция, и освен това са вплетени в 
различни мрежи - корпоративни, медийни, регионални и глобални, което уве- 
личава още повече изгодите им от упражняването на властта. 

Във връзка с това е добре да припомним, че Михелс извежда „железния 
закон за олигархията“ от практиката на Германската социалдемократическа 
партия (бивша Социалистическа работническа партия на Германия), която по 
негово време ревизира марксизма и преминава към социалния реформизъм на 
Кауцки и Бернщайн. В английското издание на книгата си от 1915 г. „Полити- 
ческите партии“ той говори за социалистическа партия, за партия на трудовите 
хора (абог рапу) в Германия. 

Ще представим по-подробно някои идеи на Роберт Михелс от знаменитата 
му книга „Политическите партии (социологическо изучаване на олигархични- 
те тенденции на модерната демокрация)“ и по-конкретно от параграфа „Демо- 
крацията и железният закон на олигархията“, които са релевантни на темата 
на настоящото изложение. Марксизмът, според него, дава ефективен отговор 
на теориите за елита, утвърждаващи иманентната необходимост от съществу- 
ване на „политическа класа“. Известно е, че за Маркс държавата се идентифи- 
цира с управляващата класа. Марксистката теория за държавата се обвързва 
с вярата в революционната енергия на работническата класа, която може да 
породи демократични ефекти чрез обобществяване на средствата за произ- 
водство. Идеята за нов социален ред се свързва с ролята на пролетариата като 
гробокопач на буржоазията. Но когато работниците вземат властта и транс- 
формират частната собственост в държавна, кой ще администрира тази собст- 

веност Особено в междинния период на т.нар. диктатура на пролетариата И 
дали администраторите няма да се възползват от своята позиция в своя частна 
полза: Става дума за лидери и администратори, които са съумели „да грабнат 
скиптъра на доминацията в името на социализма, изтръгвайки го от ръцете на 
буржоазията. Задавайки си тези въпроси на основата на концепцията на Маркс 
за социална трансформация, Михелс достига до важни изводи за изолирането 
на партийните елити (партийната бюрокрация) от партийната членска маса и 
за неизбежните тенденции към олигархизация във всяка организация. 

Като се вземе предвид, че всяка партия се базира на своя програма, на тео- 
рия тази програма може да бъде израз на интересите на определена класа, но 
на практика всеки може да се присъедини към дадена партия независимо дали 
неговите интереси съответстват, или не на програмните принципи. Например 
социалистическата партия според Михелс, макар да е идеологическият пред- 
ставител на пролетариата, „не е класов организъм“ и „от социална гледна точка 
тя е смес от класи, съставена е от елементи, изпълняващи различни функции 
в икономическия процес“. Така всички социалисти, независимо от тяхната по- 
зиция и частен живот, подкрепят предимно интересите на наемния труд, на 
работническата класа, осъзнавайки, че те са определящи за партията. В един 
момент обаче, рано или късно, според Михелс интересите на членовете на пар- 
тията, които не принадлежат към класата, чиито интереси партията представ- 
лява, ще влязат в конфликт с интересите на работническата класа. Тези малко 
на брой членове от висшия социален слой (Р7ойег зоста! за), които са се при- 
лепили към политическата организация на работническата класа, въпреки че 
са демонстрирали общност с идеите на пролетариата, ще преследват всъщност 
своите икономически интереси, противоположни на интересите на пролетари- 
ата. И тогава, по думите на Михелс, партийната програма ще се превърне за 
тях в мъртва хартия (деай |еНег) и под табелката „социализъм“ в средите на 
партията автентичната класова борба ще продължи. Германският опит по това 
време показва, че става дума за „буржоа социалисти“ (Боигееойв зос!ай515), които 
невинаги подчиняват собствените си интереси на интересите на класата, макар 
да са я припознали за своя. Идва време, когато тези персони мислят не като 
социалисти, а като капиталисти. Това се отнася за случаите, когато партията 
приема за свои членове собственици на фабрики и те въпреки благоразположе- 
нието си към класата на работниците и въпреки натиска, който се упражнява 
върху тях от самата партия, имат същия икономически конфликт със своите 
наемни работници, какъвто имат работодателите капиталисти. 

Голямата опасност, предупреждава Михелс, идва, когато лидерството на 
социалистическата партия попадне в ръцете на личности, чиито практически 
стремежи се разминават с програмата на работническата класа, и работниче- 
ското движение може да бъде употребено за обслужване на частни интереси, 
диаметрално противоположни на интересите на пролетариата. Казано накрат- 
ко, възможно е партията на работническата класа да се ръководи от капита- 
листи. А една работническа партия според Михелс не бива да допуска такива 
персони до лидерски позиции, защото, когато това се случи, се появява пропаст 
между партийните лидери и партийната членска маса - представителите (пар- 

тийната бюрокрация) се изолират от представляваните (партийната членска 
маса). За една партия, която защитава (би трябвало да защитава) интересите на 
труда, а не на капитала, това може да се окаже фатално. 

Ние можем да не се съгласим с твърдението на Микхелс, че „олигархията 
е била и е предопределена форма на живот за големи социални агрегати“, че в 
развитието на всяка организация рано или късно се разгръщат тенденции на 
олигархизация. Но трябва да помислим върху тезата, че формулираният „же- 
лезен закон на олигархията“ също се извежда от конфликта (конфликта на ин- 
тереси на представителите и на представляваните), подобно на марксисткото 
разбиране на историята като история на класови борби. За Михелс класовите 
борби неизбежно водят до създаване на нови олигархии, които са своеобразна 
сплав със старите олигархии. В днешно време - 100 години по-късно, след като 
Михелс е формулирал своя закон - наблюдаваме сплав между демокрация и 
олигархия или олигархизация на демокрацията. 

Приведените по-горе размишления за опасностите от олигархизация на 
левите (и на всички) политически партии в някаква степен изясняват как съ- 
временните партии губят своята идеологическа автентичност, защо изпадат в 
криза и защо интересите на хората на труда са неглижирани от управляващите 
правителства, а са обслужвани предимно интересите на капитала - особено на 
едрия бизнес. 

При този срив на партийно-идеологическото представителство конкурен- 
цията между различните партии в борбата за власт се осмисля чрез различ- 
ни езикови, дискурсивни похвати. Създатели на този дискурсивен подход са 
неомарксистите от Франкфуртската школа (Хабермас, Адорно и др.). А други 
двама последователи на Маркс Н. Чомски и Ед. Херман! обясняват как с „моде- 
ла на пропагандата“ се легитимира властта на едрия бизнес и „големите пари“ 
чрез фабрикуване на съгласие в/чрез медиите. 

Ето за какво става дума. Левицата демонстрира загриженост за интереси- 
те на „социално слабите слоеве“ (избягвайки класова лексика и признание, че 
защитава интересите на класата на наемния труд). Десницата пък заявява, че 
е на страната на бизнеса (а не на капитала и капиталистите). Всичко се разми- 
ва още повече, когато стане дума за интересите на средната класа, очертаващи 
политическия център. Само тук понятието „класа“ е в езиков оборот, макар 
че не е много ясно кои социални слоеве са включени в нея и какви са нейните 
характеристики и разновидности. През последното десетилетие обаче тъкмо 
тази средна класа започна да се декласира и да преминава към т.нар. долна кла- 
са или социално дъно. Това възобнови дискурса за капитализъм (а не просто 
за пазарна икономика) и за капиталисти (а не просто за бизнесмени), с което в 
публично обращение се въведоха темите за огромната социална несправедли- 
вост, неравенство и експлоатация. 

Вземаме предвид идеите на А. Гидънс за класите в днешните западни 06- 
щества и очертаните от него социално-класови разделения на: висша класа, 
средна класа, работническа класа и нисша класа, както и промените, настъпили 
в класовата структура на обществото в края на ХХ и началото на ХХ1 век“. Но 
макар да прави тези уточнения, същият този световнопризнат социолог твърди 

по повод ренесанса на Марксовото творчество, че всъщност Маркс никога не 
си е отивал, защото безпогрешно е диагностицирал проблемите на глобалния 
капитализъм”. Маркс се е оказал прав за много неща, а марксизмът е валидна 
теория и практика на дългосрочните исторически промени”. 

Всъщност зад привидния партиен плурализъм и конкуренция по време 
на избори прозират „доминиращите мисли и интереси“ на икономически и по- 
литически господстващата класа, която ние в случая наричаме политико-ико- 
номическа олигархия. Тя е, която купува медии, тя прави възможни корпора- 
тивния вот и покупката на гласове по време на избори! Марксисткото мислене, 
очертаващо най-хуманния глобален социален проект, при който „свободното 
развитие на всеки е условие за свободното развитие на всички“, може да ни по- 
служи да развенчаем мита за безалтернативния капитализъм, да търсим изход 
от системната криза на капитализма. Такива опити се правят непрекъснато... 

Така например движението „Окупирай“, започнало в Ню Йорк през 2011и 
разгърнало се на хиляди места по света, е „първата масирана реакция на обще- 
ството срещу тридесетгодишната сурова класова война“ по думите на Чомски, 
потъпкваща демокрацията. Народът е разгневен от прилаганите неолиберални 
политики, довели до прекомерно съсредоточаване на средства в миниатюрен 
сектор от обществото и до струпването им в най-горната десетина от един про- 
цент от населението. В този един процент са представители главно на финансо- 
вия сектор: управители на хеджфондове, изпълнителни директори на финансо- 
ви корпорации и пр. Движението въведе в публичен дебат противопоставянето 
между 9990 и 190, сдруги думи, обществото отново се дели на две части - по кла- 
сов Марксов критерий! Това са новите класи днес! А борбата между тях може да 
се обозначи и с неологизмите „плутономика“ и „прекариат““. 

Един от най-богатите хора на света - Уорън Бъфет, откровено заявява: 
„Точно така! Има класова борба, като моята класа, класата на богатите е тази, 
която води войната. И засега я печелим.“ Отговорът на този цинизъм е „Въз- 
можен е един друг свят!“ и една друга глобализация на мястото на неолиберал- 
ния глобален капитализъм - глобализация, от която да печелят повече хора. 


3. Неолиберални „идеологически апарати“ 
или олигархизация под булото на „експертокрация“ 
и лобизъм? 


Олигархизацията на съвременната либералнодемократична политика се 
разгръща под булото на т.нар. експертокрация - особен режим на символна 
власт, при който в култ са издигнати експертите (лобисти, консултанти, анали- 
затори и пр.). Тази съвременна тенденция ще обосновем с концепцията на Ан- 
тонио Трамши за „културната хегемония“ на управляващата класа върху цяло- 
то общество с помощта на съответна интелигенция и „идеологически апарати“. 
В днешните общества, където информацията и знанието са както власт, така и 
капитал, ролята на интелектуалци и експерти става ключова. 

В „Затворнически тетрадки“ Грамши прави разграничение между тради- 
ционни и органични интелектуалци. Съвременните органични интелектуалци 

застават на страната на управляващата класа и обслужват нейните интереси, 
предлагайки интелектуални услуги срещу заплащане. За разлика от тях тради- 
ционните интелектуалци се стремят да са независими от управляващите, което 
не е никак лесно... Те са силно затруднени да променят обществения климат 
в името на общото благо по хуманистични съображения. А другите експерти- 
консултанти, включени в съответни „идеологически апарати“ (образователни 
и културни институти, тинктанкове, медии и различни граждански структури), 
работят в услуга на домашна (национална) и външна (наднационална, светов- 
на) олигархия, осъществявайки културна хегемония върху мислите и чувствата 
на цялото население. Те налагат неолиберализма като идеология в политиката, 
в икономиката, в полето на науката и културата като цяло - с доминиращата 
пазарна логика във всички сфери на човешкия живот. Така се упражнява кон- 
трол върху народната мисловност (Чомски). 

А как лобистите (експерти, консултанти, съветници и пр.) работят в полза 
на олигархията: Лобирането като технология за достъп до „правителствената 
машина“ е всъщност механизъм за привилегирован достъп на едрия бизнес, 
на „големите пари“ до процеса на вземане на законодателни и административ- 
ни решения. Всички имат право да лобират (легално, легитимно и публично) в 
защита на свои икономически и граждански интереси. Говори се за либерален 
плурализъм, за равнопоставен достъп, но това е само декларативно, а всъщ- 
ност големите корпорации и отделни богати частни лица са силно привилеги- 
ровани при вземането на благоприятни за тях решения, свързани с обществени 
поръчки, концесии, субсидии, квоти, преференции, сключване на международ- 
ни договори и пр. Олигархизацията на политиката в днешните либерални демо- 
крации намира израз именно в интензивния лобизъм на специалните интереси 
(могъщи бизнеслобита), които извличат своите огромни печалби основно чрез 
натиска си върху държавни и наддържавни институции (а не чрез „свободна“ 
конкуренция на пазара). 

Неслучайно Лестър Търоу твърди, че капиталистическите общества са 
конструирали политически системи, където икономическото богатство може 
да се трансформира в политическа власт. Днес това се случва чрез даренията за 
избирателни кампании от групите със специални интереси (хората с икономи- 
ческа мощ), които така си купуват политическо влияние, купуват си дори един 
Сенат на САЩ, където повечето от стоте сенатори са милионери". Но това е 
осъдителна търговия с влияние, а не лобиране! 

Поради ограничения обем на това изложение само ще посоча, че един от 
основните пътища за влияние на „специалните интереси“ (на едрия бизнес и 
големите пари) върху политическия процес е чрез добре смазаната система 
на „въртящи се врати“ (геуой не доотв). Богати бизнесмени заемат важни по- 
литически постове, а след напускане на отговорния пост се връщат отново в 
средите на едрия бизнес. Често бивши държавници и министри (вкл. евроко- 
мисари) стават членове на бордове на директорите на могъщи компании или 
консултанти на корпорации и банки. Като запознати с „кухнята на вземане на 
политически решения“, те лобират успешно за интересите на своите клиенти. 
В този смисъл днешните олигарси не са просто богати хора, честно спечелили 

богатството си, а хора, овластени благодарение на своето богатство, заемащи 
политически позиции (чрез системата на „въртящи се врати“), за да станат още 
по-богати. Разбира се, има граждански организации, които изразяват съпроти- 
ва чрез застъпнически кампании за „затваряне на въртящите се врати“, какъвто 
е Европейският алианс за прозрачно лобиране и етично регулиране (АШалсе 
Гог ГобБуте Тгапзратенсу апй Есз Кеошаноп (АГТЕК-ЕП)), но при формалната 
либерална демокрация „гласът на гражданите“ се чува изключително слабо. 

С помощта на професионални лобисти срещу солидно заплащане свръх- 
богати частни лица „превземат“ административни и регулаторни агенции 
(авепстез сарите) - напр. агенция „Митници“, Агенция за обществени поръчки, 
Агенция за приватизация и др., и по този начин тези органи обслужват кон- 
кретни частни интереси, а не обществения интерес като цяло. Може да се каже 
дори, че могъщи мултинационални компании в конкретни случаи и в отделни 
сектори на икономиката превземат цялата държава (звате сартте). И това не е 
просто лобизъм (който е легален и публичен), а кронизъм - възмутителна, не- 
законна и неморална практика, приемаща образа на своеобразен брак (тайно 
споразумение) между правителство и специални частни интереси, която дефор- 
мира пазара и принципа за свободна конкуренция и облагодетелства малцина 
за сметка на мнозинството граждани. Често зад нашумялата фраза „публично- 
частно партньорство“ се крият ощетяващи интересите на мнозинството тайни 
договорки (воуегптен/рпуате „раптетзтрз, рибйс/рпуате сойизтоп) в условия на 
кроникапитализъм (сгопу сарпайзт)“. 

Във връзка с лобирането ще приведа един красноречив факт от актуално 
европейско изследване, посветено на мощното влияние на финансовото лоби 
на равнище Европейски съюз” - на всеки евробюрократ от администрацията 
на Комисията, работещ в сферата на финансите, се падат по четирима лобисти- 
консултанти, които му „помагат“ в работата по изготвяне на политики, отнася- 
щи се до финансовия сектор. 

В заключение ще цитирам думите на двама автори по темата за олигар- 
хизацията на днешната либерална демокрация, за властта на неизбраната 
олигархия. Единият е Пол Кругман: „Като правило всеки американски граж- 
данин има еднакво по значимост мнение в нашия политически процес. На 
практика обаче някои са по-равни от другите. Милиардерите могат да наемат 
армии от лобисти, да финансират тинктанкове, които да лансират желани теми 
В публичното пространство; могат да финансират политици, на чиито възгледи 
симпатизират. На хартия ние се обявяваме за нация, създадена на принципа 
„един човек - един глас, но на практика сме по-скоро олигархия, в която до- 
минират шепа богати хора...“. А другият е Робърт Пестън: „През изминалото 
десетилетие сме свидетели на ситуация, в която основните политически партии 
са склонни да предоставят достъп и влияние на тези, които имат нужните сред- 
ства за финансиране на техните действия. Дори и след реформата в областта на 
финансирането на политическите партии богатите намират начин да си купят 
политическа власт - било чрез директно спонсорство на политици и партии, 

било чрез придобиване на медиен бизнес, било чрез финансиране на ииК танк. 
Гласовете на супербогатите се чуват много по-добре в сравнение с шумната тъл- 


па. 


.. Всичко това означава, че днес ние сме по-уязвими от времето през ХХ век, 


защото в ход е управление чрез неизбрана олигархия.“ 


Затова сме свидетели на ренесанс на идеите на Маркс, които, макар и съз- 


дадени през ХХ в., звучат особено актуално днес. Ето защо непрекъснато им се 
правят нови прочити. 

РАЗМИСЛИ ОТНОСНО ОТЪЖДЕСТВЯВАНЕТО 
НА СТАЛИНИЗМА С ХИТЛЕРИЗМА 





Франсоа-Ксавие Кокен - извес- 
тен френски историк, славист, 
почетен професор в Колеж дьо 
Франс автор на книги за Русия: 
„а 5фепе: реиретепт е! ттта- 
Поп раузаппе ди ХХ 24”, „а В6- 
уодийоп де 1917), „1905: а "вуо- 
Поп гиззе тапдиве“ 


Франсоа-Ксавие Кокен 


Сравнявайте различията и стигайте до 
противопоставяния; сходствата не водят 
доникъде. 

Ален. За театралното изкуство, ХХШ 


Да съществуваш значи да си различен. 
Реми де Гурмон. Книга на маските 


ф--. по себе си това сравнение не е ново. Един 
от първите, ако не и първият, отъждествили ко- 
мунизма с фашизма в началото на 30-те години, е 
не някой друг, а френският социолог Марсел Мос в 
своите статии за болшевизма. Предупреждението 
няма да попречи на френските и на британските по- 
литици да бъдат през 30-те години ту на страната 
на Хитлер срещу Сталин, ту на страната на Съвет- 
ския съюз срещу нацистка Германия. Но едва след 
края на Втората световна война Хана Аренд ясно ще 
формулира и ще започне да популяризира идеята 
за тъждественост, осъждайки нацизма и сталиниз- 
ма в своите текстове за тоталитарните системи, кои- 
то, ако се вярва на думите й, „са превърнали злото в 
нещо обикновено“. Във възцарилата се атмосфера на 
Студената война отъждествяването на двата режи- 
ма беше посрещнато благосклонно от много кръго- 
ве взападния свят, особено сред руската емиграция, 
някои представители на която (особено украински 
и грузински) не се погнусиха по време на окупаци- 
ята да подкрепят нацистите срещу Сталин. Истори- 
кът меншевик Борис Николаевски, емигрирал през 
1940 г. в Съединените щати, написа осем години по- 
късно, че Сталин дори е „по-лош от Хитлер“ и че 
една нова, „по-разрушителна от предишната война 

поради тази причина е неизбежна“ | 1. От двете страни на Желязната заве- 
са с пълна сила набираше скорост надпреварата във въоръжаването. Всеки от 
двата лагера усъвършенстваше военнопромишления си комплекс, а западни- 
те стратези разработваха концепцията за „превантивния удар“, за да изпрева- 
рят предполагаемото внезапно нападение на противника. В началото на 50- 
те години, в атмосферата на идеите за превантивна война и на маккартизма, 
американският седмичник „Пе“ рисуваше пред своите читатели картината 
на бъдещата окупация на СССР, показвайки на картата дори дислокацията на 
американските гарнизони в основните жизнени центрове на Съветския съюз, 
чиято вина беше, че елишил бившия си съюзник от монопола върху ядрено- 
то, а скоро след това и върху термоядреното оръжие. Поражението на СССР 
тогава изглеждаше като логическо продължение на поражението на Хитлер. 
Отъждествяването на двете системи продължаваше. В края на краищата то 
проникна дори в СССР, където още в добрежневската епоха Василий Грос- 
ман един от първите изказа подобна мисъл в автобиографията си „Живот 
и съдба“. Неговият пример беше последван от цяла кохорта дисиденти, ко- 
ято чувствително нарасна след Хелзинкските споразумения от август 1975 г. 
Те гарантираха границите на СССР и способстваха за увеличението на кул- 
турната обмяна между двата блока (т.нар. трета кошница), но в същото време 
отвориха пред западната пропаганда първата вратичка, която противници- 
те на съветския режим започнаха да разширяват. Резултатът от това е извес- 
тен. „Черната книга на комунизма“ заби още един пирон в бъдещия му ков- 
чег: заимствайки заглавието на сборника със свидетелства за изтреблението 
на евреите от нацистите в Източна Европа |2|, тази книга памфлет негласно 
отъждествяваше хитлеристката окупация с комунистическите режими, като 
ги представяше за наследници и последователи на нацистите. А някои стигна- 
ха дотам, че заговориха за хитлерокомунизъм, точно както навремето стали- 
нистите изобличаваха хитлеротроцкизма. С една дума, Хитлер до такава сте- 
пен се превърна в еталон за варварство и престъпления срещу човечеството, 
че някои публицисти съвсем сериозно говорят днес за „нацизмо-ислямизъм“ 
или създават от Саддам Хюсеин един „нов Хитлер“. Червено-кафявата двойка 
се превръща в зелено-кафява или червено-зелена в зависимост от това какви 
очила носи говорещият. И това „гейисйоп ай пегит“ според либералния фи- 
лософ Лео Строс е обхванало цялото медийно пространство. 


ж 


Нека се върнем към Хитлер и Сталин. Да, сходство между двата режима 
наистина съществува. Първоначално ги сближаваше враждебното им отноше- 
ние към диктата на Версайския договор, за чиито жертви те се възприемаха и 
срещу който в духа на Рапалския договор от април 1922 г. се бореха. Именно 
този договор ознаменува завръщането им на световната сцена. 

Начело и на двата режима, независимо от даваното им определение, стое- 
ше една-единствена партия от диктаторски тип, която отхвърляше всяка форма 
на класическа парламентарна демокрация. И двете системи създадоха повече 
или по-малко сходен култ към личността на своите лидери, персонифициращи 

самия режим. Този, който по политически, морални или религиозни причи- 
ни отказваше да се подчинява, в по-голяма или в по-малка степен биваше пре- 
следван, за което свидетелстват концентрационните лагери и при двата режи- 
ма. Дори нацистките лагери на смъртта да се различаваха от съветските лагери 
по превъзпитанието, и едните, и другите противоречаха на правовата държава 
и бяха нейно отрицание. 

Освен това и двата режима бяха държави на пропагандата, в които по- 
слушните средства за масова информация се стремяха да заглушат всяка кри- 
тична проява и разпространяваха само официалните гледни точки, тиражи- 
рани като единствено верни. От подобна участ не избяга дори изкуството - то 
служеше на пропагандата, отричаща всяка форма на „дегенеративно“ изкуство, 
и прославяше в единия случай германската раса и култура, а в другия - соци- 
алистическия реализъм. Както наскоро показа една изложба на съветско из- 
куство в Москва, сходството между двете „школи“ е поразително: образът на 
кипящия от здраве и излъчващ оптимизъм съветски колхозник напомня най- 
добрите образци на германската раса. 

И в двата случая като резултат възникна официално изкуство, характерно 
със своята помпозност и преувеличеност. За това свидетелстват както плано- 
вете за модернизация на Берлин, изготвени от близкия на Хитлер архитект Ал- 
берт Шпеер, така и плановете за строителство на Дворец на Съветите в Москва 
на мястото на храма „Христос Спасител“. Зданието е трябвало да бъде увенчано 
с огромна статуя на Ленин по подобие на Статуята на Свободата, стояща над 
купола на американската Капитолия. 

Съветско-германският пакт от 1939 г., който обикновено е разглеждан 
като прелюдия към Втората световна война, също бива използван като аргу- 
мент за сходството между двата режима, ожесточено противостоящи си по 
време на Гражданската война в Испания. Според мнението на някои истори- 
ци този пакт сякаш свидетелства за съучастието и за природното сходство 
между двете диктатури. А един от най-известните съвременни руски писа- 
тели дори обвини Сталин, че се бил доверявал единствено на Хитлер, който 
се бил вдъхновил от съветските чистки през 30-те години за своята „нощ на 
дългите ножове“ през 1934 г., за ликвидирането на Рьом и на неговите „кафя- 
ви ризи“. Последиците от пакта - превземането на Полша и бързата окупация 
на прибалтийските страни, извършени с пълно пренебрежение към нормите 
на естественото право, също биват привеждани като илюстрация за жесто- 
костта и цинизма, присъщи повече или по-малко и на двата режима по време 
на войната. Съществуваше обаче и съществена разлика: нацисткото насилие 
беше насочено преди всичко срещу други народи, докато насилието на Ста- 
лин беше до голяма степен насочено срещу собствения му народ и дори срещу 
собствените му военнопленници, оставяни на врага без защитата на Женев- 
ската конвенция и без помощта на Червения кръст: дълг на съветския войник 
беше да не попада жив в ръцете на врага. 

Съществува и друго сходство: наскоро във Франция беше публикуван 
материал за грабежа на произведения на изкуството по време на Втората све- 
товна война. Под заглавие „Големият грабеж: от военната плячка на нацисти- 

те до съветските трофеи“ авторът |3| изброява произведения на изкуството, 
присвоени от нацистите във Франция и по-късно конфискувани от съветските 
представители, които сякаш са следвали провокационния лозунг на Троцки, 
издигнат през ноември 1917 г.: „Граби награбеното“. Червената армия евенту- 
ално би могла да приведе някакви аргументи, за да оправдае разграбването на 
немските културни ценности, третирани като трофеи и военна плячка, но това 
няма как да е валидно за чужда собственост, която не само Франция се опитва 
да си върне и то засега безрезултатно... 

Дори победата на Червената армия не сложи край на отъждествяването 
на двата режима. В очите на много публицисти тази победа доведе до смяна на 
една окупация с друга, до смяна на едно потисничество с друго, този път рус- 
ко, до създаване на нови марионетни режими вместо предишните - ив двата 
случая основани върху страха и репресията. От тази гледна точка съветската 
окупация можеше да приключи единствено с рухването на самия режим - факт, 
който мнозина сравняват с разгрома на нацисткия режим, пръв оказал се на 
бунището на Историята. 


ж 


Ще завършим това кратко изброяване на явните признаци на сходство 
между двата режима, които и без това са добре известни - като например мо- 
нопола върху властта и партията държава, политическата полиция, държав- 
ната пропаганда, господството на секретността и цензурата, тоталитарната 
диктатура, култа - в единия случай към фюрера, в другия - към генералния 
секретар, атомизацията на обществото, преследванията по религиозни при- 
чини, културата на насилие, всеобщия страх, все едно реален или изкуствено 
създаван, и т.н. Всичко това е достатъчно за съпоставка между двата режима и 
за легитимност на подобно сравнение. Следва ли от това, че те могат да бъдат 
отъждествявани: Възможно ли е от всички тези аналогии да се направи няка- 
къв окончателен извод? 

Нека сравним кита и слона. Можем ли да измислим по-сходни животни? 
Нима от всяка една гледна точка те не са подобни, при това не само по огром- 
ните си размери и по стоманеносивата си кожа? И двете животни са млекопи- 
таещи, гръбначни и живораждащи, с по едно дете. И двете са „биологически 
коректни“ и - още едно сходство - са на ръба на оцеляването заради тоталитар- 
ната диктатура, установена от човека над природата. Но това е друга тема. Ще 
добавим, че някога китът е бил четирикрак, че краката на слона и плавниците 
на кита даряват почитателите на хубавата храна с мигове на незабравимо удо- 
волствие - и ето, тяхната тъждественост изглежда пълна. 

Значи ли това, че не можем да ги различим един от друг? Казано честно, 
кой би повярвал на подобни приказки? Точно тук му е мястото да си спом- 
ним за Ален, който препоръчва да мислим по-малко за сходствата и повече за 
различията, отчитайки - уточняваше той, - че нашите истини са единствено 
имащи видимост допускания, основани на усещания. Наистина между слона 
и кита съществуват колкото искате различия, точно както и между двата „то- 
талитаризма“, ив очите на един историк тези различия са също толкова мно- 

гобройни и не по-малко значими, колкото сходствата. Гук ще се ограничим до 
споменаването на някои от най-отличителните от тях, започвайки с условията, 
в които са възникнали и дошли на власт тези две сили. 

Както е известно, Хитлер взе властта в страна, победена в Първата све- 
товна война и, в определен смисъл, жертва на Версайския договор. При това 
Германия не преживя на собствената си територия (за разлика от Франция и 
Русия например) ужасите на войната, нейните икономика и общество постра- 
даха сравнително малко. Именно мнозинството германци от различни социал- 
ни слоеве - от елитите до широките народни маси, - подтиквани от чувството 
за национална обида, от духа на реванш или от националистически амбиции, 
демонстрираха нещо като „морален банкрут“ |4| и доведоха на власт Хитлер, 
както и неговата партия, създадена от и служеща на своя лидер. 

Нищо подобно не се случи в Русия, където Първата световна война и Граж- 
данската война унищожиха голяма част от елита и от образованите прослойки и 
раздробиха гражданското общество, намиращо се в стадий на формиране през 
последните десетилетия на царизма. Тук не говорим за изгонването на цвета на 
руската интелигенция и за принудително прокудените по разпореждане на Ле- 
нин, Троцки и други членове на Политбюро през април 1922 г. на т.нар. Фило- 
софски параход |5|. Заради това кръвопускане обществото се оказа отхвърлено 
няколко десетилетия назад. Загубата на най-просветената му част без съмне- 
ние изигра роля за победата на болшевишката партия, призовала Сталин да я 
оглави. Самата партия ни най-малко не беше негово творение. Очевидно е, че 
издигането и всевластието на генералния й секретар бяха най-малкото облек- 
чени от изчезването на всички, които можеха да му се противопоставят отвън 
и да предпазят страната от крайностите на Сталиновата политика. Интелекту- 
алните и моралните (а не само социалните) съпротивителни сили на страната 
- имунната система на обществото срещу абсолютизма - се оказаха отслабени 
в далеч по-голяма степен отколкото в Германия. Липсата на противовес не мо- 
жеше да не се отрази на характера на режима. 

Едва ли можем да се позоваваме, както понякога се прави, на капиталис- 
тическия режим на Германия и на съветския „държавен капитализъм“, когато 
твъдим, че между двата режима има сходство. Хитлер и нацистката партия не 
причиниха никаква вреда на капиталистическия строй и на тежката буржоазия 
в своята страна. Тя преживя Първата световна война, а някои от представи- 
телите й (при това в никакъв случай небеизвестни) дори оказваха финансова 
поддръжка на нацистката партия както преди 1933 г., така и след това. Що се 
отнася до държавния капитализъм в СССР, понякога наричан „държавен фео- 
дализъм“, той се явяваше капитализъм единствено по име: при отсъствието на 
каквато и да е свобода за стопанска инициатива, за частни капитали и инвес- 
титори, а също така и за пазар, който поне малко да заслужава да бъде наречен 
по този начин, съветската икономика всъщност беше приказка, ръководена от 
централизиран и всемогъщ държавно-партиен апарат, за разлика от герман- 
ския капитализъм, който преживя и Втората световна война и на който дори не 
му се наложи да възкръсва от пепелта. Следователно СССР не беше капиталис- 
тическа държава, както нацистка Германия не беше социалистическа държава, 

и нямаше нищо общо между образования германски буржоа и полуграмотния 
съветски пролетарий полуселянин. 

Но основната разлика между двата режима се коренеше най-вече в идео- 
логията. Известно е, че нацисткият режим утвърждаваше преди всичко пре- 
възходството на предполагаемо чистата германска раса, за която беше необхо- 
димо жизнено пространство, съответстващо на нейните амбиции... за сметка 
на нейните съседи. Взели на въоръжение романтичната теза за оригиналността 
и особеното призвание на всеки народ и използвайки я за целите на един агре- 
сивен национализъм, нацистките идеолози, следвайки Розенберг, възхваляваха 
особените права на германския народ. Те не само обърнаха гръб на универса- 
лизма на Просвещението в името на ирационални ценности като раса и кръв, 
те отрекоха идеите за равенство и братство, провъзгласени от Френската рево- 
люция. Тяхното (пан)германско месианство се изля в разделянето на човечес- 
твото на две категории: арийска „господарска раса“ и низши „полухора“, чиято 
съдба е да бъдат поробени или изтребени. 

Излишно е да разглеждаме по-подробно тази добре известна идеология, 
на чието основание, освен всичко друго, бяха унищожени - за щастие само час- 
тично - европейските евреи. Но не може да не се отбележи, че претенцията за 
превъзходство на германската раса заедно с исканията за все по-голямо жизне- 
но пространство придаваха на външната политика на нацистка Германия без- 
спорно настъпателна и дори агресивно-авантюристична насоченост. 

В това отношение нямаше нищо общо между Германия и СССР, за което 
свидетелстваше дори символиката на двете страни. Свастиката, езически знак, 
възникнал като емблема на космическата стихия, но асоцииран в този контекст 
с расистките идеи, и имперският орел, заемащ толкова значимо място сред на- 
цистките символи, са напълно противоположни на съветската символика. Дос- 
татъчно е да си спомним разположените един срещу друг павилиони на двете 
страни на Световното изложение през 1937 г. в Париж: от едната страна беше 
нацисткият орел, стиснал в ноктите си пазената от него свастика, а от другата 
- добре известната двойка работник и колхозничка (скулптурата на В. И. Мухи- 
на), „въоръжена“ единствено със сърп и чук. Още тогава впечатляващото про- 
тивоборство според мнозина коментатори предвещаваше бъдещ сблъсък. 

Сърпът на колхозничката и чукът на работника от каквато и да е гледна 
точка са несъвместими с всякакъв расизъм - войнствен или някакъв друг. Сами 
по себе си те олицетворяват мирния труд. В названието „СССР“ също няма 
никакво етническо или расистко позоваване. Точно обратното - юристите до- 
скоро обичаха да подчертават, че СССР, в чието име няма никакво споменаване 
на националното като категория, е отворен за целия свят и е готов да приеме 
всяка страна, пожелала да се присъедини към него. Избирайки името „Съюз на 
съветските социалистически републики“, страната искаше да построи някаква 
социалистическа общност, в която (за разлика от доминионите на Британската 
империя - по природа неравноправна) всички - руснаци, татари, буряти, по- 
волжки немци, евреи, грузинци, чеченци, осетинци, арменци, азербайджанци 
и други - бяха поне теоретически равни пред закона и в която благодарение на 
това беше възможно дълго време да се потискат етническите конфликти между 

различните националности. Разбира се, теорията и практиката невинаги съвпа- 
даха, уважението към закона не беше основно качество на Сталинския режим, 
обаче символът си остава символ - с целия си емоционален заряд, въплътен в 
така прогласените принципи. 

Възможно е някои предубедени умове да предявят симетрично обвине- 
ние в социален и дори в идеологически расизъм към режима на Сталин. Да, 
претенцията за установяване на „диктатура на пролетариата“, ликвидацията на 
кулачеството „като класа“, унищожението на всички противници на социализ- 
ма в неговата Сталинова версия изглежда в някаква степен дават основания за 
обвинения в расизъм най-малкото в един преносен смисъл. Но този паралел 
всъщност не отразява характера на Сталинския режим. 

Извън всякакво съмнение режимът на Сталин, поставил си за цел уста- 
новяването на социализма в СССР, беше режим на принуда, неговата т.нар. 
волунтаристична политика се състоеше в това човекът да служи на социализ- 
ма вместо социализмът да служи на човека. Въпреки това съветският режим, 
включително и Сталинският, си оставаше социалистически. Дори изкривената 
от Сталин и неговите съратници социалистическа идея, която лежеше в осно- 
вата на многонационалния режим, както и доктрината за класовата борба няма 
как да бъдат отъждествени с каквато и да е форма на расизъм. 

Независимо от окраската си, социалистите на ХХ в., поставили си за цел 
премахването на всяка форма на експлоатация, единодушно виждаха в социа- 
лизма идеология на колективно и индивидуално освобождение. Утопична или 
не, идеята за социална (и икономическа) еманципация, най-малкото колектив- 
на, въпреки всичко оставаше характерна за социализма дори през Сталинския 
период, оказвайки сплотяващо и идеологически циментиращо въздействие. 
Единствено това обяснява международното влияние на СССР през 30-те и 
40-те, както и през 50-те и 60-те години на ХХ в., когато Сталин и неговият 
режим бяха възпявани от безкрайно много представители на чуждестранна- 
та интелигенция, също както правеха философите на Просвещението по адрес 
на Екатерина Велика, виждайки в нея „северна Семирамида“ независимо от 
наличието на крепостно право и социален гнет по време на нейното управле- 
ние. Както можем да говорим за „руски мираж, характерен за Франция през 
ХУШ в., пред който не устояха много френски философи, така можем да гово- 
рим иза „съветски мираж“ сред френската интелигенция, която виждаше своя 
дълг в антифашизма и не устоя пред фантома на просветената диктатура на 
Сталин „с приветлива усмивка“. 

Все едно дали са били „приятели на СССР“, или не, работниците, проф- 
съюзните деятели, писателите и мнозина други - всички тези „революционери 
по призвание“ бяха убедени, че пред лицето на расистка и антисемитска Герма- 
ния СССР олицетворява дружбата и равенството между народите, аи произ- 
тичащата от тези принципи воля за мир. Всички тези „хора на добрата воля“, 
които съзнателно или неволно се оставиха да бъдат подлъгани и които бяха 
известни под името „прогресивно човечество“, смятаха съветската пропаганда 
за вярна и се самоуверяваха, че социализмът, дори Сталинският, не може да 
предаде нито своя изначален дух на братство, нито своята привързаност към 

служенето на човека и на човечеството като цяло. Нека не забравяме, че по 
време на Гражданската война в Испания СССР беше смятан за главна опора в 
борбата срещу фашизма. Дори хора като Бердяев през 30-те се замисляха за съ- 
отношението между истинско и фалшиво в комунизма, все едно Сталински или 
някакъв друг. С други думи, „родината на социализма“ по това време, в разгара 
на световната криза, изглеждаше като лаборатория на бъдещето. 

Средствата, използвани от Хитлер и от Сталин, могат да изглеждат в опре- 
делена степен сходни, но техните цели бяха напълно противоположни. Нещо по- 
вече, средствата за унищожение и принуда съответстваха напълно на нацистката 
идеология и в същото време се оказваха изкривяване на идеите на социализма, 
отричане от тях. В този контекст отъждествяването на „диктатурата на пролета- 
риата“ и на борбата на Сталин за „построяване на социализма“ с каквато и да е 
форма на идеологически или социален расизъм е софизъм и всъщност е лъжа. 

За да се убедим в това, е достатъчно да посочим свидетелството на един 
бивш противник на франкизма, комунист и участник в Съпротивата, „пре- 
квалифицирал“ се във Френската академия, който наскоро каза по радиото, че 
и днес може да се подаде ръка на бивш комунист, дори на сталинист, докато на 
бивш нацист може единствено да обърнеш гръб - тъй като първият само е бър- 
кал, а вторият е престъпник. Сътрудничеството с нацистка Германия според 
него е било престъпление срещу човечеството, докато сталинистите са ставали 
сталинисти или от опиянение, или от недомислие... Признаваме, че този човек 
поне не премълчава миналото си и не се опитва като много други да го компен- 
сира с нарочен антисталинизъм. 

Необходимо ли е да напомняме, че пролетариите според учението и прак- 
тиката на Съветския съюз никога не са били отъждествявани с „раса“ Отхвър- 
ляйки капиталистическите правила на игратаи призовавайки експлоатираните 
„от всички страни“ да вземат съдбата си в свои ръце, да станат творци на соб- 
ствената си история вместо да бъдат неин обект, тези пролетарии според марк- 
систите изпреварваха бъдещето, освободило се най-накрая от гнета и способно 
да използва природата за благото на всички хора. Предвестник на безкласовото 
човечество, достигнало до помирение със самото себе си, в което се състоеше 
неговата всеобща мисия, пролетарият въплъщаваше предполагаемия „смисъл 
на Историята“, в чийто главен субект той се превръщаше. Действителността 
жестоко опроверга тези най-прекрасни предвиждания - но това не променя 
нищо във факта, че чистокръвните арийски свръхчовеци, обути в ботуши и с 
каски на главите, по никакъв начин не могат да се отъждествяват с „пролетарии- 
те от всички страни“, чиято задача по дефиниция беше да преодолеят социал- 
ните и националните антагонизми в собствените си страни и с това да намалят 
безредието в света. 

По същия начин не можем да отъждествяваме нацистката партия и нейна- 
та пропагандна държава с комунистическата партия и с „диктатурата на проле- 
тариата“. Във време, когато Хитлер и нацистката пропаганда полагаха неистови 
усилия да вкарат страната в руслото на агресивна политика и мобилизираха си- 
лите на обществото за непрекъснато разширение на жизненото пространство 
на Третия райх, комунистическата партия поставяше напълно различна задача: 

трудовите маси (т.е. мнозинството от населението) да се привлекат към строи- 
телството на собственото си бъдеще и към управлението на държавата си, поне 
докато тя не започне да „отмира“... Казано по друг начин - да се вкарат народ- 
ните маси в Историята и да се позволи на руския народ да заяви пред света това 
„ново слово“, за чийто носител той отдавна е бил смятан от всички революцио- 
нери. Разбира се, всеки е свободен да отхвърли подобни проекти, смятайки ги 
за химери или просто за неискрени. Главното обаче остава: по своя характер и 
дейност двете партии служеха на толкова диаметрално противоположни цели, 
че да бъдат отъждествени е невъзможно. 

Несъпоставимо е и отношението на режимите към закона и насилието. 
Германия - страна с традиции в римското писмено право и известна с цяла пле- 
яда именити юристи като Савини - един от създателите на историческата шко- 
ла на правото, имаше всички основания да се гордее със своята богата юриди- 
ческа култура. Ето защо незаконните присъди, унищожението на политически 
противници, извънредните трибунали, без въобще да става дума за расовите 
преследвания, нарушаваха вкоренените правови порядки на страната и пре- 
дизвикваха правовото съзнание на населението. В Русия, която отдавна се ос- 
новава върху началата на неограничената автократична власт, много неща бяха 
поставени по друг начин: селячеството, съставляващо огромна част от населе- 
нието на царската империя, до 1917 г. не познаваше друго право освен устния 
закон и правния обичай, които се сменяха в зависимост от местожителството 
и от обстоятелствата, докато писменото право във формата на закони винаги 
закъсняваше. На жителите на тази империя, в която народът дълго време по- 
читаше царя не като източник на правото, а като извор на „справедливост“, не 
бяха присъщи нито култът към правото, нито неговата фетишизация. За смет- 
ка на това „народното чувство за справедливост“ надделяваше над формално- 
то право, което доста често се асоциираше с несправедливостта, формализма 
и принудата. Юридическите норми ни най-малко не се отличаваха с ненакър- 
нимост, а намесите на правителството под формата на чистки и политически 
процеси не шокираше никого особено много. Това, което в чужбина би било 
видяно като явно нарушение на закона, в Русия, където търпимостта или даже 
„фатализмъг“, смиреността пред произвола бяха, така да се каже, естествени, се 
разглеждаше просто като една от перипетиите на битието и не предизвикваше 
принципни протести на мига, както се случваше в чужбина. 

Следователно насилието, упражнявано от нацистите, и комунистическото 
насилие въпреки външното си подобие имат различен характер, независимо че 
и двете не могат да бъдат оправдани. Нацисткото насилие, основано най-вече 
върху расизма (нека го отбележим още веднъж), беше поставено в услуга на 
идеята за превъзходство на германската раса и за възхваляване на германския 
национализъм. Архаично и абсолютно деструктивно, това иманентно присъщо 
на режима насилие вървеше срещу течението на историята и поради тази при- 
чина заслужава двойно осъждане. Що се отнася до комунистическото насилие, 
то съществуваше в името на прогреса и на една по-висша социална справед- 
ливост, чието настъпване революционерите, според собствените си преценки, 
нетърпеливо „пришпорваха“. В очите на ръководството и на по-голямата част 

от населението то беше отговор на реалното насилие от страна на съществува- 
щия реди - съответно - беше конструктивно действие в крак с хода на исто- 
рията. Затова, дори да не го оправдаваме, то поне носеше идеята, наченките на 
бъдещето и на „съзиданието“. Разбира се, нещастните жертви на насилието от 
двете страни не са били длъжни да виждат разликата, но разлика все пак има- 
ше. Започвайки от 1918 г., съветските ръководители обясняваха и оправдаваха 
революционното насилие и дори приемаха необходимостта да станат негова 
жертва, когато се обърнеше срещу самите тях. Следователно в действителност 
двете форми на насилие имаха различни мотиви, различни цели и между тях не 
може да се слага знак на равенство. 


ж 


Що се отнася до съветско-германския пакт като доказателство за сходство 
на двата режима, мотивирани от желанието си да поробят Европа за своя соб- 
ствена изгода, и този довод не издържа проверката на обективния анализ. Както 
единодушно признават днес германците, нацизмът е бил пропит от желанието да 
разшири своето жизнено пространство върху цяла Европа, Хитлер е провеждал 
авантюристична агресивна политика ту блъфирайки, ту хвърляйки се в рискова- 
ни операции, а нейните успехи са карали немските генерали да мълчат, в резултат 
на което фюрерът е загубил всякакво чувство за мярка. В сравнение с него Ста- 
лин, чиято политика - построяването на социализма в една отделна страна - е 
носила основно отбранителен характер, изглежда по-скоро прагматик и реалист, 
който не желае да поема неразумен риск, дори използвайки „маската на Комин- 
терна“ |6). Сключването през август 1939 г. на съветско-германския пакт, който 
развърза ръцете на Хитлер на запад и окончателно постави кръст на Версайския 
договор, говори за желанието на Сталин да спечели време с надеждата, че двете 
воюващи „империалистически“ страни ще се изтощят взаимно (7. 

Според мнението на западни коментатори, този пакт е образец на цини- 
зъм и макиавелизъм. Но в определен смисъл той е бил само отговор към за- 
падните държави, които постъпиха по същия начин при сговора си с Хитлер в 
момента на аншлуса на Австрия и на Мюнхенското съглашение, превърнало се 
в очите на хора като Ромен Ролан в истински „дипломатически Седан“. Запад- 
ните държави се опитваха да обърнат хитлеристкия експанзионизъм на изток. 
Не само Сталин водеше двойна игра: британските дипломати в предвоенни- 
те години очевидно не се гнусяха да търсят пътища за сближаване с Хитлер, 
стремейки се да насочат амбициите му към СССР с помощта на политиката на 
„умиротворяване“. Така или иначе, подписаният зад гърба на англо-френските 
преговарящи пакт предизвика всеобщо удивление: тогава той беше сметнат за 
противоестествен, никой тогава не смесваше агресивния режим на Хитлер с ре- 
жима на „гениалния баща на народите“, чиято късогледа стратегия изглеждаше 
в същността си отбранителна и произлизаща от обстоятелствата |8|- 

Наистина никой по това време не знаеше за подписания през септември 
1939 г. секретен протокол, според който Съветският съюз можеше да анексира 
прибалтийските страни и цяло парче от източна Полша, които още през 1917 г. 
влизаха във вече бившата царска империя. Тази анексия обаче не попречи на Ан- 

глия, а след нея и на САЩ да предложат съюз на СССР, когато на територията 
му вече бяха нахлули хитлеристките войски. По това време те ни най-малко не 
приравняваха Съветския съюз с нацистка Германия, дори и двете страни да са 
имали своите задни мисли. Въпреки това агресията срещу Полша и прибалтий- 
ските страни имаше своите последствия и заедно с Катин И МНОГО други случаи 
на унищожение на хора послужи като основание по-късно, след войната, за пред- 
ставянето на СССР като окупационна сила, стремяща се към господство чрез 
насилие и концентрационни лагери, точно както е правила по-рано Термания. 
Всичко това е вярно само отчасти, тъй като СССР влезе в Централна Европа в 
съответствие с договореностите, подписани в Техеран и Ялта, и изтощен от вой- 
ната, разглеждаше този регион не като база за агресия, а по-скоро като рубеж за 
отбрана, позволяващ му да разкъса капиталистическото обкръжение. 

Разривът с Титова Югославия обаче, както и събитията от 1956 г. (усми- 
ряването на Полша и трагедията в Будапеща) и накрая „пражкият преврат“ от 
1968 г. способстваха за формирането на концепцията за сталинисткия и пост- 
сталинисткия империализъм, който просто бил поел щафетата от Хитлер. В 
действителност контролът над страните с народна демокрация беше не пре- 
димство, а тормоз: Желязната завеса беше своего рода една линия „Мажино“ 
и пречеше на СССР и на КПСС да еволюират и да се избавят от сталинизма, 
който запазваше своето влияние както в СССР така ив страните сателити, съх- 
ранявайки единството на социалистическия лагер и общото стратегическо рав- 
новесие. Както показаха последвалите събития, да се либерализира режимът 
след смъртта на Сталин всъщност беше трудно, ако не се дадеше независимост 
на народните демокрации. Тези два фактора бяха тясно свързани - смекчава- 
нето на режима и модернизацията на страната, обречена да се вари в собствен 
марксистки сос, се оказаха взаимно блокирани. 

Едва след възстановяването на гражданското общество в съчетание с ико- 
номическото и интелектуалното развитие на страната стана възможно да бъде 
свален съветският режим, който не успя да се освободи навреме от сталинист- 
ките методи. Въпреки предсказанията на повечето западни анализатори, рус- 
кият народ сам, без намеса отвън и без кръв погреба вече издъхващия режим, 
престанал да олицетворява в неговите очи прогреса. 

И накрая едно последно различие: трудно е да си представим по-голям 
контраст от контраста между самоубийството на Хитлер в неговия бункер, ста- 
нало под вагнеровския грохот на съветската артилерия и залповете на съвет- 
ските катюши, след като докара немския народ до катастрофа, и погребението 
на бащата на Победата, Сталин, оплакван от целия или почти целия Съветски 
съюз. В траур бяха и страните с народна демокрация, и не само те |9). И още 
нещо: докато краят на Хитлер сложи и край на нацизма, престижът на стали- 
низма надживя своя създател с много десетилетия - неговата агония продължи 
почти половин век... 


ж 


Тук ще се ограничим с този кратък обзор, от който става ясно, че двата ре- 
жима, независимо от формалните си сходства, в действителност се различават 

в главното и затова не може да бъдат отъждествявани. Как тогава да обясним 
устойчивостта и разпространението на концепцията, поставяща на една плос- 
кост - въпреки историческата обективност - хитлеризма (нацизма) и стали- 
низма? Това е основополагащ и труден въпрос и той няма лесен отговор. За да 
бъде даден такъв отговор, трябва да разкрием задните мисли и недомлъвките, 
да чуем неказаното на глас, да проникнем в скритите намерения, т.е. да форму- 
лираме хипотези и да предложим интерпретации, рискувайки по този начин 
да припишем на тъждествеността по-голям смисъл, отколкото в действител- 
ност има. Тъй като едно такова приравняване, което не се свежда до проста 
безпристрастна констатация, съвсем не е безкористно, тази тъждественост 
ни дава възможност да си се представим в един ласкателен свят и да получим 
усещане за чиста съвест, очерняйки и стривайки на прах противника си. Това 
означава, че концепцията за тъждественост на двата режима може да има раз- 
лични интерпретации, при това не само взаимноизключващи се. 

Веднага ще отбележим, че сталинизмът е този, който бива отъждествяван 
с хитлеризма, а не обратното. Ясно е, че това едностранно сравнение има за 
цел да прехвърли върху Сталин и неговия режим всички гнусотии, свързани с 
нацисткия режим и получили единодушно осъждане. Подобно сравнение изра- 
зява не някаква историческа истина, а безапелационна полемична присъда, зад 
която се крият политически съображения. 

В действителност целта на тези автори очевидно е да прогонят самия приз- 
рак на марксизма и на класовата борба, да лишат сталинизма, а заедно с него 
и „комунизма“, от всякакво оправдание, да лишат от легитимност целия опит, 
през който премина СССР, и окончателно да затвърдят по този начин победа- 
та на западната политическа парламентарна демокрация - която единствено се 
смята за легитимна. 

Освен това едва ли има съмнения, че тази редуцирана формулировка, де- 
монизираща сталинизма, е призвана да свали от Запада вината за собствените 
му грешки, за съглашателството му със сталинизма в периода на нарастване 
на неговата мощ - защото култът към Сталин зарази не само СССР и стра- 
ните с народна демокрация. Нека си спомним възхвалите и панегириците, с 
които през 30-те и още повече през 50-те и 60-те години (до появата на съкру- 
шителните доказателства на Солженицин) го засипваха не само ревностните 
комунисти, но и всички, които по това време се смятаха за поддръжници на 
прогреса, за антифашисти и леви интелектуалци, които бързаха към Кремъл да 
отдадат чест на „бащата на народите“, без дори да си помислят да го отъждест- 
вяват с Хитлер. 

Съветските дисиденти през 70-те и 80-те години имаха своите основания 
да смятат, че западните протести понякога принуждават съветските ръководи- 
тели да направят отстъпки. Но Западът, на който беше присъщо почти мистич- 
ното обожествяване на Сталин, помогна в далеч по-голяма степен за признава- 
нето и легитимацията на Сталинския режим. Европа не беше просто пасивен 
наблюдател. А митът за тъждествеността на сталинизма и хитлеризма, вместо 
да показва и нашето съучастие, сваля от нас всяка вина и ни дава възможност 
да прехвърлим греховете си върху плещите на съветските хора, които с помощ- 

та и на нашите дитирамби биваха стягани от Сталин в менгемето на неговата 
диктатура. 

По същия начин шумното осъждане, впрочем до голяма степен оправда- 
но, на съветско-германския пакт ни позволява да минимизираме собствената 
си отговорност за подялбата на Европа след подписаните в Ялта споразумения. 
В този черноморски курорт, толкова обичан от Александър П, трите победите- 
ля във войната - като властелини и съвсем любовнически - разделиха Европа 
помежду си по един недемократичен начин и в нарушение на Атлантическата 
харта, като така решиха съдбата на европейските народи |10). Сталин, имащ 
към този момент най-силни позиции, получи картбланш за създаване на своя 
зона на влияние чрез т.нар. народни демокрации - точно това, което той иска- 
ше. Красноречива е съдбата на прибалтийските страни: дадени през есента на 
1939 г. от Хитлер на СССР като обезщетение, те отново бяха дадени на СССР 
като компенсация. Съобразявайки се именно с Ялтенската подялба, Западът 
не си позволи да се намеси, когато през 1956 г. избухна въстание в Будапеща, и 
през 1968 г. - в Прага. 

При такива условия да се говори, че Европа била „похитена“, не е нещо 
друго, а явно преувеличение |11|, продукт на Студената война. Но подобна ре- 
торическа формулировка, която игнорира съучастието на цели части от насе- 
лението на съответните страни, дава възможност да се регушира историята за 
собствена изгода. Основното е, че тя позволява да се сведе до минимум и дори 
напълно да се изтрие отговорността на Рузвелт и Чърчил за разкола на Европа 
и тази отговорност да се прехвърли изцяло върху Сталин и неговия режим, 
като те се представят за двойници на хитлеризма, независимо че той не е спо- 
делял нито доктрината, нито целите на нацизма. Всъщност Ялтенските спора- 
зумения, сключени през февруари 1945 г. - 6 месеца преди Хирошима и капи- 
тулацията на Япония, съответстваха на съотношението на силите, отчитайки 
водещата роля на „героичната Червена армия“ в освобождаването на Европа от 
нацисткия гнет, както и нечовешките усилия на съветския народ и понесените 
от него несметни жертви |12|. Освен това сърдечното съглашение в Ялта си 
поставяше за цел да си осигури помощта на „чичо Йосиф“ във войната с Япо- 
НИЯ - война, която изискваше все повече човешки жертви с приближаването си 
към Японския архипелаг. 

В един по-общ смисъл модата за тенденциозно уподобяване на хитлерист- 
кия и сталинисткия режим беше средство Западът да си разчисти сметките за 
Студената война и да вземе реванш за дългите години на страх от сталинисткия 
и постсталинисткия СССР, както и за политическото съперничество, в което 
се намираше от момента на основаването на СССР. Днес, когато страницата 
с Ялта е вече обърната, обвинителната формулировка, отъждествяваща двата 
режима, позволява Русия да бъде лишена от моралното предимство в резултат 
от победата си над бившия си съюзник (и „съучастник ), както и от статута си 
на велика сила, който бива представян като незаслужен. 

Тази теза е изгодна и от гледна точка на други цели: опозоряването на Ста- 
линския режим и на целия съветски опит означава в крайна сметка (независи- 
мо от желанието ни) да бъде установено наблюдение върху постсъветска Ру- 

сия, която несъмнено е наследник на Сталинския С ССР, но която със собствени 
сили се освободи от сталинизма въпреки всички официални и неофициални 
прогнози. Русия е постоянно подозирана, спрямо нея винаги съществува пре- 
зумпцията за вина в тоталитаризъм и за да изкупи тази вина, тя е длъжна да 
допусне всякаква намеса отвън, както се и случи през 90-те години, когато тя 
нямаше нито възможност, нито право да се съпротивлява. 

Въпреки че не формулата за тъждествеността на двата режима породи зло- 
употребите на Елциновата епоха, тя несъмнено спомогна за прикриването им: 
разграбването на националните богатства в полза на олигарсите и други аван- 
тюристи, баснословната корумпираност на президентското „семейство“, бърза- 
що най-вече да скрие плячката си в западни банки, които естествено бяха „в час“ 
със случващото се, разрастването на мафията, обедняването на мнозинството 
от населението, особено на пенсионерите, свръхсмъртността, съпоставима със 
смъртността по време на колективизацията и/или сталинските чистки. Отго- 
ворът към тези, които се опитваха да се противопоставят на това насилие над 
руския народ, беше готов: „Защо плачете? Това е цената, която трябва да плати- 
те, за да преодолеете Сталинското наследство и за да построите демокрацията: 
Кога ще бъде написана „Черната книга“ на демократизацията, станала синоним 
на разрушаването на социалните завоевания, на стремителното обедняване, на 
деморализацията и социалния регрес на мнозинството от населението? Фор- 
сираната демократизация, създала крещящ разрив между обикновените хора и 
новите руски милиардери, най-вероятно далеч повече е подкопала формиране- 
то на гражданското общество (започнало да се формира по-рано), отколкото е 
способствала за самия процес на демократизиране. 

Аналогично на отъждествяването на сталинизма с хитлеризма демокра- 
тичният идеал скрива немалко други съображения. Тази полемична амалгама 
не само смалява основната роля на СССР в разгрома на нацизма и го лишава 
от лаврите на победител, тя спомогна за приемането в НАТО върху напълно 
законни основания на бивши съветски републики и бивши народни демокра- 
ции, а по-късно и за приемането им в Европейския съюз с цел да ги предпази 
от настъплението на сталинското минало. Нещо повече, вкарването в Русия 
на вносна форма на демокрация, предназначена да изхвърли сталинизма на 
бунището на историята, позволи Русия да бъде изтикана безцеремонно в пе- 
риферията на Европа, да бъде обкръжена и разчленена на части и създаде на 
територията на бившата руска Азия коридор за босовете на петролния бизнес, 
които по традиция малко се интересуват от правилата на демокрацията, но са 
особено чувствителни към собствените си интереси. Като резултат, граждани- 
те на новите мюсюлмански републики вероятно „попаднаха от трън, та на глог“. 
Но десталинизацията задължава, а нефтът, както и парите, не мирише. 

По ирония на историята, както често се случва, бившите съюзници на 
СССР осъществиха с помощта на отъждествяването на двата режима амбици- 
озната политическа цел на Хитлер - „еврейско-болшевишкият“ СССР да бъде 
изхвърлен в покрайнините на Европа и да бъде разделен на части, само че този 
път жертва не се оказа СССР, а Русия, самостоятелно освободила се от клещите 
на сталинизма. 

Както виждаме, това отъждествяване дава възможност да се анатемоса ця- 
лото съветско минало: над него виси сянката на Сталин, следователно от него 
не трябва да остане и една страница. Както Западна Германия се покая след 
1945 г., отказвайки се от нацистото си минало и присъединявайки се към де- 
мократичния модел на своите победители, така и Съветска Русия изглежда е 
длъжна да се реабилитира, отхвърляйки на свой ред собственото си минало и 
собствените си национални ценности, за да се приобщи към парламентарната 
представителна демокрация от западен образец - демокрация, която традици- 
онно е повече политическа, отколкото социална. Според тази логика конвул- 
сиите на демократизацията в Русия трябва да се обясняват с „остатъците“ на 
Сталинското наследство, които пречат на хармоничния преход към правова 
държава и демокрация. Казано накратко, десталинизацията ще приключи в 
деня, когато Русия окончателно ще се покае и ще приеме западните демокра- 
тични ценности, които биват представяни за универсални и единствено верни 
и триумфът на които наскоро даже беше приет (както някога комунизмът) за 
край на историята. 

Зад твърдението „сталинизмът е сходен или еквивалентен с нацизма“ прози- 
ра своего рода демократичен Свещен съюз, притежаващ уникална демократична 
истина и по тази причина упълномощен да изключва от общността на европей- 
ските народи непокорните държави, които не уважават ценностите му. По същия 
начин някога СССР провъзгласяваше своя модел на социализъм за единствено 
правилен и на това основание имаше правото на „социалистическа намеса“ и оп- 
равдаваше теорията за „ограничения суверенитет“. Всички форми на легитим- 
ност днес се сменят от демократичната легитимност (или от смятаната за такава). 
Всеки опит да се избяга от западния демократичен път, който е единствено леги- 
тимен, е обречен да бъде определен за нацистки или сталинистки тоталитаризъм 
или даже за „нацизмо-ислямизъм“. Понятието „сталинизъм“, което се размахва 
като плашило, се превръща в средство за масово сплашване. То се използва, за да 
се забрани самата идея за революция, все едно социалистическа или несоциалис- 
тическа, както и за да се забранят каквито и да е други утопии. 

Нека се опитаме да издигнем дискусията на по-високо ниво: днес всички 
знаят, че икономиката, политическите институции, както и социалните и дори 
етичните ценности често служат на реалните класови интереси, макар че по- 
някога това не е осъзнато от самите носители на тези интереси и следователно 
не могат да се представят като абсолютни. По един любопитен начин нещата с 
нашите демократични ценности стоят различно: всички биват поканени да се 
присъединят към Демократичния интернационал, чиято задача е да осигури 
върховенството на законите (или диктатурата) на пазара, на духа на личната 
инициатива и на нагона към печалба, както и господството на съдиите, чиято 
мисия е да бъдат арбитри в политическите конфликти и да поддържат устано- 
вения ред. 

След като е невъзможно Сталин да бъде арестуван, за да застане пред из- 
вънреден международен съд за престъпления срещу човечеството, то е въз- 
можно със задна дата неговият режим да бъде осъден в името на правата на 
човека и на правовата държава, макар Сталин (и Хитлер) да не са единствените 

нарушители на тези принципи, ако си спомним например за колониалните им- 
перии. По този начин, като се подчертава тъждествеността на двата режима и 
се оставят в сянка различията, Русия в крайна сметка е призвана да се отрече 
не само от сталинизма, но и от цял пласт от собствената си история и от соб- 
ствените си национални ценности, тъй като сталинизмът, независимо какво 
определение ще му дадем, не беше външен феномен, натрапен на една пасивна 
и беззащитна Русия, а беше донякъде наследник на дореволюционна Русия, ко- 
ято беше селска, йерархична, авторитарна и където идеологическата (правосла- 
вието) и политическата власт вървяха ръка за ръка. 

По този начин измамното отъждествяване на двата режима задрасква 
страници от действителността и представлява политическа оценка, дадена от 
името на обвинителна и предвзета история. Това е пропагандно оръжие, прене- 
сено в областта на историята, при това история, пренаписана от победителите, 
които по правило крещят: „Горко на победените!“. 

Но историята не може, оставайки вярна на себе си, да се превръща в съд, 
а достойният за подобно име историк - в съдия. И наистина, върху кое право и 
върху какъв набор от закони би могъл да стъпи той, ако всеки историк трябва 
да съди единствено от гледна точка на собствените си ценности и на настоя- 
щите си концепции, които по определение са преходни? Пред такава предвзета 
история следва да се предпочете една критична история и именно на нея да се 
даде думата. А дълг на професионалните историци е да напомнят освен всичко 
друго и че ролята на държавата може да е благотворна, че човекът и трудът 
не са единствено стока и че демократизацията по внесен отвън образец може 
да донесе не по-малки беди от бедите, които всъщност се опитва да отстрани. 
Казано накратко - нито една страна не може да проектира и да построи своето 
бъдеще, ако обръща гръб на своето минало и ако се отрича от своите корени. 

Тези, които застават на страната на критическата история, са длъжни да 
напомнят, че никога и нищо не може да бъде окончателно завоювано, че не 
съществува съвършен режим, който да има основанията да настоява да бъде 
безусловно възприет от всички. Дори най-прекрасните идеали при определе- 
ни обстоятелства могат да се изродят в собствената си противоположност, ако 
е забранено да бъдат критикувани и оспорвани. Единствено критикувайки и 
оспорвайки ги можем да не допускаме в името на търпимостта да отхвърлят, в 
името на свободата - да потискат, ав името на равенството - да дискримини- 
рат, както за съжаление многократно се е случвало по света в продължение на 
двестата години, които ни делят от Френската революция. 


ж 


Така доведената до крайност формулировка, злоупотребяваща с отъжде- 
ствяване на нацисткия и сталинския режим, не трябва да ни вкарва в заблуда: 
тя е пропагандно оръжие, получило разпространение в годините на Студена- 
та война, когато директен военен сблъсък щеше да бъде самоубийствен. Тази 
формула беше предназначена най-вече - според препоръките на Клаузевиц - да 
дестабилизира противника и едновременно с това да служи като апология на 
западните демокрации. 

Каквато и доза истина, привидна или реална, да съдържа тази опростена 
формула, тя преднамерено скрива истинската природа на всеки от двата режи- 
ма, а като следствие от това лъжата, породена от премълчаването, се издига в 
ранг на официална истина. Знакът за равенство между ретроградната расистка 
идеология и „прогресистката“ доктрина за освобождение, изкривена в хода на 
нейната реализация, по парадоксален начин реабилитира частично Хитлер и 
неговия режим |13|, чиито лагери, в които се извършваше Холокостът, ни най- 
малко не бяха просто вариант на ГУЛАГ, и внася още по-голямо объркване в 
наистина необходимото разбиране на историята на сталинизма. Дори ако по- 
вярно съдим всеки режим според неговите действия, а не според намеренията 
му, въпросните намерения не могат да бъдат игнорирани напълно, тъй като и 
те характеризират неговата същност. Това се отнася и за нашите западни де- 
мокрации, които преуспяват в изкуството да приспособяват принципите и „да 
оправдават злото с чистотата на помислите“. 

Категорични противници на хитлеристкия режим, съветските и още по- 
вече руските хора въобще не заслужават същото безчестие, което лежи върху 
нацизма. А съжаленията, че няма как да се направи нов Нюрнбергски процес за 
съветските ръководители, се превръщат в игра на думи. Всъщност тази обви- 
нителна формулировка заменя един такъв процес, а обвинението дори не може 
да се оспорва и на защитата не се дава думата. 

Твърди се, че в навечерието на обединението на Германия през 1989 г. Гор- 
бачов казал на германския канцлер: „Ще ви направим лоша услуга, като ви ли- 
шим от постоянен враг.“ Думите му бяха обяснявани с непомерния оптимизъм, 
тъй като старите антисъветски и русофобски рефлекси ни най-малко не изчез- 
наха с разпадането на СССР. От тази гледна точка донякъде беше прав бившият 
дисидент Александър Зиновиев, който преди 10 години в статията си „Защо се 
връщам в Русия?“ написа, че Западът всъщност се стреми единствено „да по- 
стави Русия на колене“, да я превърне в колония, да възпрепятства всеки „опит 
за съпротива“ от страна на народа й, защитаващ националните си ценности. 
Всичко това е написано от позиция, издържала всички изпитания на демокра- 
тичната „безупречност“. 

А какво би казал той днес, когато Русия постоянно е подозирана в лоши 
намерения: Както е известно, Европейският съюз беше създаден благодарение 
на примирението между бившите врагове, но по ирония на съдбата страните, 
влезли в него последни, донесоха чувството на обида, което, макар и обяснимо, 
култивира в Съюза антируски дух на реванш, един дух, който е ненавременен 
и - по-лошо - който е заразителен. Няма как, ако имаме съвест, да държим 
един „проклет германо-съветски пакт“ отговорен за започването през 1939 г. 
на война, за която се готвеха всички. Няма как да приравняваме съветския 
контрол към „жестоката окупация на другата тоталитарна империя“ |14| или 
да сравняваме ръководителите на бившите съветски републики и на народ- 
ните демокрации с обикновени колаборационисти, превърнати във врагове в 
собствените им страни. Нима можеше да се очаква, че НАТО ще започне да 
помага за възстановяването на бившето полско-литовско кралство върху про- 
странството от Балтийско до Черно море (понякога наричано и „демократично 

море“), включвайки в това пространство по възможност Белорусия и Украйна? 
Или че Европа ще наложи на Русия карантина по настояване на бившите йса- 
телити, прегърнали демократичната вяра: 

Русия се намира под постоянно подозрение. Сега я обвиняват, че заплашва 
„енергийната сигурност на Европа“. Причината е, че е попречила на плановете 
за чуждестранно придобиване на по-голямата част от собствените й нефтени 
залежи (чрез ЮКОС). Добродетелните учители по демокрация дори изразя- 
ват съжаления по повод „отклоненията“ на руското правителство, впрочем не 
по-малко демократично от много други, „от фундаменталните демократични 
ценности на европейската общност“ (които са негово кредо) и заради това се 
отказват от „прегръдка с Путин“ |15|- 

Не е странно, че в обстановката на подобен натиск вторият по важност 
човек в Кремъл говори за „пета колона“, поддържана от „външни врагове“, же- 
лаещи да „унищожат Русия“ |16). Много негови съграждани споделят подобно 
мнение. 

Наистина след като отъждествяването на хитлеризма със сталинизма 
спомогна за дискредитацията и разпадането на СССР, тази трактовка съпро- 
вожда разговорите за нашите „фундаментални демократични ценности“ (без 
които няма спасение), чиито цели почти не се крият: да награпим на Русия 
нашата концепция за демокрация, за да не допускаме връщането й към „то- 
талитаризма“. При това се забравя, че нито Русия, нито руснаците искат да се 
трансформират в демокрация от западен образец и да изхвърлят зад борда сво- 
ята култура и национални ценности - ценностите на социална, егалитарна и 
солидарна демокрация, впрочем повече теоретични, отколкото реални, че те 
разглеждат нашата либерално-индивидуалистична и при това неравноправна, 
плутократична и меркантилна демокрация не по-малко критично, отколкото 
ние разглеждаме руската действителност. Колкото и да се засягат самопровъз- 
гласилите се демократизатори, право на самата Русия е да избере съответен на 
хилядолетната си история и на собствените си интереси демократичен режим, 
без да се подчинява на никаква външна намеса от страна на днешните кръс- 
тоносци. Едва ли имаме право насила да й натрапваме нашия демократически 
модел или да надзираваме руснаците заради тяхната предполагаема склонност 
към тоталитаризъм. 

Вместо да провокираме в началото на третото хилядолетие нов разкол, 
този път не религиозен, а демократичен, е по-разумно да признаем, че идеална 
демокрация не съществува, че има толкова „демокрации“, колко народи и стра- 
ни със собствена история и култура. Демокрацията в зависимост от различ- 
ните обстоятелства може да бъде социална или либерална, парламентарна или 
президентска, индивидуалистична или асоциативна, основана на конкурент- 
ността или на преразпределението, ориентирана към масова култура или към 
просвещение, светска или опираща се на религиозни ценности, егалитарна или 
комунитарна, монархическа или републиканска, етатистка или децентрализи- 
рана, пряка или представителна, плуралистична или авторитарна, буржоазна 
или народна, консервативна или прогресистка, синдикална или акционерна, 
съвременна или корпоративна, толерантна или поставяща на първо място 06- 

ществената сигурност, миролюбива или агресивна, органична или привнесена 
отвън, затворена или прозрачна и т.н. Възможна е демокрация на мненията и 
демокрация на неучастието, демокрация на одобрението и демокрация на учас- 
тието, а в по-общ смисъл демокрация, която е формална, и демокрация, която 
е работеща. А също така - демокрация като спектакъл, демокрация, основана 
на допитванията, демокрация, която е състрадателна, демокрация, която е фик- 
тивна, демокрация, която конфискува, или демокрация, която е корумпирана 
- невъзможно е да изброим всички варианти на тази парадигма, всякакви ком- 
бинации могат да имат своето място и нито една от тях не бива да бъде смятана 
за единствено правилен модел на демокрация, тъй като не трябва да се отрича 
ползотворното съчетание на различни принципи. 

Да се отъждествят хитлеризмът и сталинизмът, като се анатемосат, и ри- 
туално да се натъртва върху „демокрация“ в единствено число в същото време, 
когато този термин има най-разнообразно (включително и противоположно) 
съдържание, означава да се игнорира сложността на света (съзнателно?), да се 
крием от нея зад демократически език брадва. Като че ли демокрацията по де- 
финиция не се нуждае от усъвършенстване и от постоянни преобразувания. 
Нека не бъркаме напредването на демокрацията със завоюването на нови паза- 
ри или стратегически форпостове. Нека не създаваме нова, този път демокра- 
тична, разновидност на нетърпимостта и тоталитаризма. 


Превод: Иван Динков-младши 


Печата се по: Соди!т Ет.-Х. Вейехопв зиг Газатайоп ди згатте д РА 6изте // 
Еигоре, 2006, януари-февруари, с. 283-307. 

Подобна позиция напомня позицията на бившия министър на вътрешните работи П. Н. Дур- 
ново, който навремето съветва Николай |! да не се оставя да въвлекат Русия в доста риско- 
вана война с имперска Германия. Сталин, въпреки многобройните противоположни твърде- 
ния, в действителност се е доверявал малко на своя „съучастник“ Хитлер, за което достатъчно 
красноречиво свидетелства филмът на С. М. Айзенщайн „Александър Невски“, сниман през 
1938 г. в навечерието на войната под покровителството и с одобрението на Сталин. 

Освен това Сталин се е стремил да не позволява на Хитлер да разшири едностранно своята 
територия и е искал да отмести съветската граница отвъд „линията на Кързън“, от която 
СССР е бил принуден да се откаже през 1921 г. 

Ще напомним например, че президентът Венсан Ориол изпраща на М. Шверник (председа- 
тел на Върховния съвет на СССР) съболезнования от името на Франция: „Огромната роля 
на вашия знаменит съотечественик в борбата на съюзниците за общата победа |...| зави- 
наги ще остане в паметта на хората“. 

От своя страна, председателят на Националното събрание Едуар Ерио произнася хвалеб- 
ствена посмъртна реч в чест на маршал Сталин като знак, че френското правителство спо- 
деля скръбта на Съветския съюз. 

Подписаната (14 август 1941 г.) от Рузвелт и Чърчил на британски крайцер недалеч от 
Нова земя (оттук и названието) Харта посочва принципите, върху които трябва да стъпи 
постигането на траен мир, като сред тях се включват правото на народите да избират сами 
формата на управлението си и отказът от каквито и да е териториални претенции. 

Не бива да се забравя, че Румъния (принудена през 1940 г. да отстъпи на СССР Бесарабия) 
и Унгария, чиито войски се сражават на страната на Вермахта, са били съюзници на хитле- 
ристка Германия, както и България. Отношенията между СССР и „народните демокрации“ 
варират в зависимост от историческото минало на съответните страни и тяхното поведе- 
ние по време на войната. 

Съветските загуби - 25-27 милиона души, т.е. 1696 от населението - са несравнимо повече 
от загубите на американците (0,396) и англичаните (0,796), като се включат и доминионите. 
Загубите на Германия не превишават 10-1190 от населението й 

Нека отбележим във връзка с това, че Хърватия преди няколко години отпечата серия мар- 
ки в чест на своите националисти, сражавали се през Втората световна война с нацистки 
униформи. Паметници в чест на загинали войници, воювали на страната на Германия, вече 
се появяват в прибалтийските страни. 

Заявление по повод празнуването на 9 май през 2005 г. в Москва, направено от президента 
на Латвия (В. Вике-Фрайберг) в Рига на 12 януари 2005 г. 

Открито писмо до държавните глави и правителствените ръководители на Европейския 
съюз и НАТО, подписано от политици и други известни личности, начело с Мадлин Ол- 
брайт, препечатано в„Монд“ от 23 септември 2004 г. 

Интервю на В. Сурков пред„Комсомольская правда“, цитирано от Лора Мандвил във „Фига- 
ро", 12 октомври 2004 г. 

Владимир Трифонов 


римирието между Украйна и Новорусия, под- 

писано на 5 септември в Минск, предизвика по- 
вече въпроси, отколкото отговори. Тепърва ще стане 
ясно дали то реално ще влезе в сила, защото все още 
няма пълно прекратяване на огъня. Многобройните 
противоречия в региона и преплитането на глобал- 
ни и локални интереси сочат, че става дума за вре- 
менно затишие, преди конфликтът да ескалира с 
нова сила през есента и зимата. Сраженията в Донбас 
продължават, макар и в по-скромни мащаби, а те са 
само най-горещата точка в глобалния сблъсък меж- 
ду САЩ и Русия, който едва ли ще приключи в близ- 
ките няколко години. Противопоставянето на двете 
велики сили не може да бъде сравнявано със Студе- 
ната война, тъй като вече не става дума за шахматна 
партия, а за по-сложна игра, в която има и трети иг- 
рач - Китай. Поднебесната империя е желан съюзник 
за всяка от страните в конфликта, но на този етап е 
значително по-близо до Русия заради споразумени- 
ята между двете страни в сферата на енергетиката и 
заради стратегията си за изграждане на Новия път 
на коприната. Русия и Китай са обединени и от пред- 
приетия курс към многополюсен свят - напълно не- 
приемлив за Америка, която прави всичко възмож- 
но, за да запази своето лидерство. 

Противопоставянето се изостри с въвеждането 
на отраслово икономически санкции от Европейския 
съюз (ЕС) към Русия в края на юли. Руската федера- 
ция (РФ) отвърна няколко дни по-късно, като наложи 
забрана за вноса на храни и друга земеделска продук- 
ция от страните - членки на ЕС. Реакцията и показа, 
че оттук нататък тя няма да търпи назидателния тон 
на Запада и ще отстоява своите интереси, прибягвай- 

ки до ответни икономически мерки. Целта ие да напомни на европейците колко 
опасна е провежданата от тях политика на конфронтация. Старият континент 
е пред избор - ще продължи ли да изпълнява волята на САЩ, дори в собствен 
ущърб, или ще отхвърли опеката им, избирайки равноправно партньорство с 
Русия и сътрудничество с другите държави. Засега ЕС строго следва атлантиче- 
ската линия и не показва желание да спре политиката на санкции и ултиматуми. 
Заедно със САЩ той открито прикани държави от други континенти да загър- 
бят възможността да пласират свои стоки на мястото на стоките, чийто внос 
от Европа Русия забрани. Призивите на Запада останаха без резултат. Китай, 
Турция, страни от Латинска Америка, Азия и Африка проявиха прагматизъм и 
се възползваха от шанса да спечелят позиции на руския пазар. 

САЩ продължават да подклаждат напрежението в Европа с агресивни 
действия и изявления. НАТО усили военното си присъствие в критична бли- 
зост до границите на РФ, с което измени баланса на силите в региона. Русия не 
се поддава на провокациите и използва всеки шанс да инициира приемливо 
за всички решаване на конфликта. Възможностите и за ответни мерки ще се 
разширяват с наближаването на зимата, когато Европа ще е още по-зависима 
от нейните суровини. 

Кризата в Украйна е сериозно изпитание и за България. Управляващите 
трябва добре да обмислят решенията си, съобразявайки се с дългосрочните 
национални интереси. Антируската реторика на президента Плевнелиев и на 
министри от кабинета „Близнашки“, участието на български части в учения на 
НАТО в Западна Украйна, както и скандалната „Визия 2020“ на военното ми- 
нистерство са предпоставки за въвличане на страната във военен конфликт с 
непредвидими последствия. 


САЩ и НАТО затягат обръча около Русия 


САЩ строго се придържат към твърд курс срещу Русия и това засяга не 
само Украйна, но и други точки на противоречия между двете страни. Амери- 
канците демонстрират неотстъпчивост и липса на готовност за каквото и да е 
компромисно споразумение с РФ. Те не бързат да се включат директно във въо- 
ръжения конфликт, но не е тайна, че бойните действия в Югоизтока започнаха 
именно след посещението на шефа на ЦРУ Джон Бренън в Киев през април. 
Многобройни са доказателствата и за помощта, оказвана от американски съ- 
ветници на Украйна при сблъсъците в Новорусия (1). 

Създава се впечатление, че САЩ по-скоро ще разпалят пожара на светов- 
на война, отколкото да се съобразят с жизненоважните интереси на Русия. Тя 
няма как да допусне натовските ракети да бъдат поставени на позиции, от ко- 
ито за няколко минути ще стигнат до Москва, и ще направи всичко възможно 
да възпрепятства това. Силовият сценарий изглежда има много привърженици 
във Вашингтон. „Най-важното, което искам да кажа, се съдържа в това, че аме- 
риканското военно превъзходство по отношение на другите държави никога 
не е било по-значително“, подчерта президентът Барак Обама в своя реч в град 
Харис, щата Ню Йорк (2). Изявлението е достойно за най-драматичните мигове 

на Студената война. Очевидно целта на посланието е да сплаши Русия и да даде 
увереност на партньорите на САЩ в Централна и Източна Европа, от които се 
иска готовност да подкрепят Америка в евентуална инвазия на Изток. 

Войнственото настроение цари както сред американския политически 
елит, така ив местните медии. „Ако вярваме, че Украйна някога ще стане член 
на ЕСи НАТО, ние трябва да сме готови да я въоръжим. Необходимо е да при- 
емем факта, че цената за неограниченото разширение на ЕС и на НАТО на Из- 
ток може да бъде война с Русия, която първо ще водим индиректно, а после 
- непосредствено. Отново възпламенихме най-горещите моменти от Студената 
война, а сега трябва да се заемем с последствията, стимулирайки демокраци- 
ята в Източна Европа“, пише авторът на „Ню Йорк таймс“ Бен Джуда. „Тази 
логика изисква да отправим в Киев западни военни съветници, да оказваме 
на украинците пълна информационна и спътникова подкрепа. Длъжни сме да 
им доставяме пушки, танкове, безпилотни самолети и медикаменти. Трябва да 
сме готови дори да пратим натовски войски, ако руските танкове тръгнат към 
Крим, за да създадат сухопътен мост между полуострова и Южна Русия“, до- 
пълва анализаторът (3). 

Мнението е показателно за нагласите в САЩ относно кризата в Украйна. 
Друг е въпросът, че последствията от подобни инициативи могат да бъдат ка- 
тастрофални. Описаният от Бен Джуда курс е абсурден и опасен, защото е в 
състояние да провокира далеч по-мащабна и разрушителна война. В заплаши- 
телен дух е и изявлението на заместник-главнокомандващия на НАТО в Европа 
британски генерал Ейдриън Брадшоу, че новите сили за бързо реагиране (СБР) 
на НАТО ще „работят за сдържане“ на Русия от агресивни действия срещу 
страни, членки на Алианса (4). 

Тенденцията продължи и на срещата на НАГО в Уелс, състояла се на 4 
и 5 септември. „Русия наруши фундаментални положения от споразуменията 
сис НАТО“, заяви генералният секретар на Северноатлантическия алианс Ан- 
дерс Фог Расмусен на нейното откриване. Датчанинът уточни, че НАТО няма 
да въоръжава Киев, защото Алиансът не разполага със самостоятелно оръжие 
- с оръжие разполагат държавите, членуващи в него, и те трябва да се разбе- 
рат с Украйна по този въпрос на двустранна основа (5). На срещата стана ясно, 
че САЩ планират усилване на групировката на войските на НАТО в Източна 
Европа, като прибалтийските републики, Полша и Румъния изразиха съгласие 
новите сили да се разположат на тяхна територия (6). 

Някои руски експерти по национална сигурност отбелязаха, че решението 
на президента Обама да се изгради база на американските ВВС в Естония (най- 
вероятно на бившето съветско летище Емари) е поредната изключителна про- 
вокация към Русия. Авиобазата е едва на 200 километра от Санкт Петербург, 
а това означава 15 минути полет със самолет. Само три минути ще делят аме- 
риканските бомбардировачи от постоянното място за дислокация на 76-а Въз- 
душнодесантна дивизия на РФ в Псков, а тя е определяна като ударна сила на 
руската армия. 

Военни специалисти подчертават, че местоположението на това американ- 
ско съоръжение се превръща в заплаха за руската сигурност, сравнима само с 

разполагането на съветски балистични ракети в Куба през 1962 г. Москва едва 
ли ще остави това без отговор, налице е още една взривоопасна точка в отно- 
шенията с Вашингтон. 

Расмусен приветства мирното споразумение, подписано между предста- 
вители на Украйна и Новорусия в Минск на 5 септември, но тази реакция ни 
най-малко не бива да заблуждава какви са дългосрочните цели на Алианса. По- 
ложението на верните на Киев войски бе катастрофално, те очевидно се нужда- 
еха от временно затишие, за да се консолидират и подготвят за нова офанзива, 
благодарение на военната помощ на Запада. Показателно е, че беседата на ук- 
раинския президент Порошенко с представители на НАТО в Уелс продължи 
повече от час, а първоначално бе предвидено тя да е 30 минути. Паралелно със 
срещата в Уелс Белият дом разпространи изявление, че лидерите на САЩ, на 
Франция, на Великобритания и на Германия са „осъдили продължаващото на- 
рушение на суверенитета на Украйна от РФ и са единодушни, че Москва трябва 
да плати още по-голяма цена за своите действия“ (7). 

Разбира се, в Кремъл не могат да приемат спокойно случващото се. „Кри- 
зата бе използвана от НАТО не само за да укрепи отношенията си с Украйна, но 
и за да увеличи силите на Алианса в близост до границата с Русия“, констатира 
постоянният представител на РФ в НАТО Александър Грушко. „Ако по време 
на Майдана НАТО призоваваше Украйна да не използва въоръжените сили, а 
да се води политически диалог, след 21 февруари НАТО застана на страната на 
режима в Киев ис действията си поощряваше войната му срещу собствения му 
народ, поясни Грушко пред „Россия 24“. 

В САЩ има игласове, призоваващи за по-балансирано поведение към Русия, 
но те се чуват значително по-слабо и по всичко личи, че имат скромно влияние 
върху фигурите, които вземат решения. „Политиката, провеждана от Вашингтон, 
способства за сближаването на Москва и Пекин. Американските и европейските 
съюзници имат избор - те могат да поддържат настоящата линия и още повече 
да изострят отношенията си с Русия. Така те ще унищожат окончателно Украйна 
и ще загубят всичко. Другият вариант е да изменят тактиката - да помогнат на 
Украйна да се превърне в просперираща, но неутрална държава, която няма да 
е заплаха за Русия и ще позволи на Запада да нормализира отношенията си с 
Москва“, пише експертът по външна политика и преподавател по политология в 
Чикаго Джон Миършаймър (8). Той смята, че Западът трябва да спре с цветните 
революции и социалното инженерство. Миършаймър е уверен, че „Русия е дър- 
жава, която постепенно губи силите си, а с времето ще става още по-слаба“. 

С действията си дотук Америка изглежда близо до постигането на няколко 
важни стратегически цели: 

1. Вбива клин между Русия и ЕС. Има шанс задълго да развали политиче- 
ските и икономическите отношения между тях. 

2. На път е да разкъса хилядолетната връзка между руснаци и украинци 
- това се вижда от паралелните изявления на Порошенко и Барозу от 30 август. 
В тях те обявиха, че Русия е преминала точката, от която няма връщане назад. 

3. Засилва ролята и влиянието на НАТО. Финландия и Швеция се сближиха 
с Алианса, предстои построяването на пет негови нови бази в Източна Европа. 

4. Притиска икономически ЕС, който търпи сериозни загуби от санкциите 
си срещу Русия и така ще бъде по-отстъпчив в преговорите за Трансатланти- 
ческо партньорство за търговия и инвестиции (ТПТИ). 

5. Създава нови заплахи за сигурността на Русия и ново огнище на напре- 
жение до границата и. Това ще я принуди да увеличи средствата, които отделя 
за отбрана, и високата социална цена вероятно ще увеличи сред населението 
недоволните от властта. 

Може да се обобщи, че САЩ на този етап нямат намерение да се отказват 
нито от подкрепата си за правителството на Украйна, нито от антируската си ре- 
торика и от плановете за по-нататъшно разширение на НАТО на Изток. Всичко 
това е предпоставка за още по-голямо напрежение в подстъпите към Евразия. 


Европа залага на конфронтацията с Русия 


Политиката на ЕС по кризата в Украйна се изразява в почти безусловна 
подкрепа за властите в Киев. Тя ев силно противоречие както с декларирани- 
те от него ценности, така и с икономическите интереси на страните членки. 
Действията на брюкселските бюрократи будят недоумение, критикувани са от 
редица експерти и предизвикват недоволство у гражданите, принудени да тър- 
пят сериозни икономически щети заради американските амбиции за глобална 
хегемония (9). 

Поведението на политиците от Стария континент може да бъде обяснено 
със силната зависимост от САЩ - наследство от периода на Студената война. 
„Една действително европейска Европа не съществува като такава. Тя е идея, 
понятие и цел, но все още не и реалност... Факт е, че Западна Европа, а това 
в нарастваща степен важи и за Централна Европа, си остава до голяма степен 
американски протекторат, като съюзните държави пазят спомена за васалите 
и сателитите от древността“, пише Збигнев Бжежински във фундаменталния 
си труд „Голямата шахматна дъска“ (10). В същото изследване той отбелязва, 
че „Европа служи и като трамплин за нахлуване на демокрацията дълбоко в 
Евразия. Европейската експанзия на Изток би консолидирала победите на де- 
мокрацията от 90-те години“ (11). 

Мислите на авторитетния американски геополитик са кристално ясни. 
Стратегията на Вашингтон е последователна и предвидима. Преди две години 
Хилъри Клинтън декларира, че САЩ с всички сили ще възпрепятстват и инте- 
грацията на постсъветското пространство (12). А през 2009 г. бе даден старт на 
проекта „Източно партньорство“, целящ да улесни интеграционните връзки с 
ЕС на шест бивши съветски републики (Украйна, Беларус, Молдова, Армения, 
Азербайджан и Грузия). Очевидно начинанието е с антируска цел, както и ор- 
ганизираният от САЩ, сателитите им в ЕС и националистите в Киев преврат 
през февруари, довел до масов терор, етническо прочистване и опит за геноцид 
на руското население в Украйна. 

Случващото се не е изненада, като се има предвид американската полити- 
ка в изминалия четвърт век, но очевидно противоречи на стратегическите ин- 
тереси на Стария континент. За него обединението в Евразия е изгодно. Освен 

всичко друго то би прехвърлило проблема за разширяване на потребителския 
пазар на ЕС не върху разорената Украйна, а на по-високо ниво - в отноше- 
нията между Европейския и все още формиращия се Евразийски съюз. Както 
отбелязва руският геополитик Владимир Дергачов, „ако това не се случи, от 
евразийския проект ще се възползват лишените от комплекси държави от Ази- 
атско-Тихоокеанския регион“ (13). 

Интересите на Русия се пресичат с интересите на Европа. Външният минис- 
тър Сергей Лавров многократно подчерта желанието на страната да бъде изгра- 
дено общо икономическо и хуманитарно пространство от Лисабон до Владивос- 
ток. В началото на септември той поясни колко опасен е курсът, предприет от ЕС. 
„Кризата в Украйна трябва да покаже на всички пагубността на линията, поста- 
вяща едни или други държави, особено близки до нас като Украйна, пред лъж- 
ливия избор - или идвай при нас, или върви при Русия и тогава ще изграждаме 
поредните разделителни линии и стени. Изборът „или-или“, който понякога на- 
лагат от Брюксел на държави от постсъветското пространство, е провокативен. 
Смятам, че той е нещо по-лошо от престъпление, това е голяма грешка“ (14). 

Все пак в Европа се забелязват и опити за по-голяма самостоятелност от 
страна на някои правителства. Словашкият премиер Роберт Фицо се обяви сре- 
щу членството на Украйна в НАТО и се закани да блокира евентуални нови 
санкции на ЕС против Русия. Той ги определи като безсмислени и контрапро- 
дуктивни (15, 16). 

На подобни позиции са и други политици от Стария континент. Чуват се 
конструктивни идеи за развитието на отношенията с Русия. „Грешката на Мер- 
кел е, че тя се поддава на натиска на Барак Обама“, заяви Грегор Гизи пред Бун- 
дестага. „Американският президент постоянно говори за икономически санк- 
ции, но ответните мерки на Русия бият по нас, а не по САЩ. Защо не можем 
вместо да налагаме санкции да развиваме тесни политически, икономически и 
граждански отношения. Ако изолираме Русия, нашето влияние ще бъде равно 
на нула“, подчерта депутатът от немската Левица (17). За опасностите от кон- 
фронтация с Русия предупреди и председателят на Европарламента Мартин 
Шулц. „Европа трябва да се откаже от изостряне на отношенията с Русия“, за- 
яви той в интервю за в. „Наппоуегвсйе Айоетете Хейине“ преди началото на 
срещата на НАТО в Уелс. Шулц смята, че не бива да се прекъсват преговорите с 
Русия ив създалата се сложна обстановка „няма нужда от размахване на оръ- 
жия, а от провеждане на последователна политика“ (18). 

Сериозни възражения към американската политика по кризата в Украй- 
на има и европейският бизнес. Той рискува да претърпи големи загуби, ако се 
лиши от пазара и суровините на Русия, които на практика няма с какво да ком- 
пенсира в достатъчна степен (19). 

Друго възможно обяснение за поведението на ЕС е желанието на неговия 
лидер - Германия - да извлече икономическа изгода от създалата се ситуация, 
както и да омаломощи Русия, откъсвайки я окончателно от Украйна. Не е тай- 
на, че в Европа има сили, опитващи се да преразгледат резултатите от Втората 
световна война, в която Германия бе победена от СССР. По-късно Федерална- 
та република изигра роля, макар и в по-малка степен от САЩ, за разпада на 


44 ПОНЕДЕАНИК 6 бр.5/6- год. ХУП 


КРизадТА В УКРАЙНА 


СССР и на Югославия, Берлин подкрепя новите власти в Киев по-активно и 
от Варшава, която се смята за флагман на ненавистта към Русия в Европа. Това 
се случва независимо от истеричната русофобия на управляващите в Украйна 
и от немските икономически връзки с Русия, които са в регрес. От януари до 
началото на юли импортът на Германия в РФ е намалял със 1790 и може да до- 
стигне до 2590 в края на годината (20). 

Немски политици лобират за интересите на президента Петро Порошенко 
на световната арена и често се срещат с него. Канцлерът на Германия неотклон- 
но се придържа към антируска позиция по кризата. „От самото начало става 
дума не за конфликт в Украйна, а за противопоставяне на Русия и Украйна, е 
позицията на Меркел според туитъра на Министерството на външните работи 
на Федералната република. „Русия опитва да промени съществуващите грани- 
ци чрез заплахи и насилие“, подчертава канцлерът (21). 

Поведението на немския лидер красноречиво говори за курса, поет от 
страната. Той не стартира от кризата в Украйна, а е продължение на тенден- 
цията към сериозно охлаждане на руско-германските отношения, започнало 
през есента на 2011, отбелязва професорът в Гьотингенския университет Петер 
Шулце (22). Според него началото на процеса датира от 2004 г., когато след обя- 
вяването на присъдата на Михаил Ходоровски европейските медии стартират 
силна антируска кампания, подчертавайки, че сериозна роля за това играе и 
натискът на Америка. 

При желание Меркел можеше да заеме по-балансирана позиция по криза- 
та в Украйна. Да бъде по-пестелива в средствата, отпускани на Киев от Берлин, 
които се изразходват за водене на военните действия в Донбас (23). В този кон- 
текст визитата ив Киев на 23 август бе логична. Преди посещението на Поро- 
шенко в Минск тя го увери, че зад гърба му е водещата държава в ЕС, а това 
несъмнено даде допълнителни аргументи на украинския президент в прегово- 
рите му с Путин. 

Действията на Германия могат да бъдат интерпретирани и като опит за 
реванш за загубената Втора световна война. Показателно е, че Берлин не блоки- 
ра приемането в ЕС на документи, в които СССР и Третият райх се сочат като 
виновници за разпалването на конфликта, отнел живота на над 60 милиона 
души. Зад подобни ревизионистки инициативи стоят някои малки държави от 
Източна Европа, но Германия не им пречи да провеждат откровено антируска 
политика. Силно впечатление направи и безочието на Меркел, порицала Русия 
за провеждането на Парад на победата в Крим на 9 май (24). 

Опитите за преоценка на Втората световна война очевидно не са проблем 
на историческата наука. Те имат твърде прозрачни геополитически цели. Това 
е един от инструментите за налагане на новия световен ред, за изграждане на 
еднополюсен свят под диктата на САЩ. 

При анализа на поведението на Германия не бива да се забравя, че самият 
проект за независима от Русия Украйна е дело на австрийските и германски- 
те геополитически стратези. Той е разработен още в края на ХГХ и началото 
на ХХ век, като първоначално замисълът е просто да се създаде още една рус- 
ка държава, която да е враждебна на първата (25). Показателно за значението 

на Украйна в немското съзнание е и решението на Хитлер, отложил атаката на 
Москва през лятото на 1941, за да овладее първо Киев. „Изглежда, че плодо- 
родната украинска земя е нужна на Германия повече, отколкото през 1941 г.) 
отбелязва руският икономист Михаил Делягин (26). 

По всичко личи, че в Термания все още се водят дебати за геополитиче- 
ската стратегия на страната, вероятно това е причината Меркел да блокира пре- 
кратяването на основополагащия акт НАТО- Русия от 1997 г., забраняващ раз- 
полагане на войски на Алианса в Централна и Източна Европа (27). Очевидно 
федералната република е пред исторически избор - между пътя на Бисмарк, 
който предупреждаваше, че не бива да се влиза в конфликт с Русия, и пътя на 
Наполеон и Хитлер, провалили се след експанзията си на Изток. 

Какви са действителните мотиви за действията на ЕС вероятно ще покаже 
бъдещето. Факт е, че Съюзът става все по-враждебен към Русия. На 30 август 
стана ясно, че известният с русофобията си полски лидер Доналд Туск ще на- 
следи Херман ван Ромпой на поста председател на Европейския съвет. Феде- 
рика Могерини пък бе одобрена за върховен представител на ЕС за външната 
политика и сигурността. Италианката побърза да опровергае обвиненията, че е 
прекалено добронамерена към РФ. „Русия повече не е стратегически партньор 
на ЕС“, заяви тя в интервю за „Кориере дела Сера“ на 1 септември (28). Паралел- 
но с това все още действащият председател Ромпой анонсира, че Европейският 
съвет е възложил на Еврокомисията „в рамките на една седмица да представи 
конкретни предложения за по-тежки санкции срещу Русия“ (29). 

По всичко личи, че засега Европа няма никакво намерение да прави про- 
мени в поетия курс и поне в обозримо бъдеще напрежението в отношенията с 
Русия ще продължи. Политиката на Стария континент е тя да бъде изолирана, 
да бъде отхвърлена като реален и потенциален партньор. Изключение може да 
бъде направено само в енергийната сфера, като се има предвид зависимостта на 
европейците от руските суровини. 

Случващото се в Украйна може да се определи и като битка за жизнено 
пространство на Западната цивилизация, която вече е в подстъпите към Вели- 
ката степ. Все по-отчетливо прозира желанието на Запада да бъде хегемон, а не 
равнопоставен партньор на народите от Евразия. 

Обрат в европейската политика към РФ все още е възможен. Горчивият 
опит от световните войни през ХХ век е сериозно предупреждение за лидерите 
на Стария континент, които още не са пропуснали шанса да сложат край на 
конфронтацията и да изберат курс към сътрудничество с Русия, но засега се 
отнасят пренебрежително към тази опция. 


България е пред съдбоносни решения 


Кризата в Украйна създава сериозни заплахи за България. Нашата страна 
може да има големи проблеми със снабдяването си с газ през зимата, а това до 
голяма степен се дължи на прекомерното съобразяване с Вашингтон и Брюк- 
сел в отношенията с Русия през последния четвърт век. Ако правителството на 
Иван Костов бе използвало възможността проектът Син поток да мине през 

българска територия, сега нямаше да имаме тези опасения (30). Тежката ситу- 
ация е закономерно следствие от липсата на директен диалог между София и 
Москва. България не прави изключение от повечето европейски държави и из- 
пълнява инструкциите на САЩ, дори ако те са в разрез с нашите национални 
интереси. 

Показателно е как посещението на трима американски сенатори бе доста- 
тъчно за премиера Орешарски да спре строителната дейност по Южен поток, 
с който България ще диверсифицира маршрутите си за доставките на газ. По 
този начин тя би се освободила от зависимостта си от властите в Киев, които 
използват всяка възможност, за да шантажират Русия. Изглеждаше, че нещата 
се променят след визитата на Сергей Лавров в София през юни, но те се върна- 
ха на изходна позиция през август, когато бе назначен служебен кабинет. Пър- 
вото действие на новия министър на икономиката и енергетиката в служебния 
кабинет Васил Щонов бе да замрази работата по Южен поток (31). 

Раболепното поведение на българските политици прави силно впечатление 
в Европа. Австрийският експерт Клаус Варум отбелязва, че САЩ с всички сили 
се опитват да блокират проекта, а зад действията им прозират икономическите 
интереси на транснационални корпорации (32). Анализаторът на „Вий5пез пеу/з 
Еигоре“ Бен Арис също коментира, че Европа е готова да жертва собственото си 
икономическо благополучие заради чужди геополитически цели (33). 

И други експерти свързват тези действия с натиска на САЩ, които се опит- 
ват да отстранят каквито и да е алтернативи на газовия поток през Украйна и да 
имат още един лост за контрол на взаимоотношенията между Русия и ЕС. 

България получи и тежък икономически удар, след като РФ отвърна на 
санкциите на ЕС. Както е известно, президентът Путин подписа декрет за за- 
брана на вноса на хранителни стоки от всички страни, приели санкциите срещу 
Москва. Стотици производители ще пострадат от това, а утешенията, че забра- 
ната засяга само 2.690 от нашия износ, не бива да ни успокояват. Още повече че 
ефектът от санкциите е не само загубата на руските пазари. Санкциите засил- 
ват конкуренцията иу нас между родните производители и вносителите от ЕС, 
които получават далеч по-сериозни държавни субсидии и могат да предлагат 
продукцията си на по-ниски цени (34). На този мрачен фон е озадачаващо, че в 
пресата не липсваха дори и нелепи заглавия от рода на „Евтини ябълки заради 
ембаргото на Русия“ (35). Санкциите са за една година, основания за успокое- 
ние няма. През този период на руския пазар могат да се настанят други вноси- 
тели - от Латинска Америка, Турция, Сърбия и други страни, а връщането на 
загубените позиции ще бъде много трудно както за България, така и за остана- 
лите държави от ЕС. 

Всичко това ще доведе до сериозни проблеми за малки, средни и дори по- 
големи български производители на плодове, зеленчуци, млечни продукти, кон- 
серви и вино, които са застрашени и от фалит. Не е ясно доколко от ЕС ще от- 
кликнат на българските призиви за компенсации и дали те ще са достатъчни. 

България е в сложна ситуация. От една страна, тя е обвързана с ангажи- 
менти към ЕС и НАТО, а от друга - има хилядолетни културни, исторически 
и политически връзки с Русия, на която се дължи съществуването на Третата 

българска държава. Залогът за всеки ход в кризата в Украйна е изключително 
голям. Изглежда България за трети път в новата си история ще застане срещу 
своята освободителка в глобален военен конфликт. Това може да доведе до на- 
ционална катастрофа с непоправими последствия. Преди вземането на реше- 
ния е наложително политиците да осмислят уроците от миналото, които сочат, 
че опитите за глобално владичество на една сила почти винаги срещат съпро- 
тивата на останалите и рядко завършват с успех. Многополюсният свят е по-ре- 
алистична перспектива от абсолютната хегемония на Западната цивилизация. 

Малка държава като България трудно може да води самостоятелна поли- 
тика в условията на глобализация, но е добре да търси всички възможности да 
отстоява интересите си. Да не се престарава в своето раболепие, особено ако то 
поставя под въпрос националната и сигурност. В сегашната напрегната между- 
народна обстановка е препоръчително преосмисляне на курса на безрезервно 
подчинение на САЩ, следван неотклонно през последните 20 години. България 
не може да се превръща в инструмент на чужди геополитически цели, наложи- 
телно е да се очертае червената линия, отвъд която отстъпките към партньори- 
те от Америка и ЕС няма да бъдат допустими. 

Разумният анализ на рисковете в създалата се ситуация подсказва, че раз- 
витието на автономни от опеката на Вашингтон и Брюксел отношения с Русия 
трябва да е приоритетна цел за следващите български правителства. Желател- 
но е отношенията на България с Руската федерация най-малкото да са толкова 
добри, колкото с която и да е друга велика сила. Като се има предвид заплахата 
от въоръжен сблъсък, българските политически лидери трябва да си припом- 
нят, че дори през Втората световна война България поддържаше специални от- 
ношения с Русия (тогава СССР), като съветското посолство в София продължи 
да работи и по време на най-тежките сражения на Източния фронт. Агресив- 
ната реторика към РФ само налива масло в огъня. Рискове крие и желанието 
на президента Плевнелиев командни центрове на НАТО да бъдат разположени 
на българска територия, както и Втора тунджанска механизирана бригада да 
се присъедини към Многонационалния корпус в Шчечин. Държавният глава 
откликна и на инициативата на президента на САЩ Барак Обама за подобря- 
ване на военноморското сътрудничество между военноморските сили на САЩ, 
България и Румъния в Черно море с цел повишаване нивото на съвместната 
им подготовка (36). Сериозни усилия в това направление полага и военният 
министър Велизар Шаламанов, позволил си да дефинира Русия като враг на 
България в потресаващата „Визия 2020“. В нея българските военни определят 
като „анексия“ присъединяването на Крим към Русия, независимо че то стана 
след референдум, проведен в съответствие с международното право. В ролята 
си на проамерикански ястреб се вживя и външният министър Данаил Митов, 
който призова за по-сурови икономически санкции на ЕС към Русия (37). 

Тези действия нареждат България до враговете на Русия и вероятността за 
участие във война срещу нашата освободителка изглежда реална. Това поставя 
под въпрос дори съществуването на българската държава. Русия притежава ви- 
сокотехнологични оръжия, а наличието на бази и военни съединения на САЩ 
и на НАТО в България ни превръща в мишена за ответен удар (38). 

Неизбежно възниква въпросът доколко е допустимо министри от слу- 
жебен кабинет да изготвят стратегии за години напред и да правят подобни 
гръмки изявления. Тези подробности обаче няма да бъдат отчетени от между- 
народната общност. Но в Москва внимателно следят обстановката в България, 
като руските медии отразяват както русофобските изяви на политиците (39), 
така и акциите в подкрепа на Русия от български граждани, партии и органи- 
зации (40). 

Досега призиви за по-балансирано отношение към трагедията в Украйна 
от страна на по-значимите политически сили се чуват само от БСП (41, 42), от 
нейния коалиционен партньор „Нова зора“ (43), както и от партия „Атака“. 

„България би трябвало да декларира, че отхвърля войната като средство 
за решаване на проблемите и конфликтите и ще провежда политика на мир и 
диалог като основа на сътрудничеството и като път за решаване на конфликти- 
те. Военна сила е допустима само в мироопазващи случаи и само с решение на 
Съвета за сигурност на ООН“, пише Александър Лилов в третия том на „Ин- 
формационната епоха“ (44), а сега подобен ход на ръководството на страната 
изглежда по-наложителен от когато и да било. 

Политическите и военните съюзи като ЕС и НАГО са временно явление, а 
географското положение на една държава е даденост, с която тя трябва да се съ- 
образява, докато съществува като самостоятелен политически субект. Разумно 
ще бъде в най-близко бъдеще политическите партии и българското общество 
да проведат широк дебат относно мястото на България в НАТО. Да се търсят 
отговори на актуалния въпрос - гаранция или заплаха за националната сигур- 
ност е членството ив Северноатлантическия алианс. Показателно е, че в Турция 
вече се водят дискусии по тази тема (45). Един от аргументите на противниците 
на НАТО в южната ни съседка е, че членството в Алианса създава проблеми в 
отношенията с Русия и Китай, както и с други държави, поддържащи идеята за 
многополюсен свят. 

Внимание заслужава предложението България да гарантира сигурността 
си с развитие на собствената си армия и със система от двустранни договори за 
взаимопомощ с великите сили, включително и с Русия (46). 

Сега подобна опция може да изглежда неосъществима, но тя не е изключена 
в по-далечна перспектива. Историята неведнъж е ускорявала своя ход, а държа- 
вите, които не реагират навреме, обикновено плащат скъпо за грешките си. 

Бъдещето ще даде оценка на действията на днешните български полити- 
ци и доколко оправдани са били техните решения. Безспорно е едно - поради 
сложната обстановка в Украйна членството на България в НАТО увеличава 
рисковете за националната и сигурност. 

Всяка криза създава и възможности. България има шанс да бъде медиатор 
между Русия и Запада, като инициира преговори за решаване на конфликта в 
Украйна. Така тя ще увеличи авторитета си на световната политическа сцена и 
ще се легитимира „като носител на мир и стабилност на Балканите и като гра- 
ница и мост между Европа и Азия“ (47). 

Китай печели от противопоставянето 
между Запада и Русия 


От кризата в Украйна печеливш е Китай. Поднебесната империя е ухажвана 
както от Русия, така и от Запада. Тя дипломатично запазва мълчание за ескалира- 
щия конфликт и се фокусира върху укрепването на икономическите си позиции. 
Действията на Вашингтон и Брюксел са бонус за Пекин, който умело използва 
възможността да сключи редица стратегически споразумения с Москва, с чиято 
помощ диверсифицира източниците си за снабдяване с газ и получи нови паза- 
ри за хранителни стоки (48). За китайците е много по-надеждно да се снабдяват 
със синьото гориво по суша през Сибир, отколкото да разчитат на доставките по 
море, където всички маршрути се контролират от американския флот. 

Благодарение на тези събития Китай гледа с още по-голям оптимизъм към 
бъдещето и може по-смело да отправя предизвикателства към хегемонията на 
Америка. „САЩ е единствената държава в съвременната епоха, която се проти- 
вопоставя на изграждането на многополюсен свят“, пише китайският анализа- 
тор Тао Фен, който вижда в създалата се ситуация възможност за усилване на 
ролята на ЕС. „Понастоящем Америка затъна едновременно в три остри про- 
тиворечия - в хаоса в Близкия изток, в мътното стратегическо маневриране 
в западната част на Тихия океан и териториите около Китай, непосредствено 
влизащи в сферата на жизнените интереси на Поднебесната империя, и, разби- 
ра се, в отношенията с Русия, чиято температура падна почти до нулата - както 
във времето на Студената война. На теория това дава отличен шанс на ЕС да 
се пребори за отмяна на международния ред след Втората световна война и да 
възстанови величието на Стария континент. Постигайки споразумение с Русия 
и с Китай, държавите от ЕС трябва да защитават повече своите национални 
интереси, отколкото да раболепстват пред САЩ“, отбелязва Гао Фен (49). 

За да се разбере поведението на Поднебесната империя, трябва да се от- 
чита, че там, където геополитиката разглежда двама играчи, тя прави разчет 
за трима. Древна китайска мъдрост гласи, че когато двама от участниците в 
играта са активни, а третият е пасивен, печели пасивният. Но ако двама са 
пасивни, а третият е активен - успехът ще е за него. Затова не бива да се из- 
ключва вероятността Китай да започне по-активни действия в зависимост 
от развоя на събитията в Украйна и от градуса на отношенията Вашингтон- 
Москва през есента. 


Русия лавира и мисли за интеграцията на Евразия 


Развитието на кризата в Украйна постави Русия в изключително тежка 
ситуация и пред неотложни проблеми, които трябва да реши, за да гарантира 
сигурността си. От политиката и през последните месеци ясно се открояват за- 
дължителните цели, които трябва да постигне: 

1. Да съхрани неутралния и извънблоков статут на Украйна, да предотвра- 
ти разполагането на американски ракети на нейна територия. 

2. Да защити правата на рускоезичното население чрез гарантиране на ста- 
тута на руския език и придобиване на по-голяма свобода на регионите. 

3. Да осъществи посочените две цели със средства, които биха били при- 
емливи за Европа и няма да бетонират коалицията исъс САЩ. Макар и да из- 
глежда устойчива, тя може да се разпадне, ако икономическите противоречия 
между Стария и Новия свят нараснат. 

Опитите на РФ да стабилизира ситуацията на базата на договорките със 
Запада, фиксирани в Женевските съглашения през април, не дадоха резултат. 
Нямаха успех и усилията на руската дипломация да използва механизмите на 
ООН и ОССЕ за нормализиране на обстановката в Украйна. Затова по иници- 
атива на Путин бе подписано споразумението на 5 септември в Минск (50). То 
стана в момент на настъпление на опълченците по всички фронтове и постави 
много нови въпроси, без да даде отговори. Споразумението предвижда неза- 
бавно прекратяване на огъня, както и включване на ОССЕ в мирния процес, 
споменава се за децентрализация на Донецката и Луганската област, но не се 
изяснява какъв ще бъде техният статут. Според властите в Киев те ще останат 
в рамките на Украйна, като ще получат известна икономическа свобода (51). От 
Донецката народна република (ДНР) и от Луганската народна република (ЛНР) 
пък продължават да твърдят, че се борят за независимост (52). 

Много неясноти предизвикват както дванадесетте точки, така и фактът, 
че от украинска страна документът е подписан от бившия президент Леонид 
Кучма. Той сега е частно лице и не заема никаква официална длъжност. Това 
споразумение е със съмнителна юридическа стойност. И ако за Украйна то из- 
глежда като успех, за Новорусия е по-скоро капитулация. Съгласно протокола 
от Минск ДНР и ЛНР не съществуват, налице са Донецка и Луганска област 
в Украйна. „Гова, което Наполеон и Хитлер не постигнаха през ХХ и ХХ век, 
успя да стори Порошенко през ХХ1 век“, отбеляза с горчивина руският анали- 
затор Михаил Ошеров. Той акцентира на факта, че украинската армия остава 
на своите позиции и така окупацията на Новорусия продължава (53). Други 
анализатори пък упрекват Путин, че не е изчакал успешния край на настъпле- 
нието на опълченците, преди да инициира споразумението (54). Съществуват и 
обвинения към посланика на Русия в Киев Зурабов за неумелите формулиров- 
ки в документа, който бе парафиран в Минск (55). 

Украйна се възползва от примирието, за да консолидира военните си сили 
и изпрати подкрепления в най-горещите точки на фронта като обсадения Ма- 
риопул, в който има стратегически важно пристанище. Това цинично бе по- 
твърдено от министъра на вътрешните работи Арсен Аваков (56). Продължиха 
и престрелките по редица участъци на фронта. Президентът Порошенко само- 
уверено декларира, че страната скоро ще получи „ефективно оръжие“ от парт- 
ньорите си от НАТО, а според някои източници властите в Киев са получили 
сериозна военна помощ още в края на първата седмица на септември. 

Примирието изглежда твърде неизгодно за Русия, но политик от мащабите 
на Путин едва ли е подходил лекомислено към проблема. Той вероятно е имал 
основания, за да предприеме изненадващата маневра, както и съображения, 
които остават извън полезрението на широката общественост. 

Вероятно мирните консултации в Минск са тактическо отстъпление, на- 
правено заради срещата на НАТО в Уелс. Съдържанието на самия документ 
сякаш е последното, което интересува подписалите го. С този ход Русия се опи- 
та да намали подкрепата за ястребите в НАТО, САЩ и ЕС. Съмнителната ле- 
гитимност на споразумението развързва ръцете на Путин да действа по свое 
усмотрение в зависимост от следващите ходове на Запада и на властите в Киев, 
които изглеждат склонни да продължат военния конфликт. 

Съществуват и противоположни оценки за споразумението. Така напри- 
мер американският анализатор на „ИЗА Тодау“ Ян Бжежински смята, че дого- 
ворът за прекратяване на огъня е победа на Путин. Чрез него той предприема 
първите крачки към създаване на „замразен конфликт“ - част от територията 
на Украйна ще бъде извън нейния контрол, а армията на страната трябва да ев 
постоянна бойна готовност (57). 

Тук е моментът да се припомни афоризмът на руския анализатор Ростис- 
лав Ишченко: „От два възможни варианта Путин винаги избира трети, нами- 
ращ се извън рамките на ситуацията и непредсказуем по тази причина.“ 

Сигурни прогнози за бъдещите действия на Путин са невъзможни, но в 
изминалите няколко месеца се очертаха някои важни контури за руската поли- 
тика към Украйна, които подлежат на изменения и адаптация в зависимост от 
променящата се обстановка. Първо - опит за освобождение на Новорусия, на 
цялата Донецка и Луганска област. Второ - икономическа блокада на Украйна, 
която ще бъде все по-ефективна с наближаването на зимата. Трето - усилване 
на армията на Новорусия до степен тя да бъде в състояние да се съпротивлява 
успешно на властите в Киев и на силите, изпратени от НАТО, за да ги подкре- 
пят. Четвърто - помощ и организация на огнищата на съпротива в останалите 
региони в страната. 

Логично е да има действия и спрямо ЕС, които ще са в духа на мерките от 
началото на август, ограничили вноса на европейски стоки в РФ и разшири- 
ли търговския и оборот с други партньори. Първо - Русия със сигурност ще 
разработи план за осигуряване на независима банкова система и валутни опе- 
рации, който може да бъде реализиран при необходимост. Второ - ще предп- 
риеме мерки, ограничаващи ролята на европейските санкции, като продължи 
да търси заместители на стоките, които досега бяха внасяни от ЕС. Русия ще за- 
дълбочи отношенията си със страни от Латинска Америка, от Азиатско-Тихо- 
океанския регион и Африка. Трето - ще продължи преориентацията на износа 
на суровини към Китай и към други държави извън ЕС. Четвърто - ще увеличи 
вътрешното производство. 

Силната конфронтация на РФ със САЩ вероятно ще доведе до прекратя- 
ване или свеждане до минимум на военното сътрудничество между двете стра- 
ни. Изглежда логично да бъдат денонсирани или преформулирани договорите 
за стратегическо сдържане, подписвани през 80-те години на ХХ век. В перс- 
пектива Русия може да излезе от доларовата финансова система за разчет и да 
изгради своя собствена. 

РФ ще обърне специално внимание на взаимодействието с партньорите си 
в постсъветското пространство. Закономерно е да развие дипломатическа ак- 

тивност и да търси по-ефективни механизми за икономическо взаимодействие 
в рамките на Общността на независимите държави (ОНД). Поради сложната 
международна обстановка и агресивната политика на Запада е логично Русия 
да настоява за по-силна политическа обвързаност на участниците в това обе- 
динение. Тя ще се стреми да интегрира към Евразийския икономически съюз 
(ЕИС) Армения и Киргизстан, които вече демонстрираха интерес към тази ини- 
циатива. Активно ще преговаря и с други държави за тяхното присъединяване. 
Шансът в ЕИС да попадне и Украйна засега изглежда малък. Русия инвестира 
десетки милиарди в украинската икономика, разчитайки, че чрез тях ще пред- 
разположи страната към себе си (58). Американците вложиха много по-малко 
финансови средства, но те работиха с украинското общество, което успяха да 
преформатират в желаното от тях русло. Затова изглежда по-логично Москва 
да се задоволи с децентрализация на Украйна или отделяне на Новорусия, с 
перспективата постепенно да интегрира Югоизтока към ЕИС. 


Новорусия - революцията отстъпи на геополитиката 


Революционният плам в Новорусия рязко бе охладен в първата полови- 
на на август. Тогава последователно се оттеглиха от властта харизматичният 
министър на отбраната на ДНР Игор Стрелков и премиерът Александър Бо- 
родай. Напусна и министър-председателят на ЛНР Валери Болотов. Заменили- 
те ги Владимир Кононов, Александър Захарченко и Игор Плотницки засега не 
притежават тяхната популярност, а дадоха и заден ход относно идеите за на- 
ционализация на едрата промишленост и за изграждане на съюзна държава на 
съветски принцип. 

Рокадите в ръководството предизвикаха много спекулации и изглежда ня- 
кои от тях не са лишени от основания. Полковник Стрелков бързо спечели авто- 
ритет в руското общество. Редица руски патриоти виждат у него фигура, способ- 
на да наследи Владимир Путин, когато настоящият държавен глава се оттегли от 
политиката. Кампанията срещу Стрелков бе разпалена от влиятелни кремълски 
политтехнолози, които постигнаха целта си той да бъде отстранен. Героят от 
войната бе принуден да се оттегли в замяна на увеличени доставки на оръжие 
от Русия за републиката. Последваха успешни военни действия, но Новорусия 
направи крачка назад в социалната програма - революцията отстъпи на геопо- 
литическата реалност. Стана ясно, че засега предприятията на олигарха Ринат 
Ахметов няма да бъдат одържавени. Прави впечатление и лекотата, с която но- 
вите водачи на ДНР и ЛНР се съгласиха да подпишат загадъчното споразумение 
в Минск, оформено само ден след като бе предложено от Путин. 

Изглежда руският президент е преценил като взривоопасна обстановката 
в Донбас и е инициирал рокадите, за да усили влиянието си върху региона и да 
увеличи възможностите си за преговори със Запада. Подобно примирие бе не- 
мислимо при наличието на Стрелков, който на пресконференция, проведена на 
11 септември, определи условията му като неизгодни за Новорусия. Полковни- 
кът изрази безусловната си подкрепа за Владимир Путин, който по думите му 
„е извършил революция отгоре в Русия“, и поясни, че причина за оставката му 

е „петата колона в Русия, която се ръководи от Запада, от същите сили, които 
през 1991 г. разрушиха СССР“ (59). 

Договорът, сключен в Минск, сложи край на настъплението на армията. 
Така в публичното пространство се появи предположението, че няма да има 
голяма Новорусия (включваща целия Югоизток на Украйна), а ще има Малко 
Приднестровие. 

На този етап е много рано да се говори и за траен мир. Подобен сценарий 
изглежда възможен, ако Киев загуби надежда за военна победа над Новорусия. 
За да се случи това, е необходимо да се овладее Мариопул и поне още един го- 
лям град извън Донбас - Запорожие или Харков. 

ДНР и ЛНР контролират едва около една трета от Донецката и Луганската 
област, а бъдещият им статут е неясен. Продължават и дискусиите дали репуб- 
ликите ще получават руски газ независимо от останалата част от Украйна. Факт 
е, че те разполагат с тръбопроводи, свързващи ги директно с Русия, но предстои 
да се изясни дали тези тръбопроводи могат да бъдат експлоатирани успешно. 


Властта в Киев - таран на Запада срещу Русия 


Украйна повече няма да съществува в границите си от 1991 г., независимо 
от всички словесни еквилибристики на президента Порошенко, на премиера 
Яценкюк и на другите украински политически лидери. Виновни за това са най- 
вече тези, които организираха Евромайданаи безумните изстъпления, след като 
взеха властта през февруари - САЩ, ЕС и украинските националисти. Крим 
вече е част от Русия, тепърва ще се решава и съдбата на Донбас, и на целия 
Югоизток. Украйна със сигурност ще получава все по-голяма военна подкрепа 
от държави, членки на НАТО. Тя ще продължи настъплението си в Новорусия, 
след като усили и превъоръжи армията си с модерни западни оръжия, но изг- 
лежда малко вероятно да стигне до пълен успех. Нелепи изглеждат начинания 
като анонсирания от Яценюк проект за изграждане на стена на границата с Ру- 
сия. Съмнително е доколко е постижима енергийната независимост, за която 
според премиера са необходими 5 години. 

Вътрешнополитическата борба в Украйна също е напрегната. За сигурен 
победител на предстоящите парламентарни избори се сочи „Блокът на Петро 
Порошенко“, към който първоначално се присъединиха Яценкк и говорителят 
на Радата Александър Турчинов - те напуснаха „Баткившчина“ на Юлия Тимо- 
шенко през август. По-късно Яценюк оповести, че той и Турчинов ще се явят на 
изборите с учредената на 31 март партия „Народен фронт“. В парламента тя ще се 
коалира с оглавяваната от президента формация. Прогнозите сочат, че на второ 
място в предстоящите избори най-вероятно ще остане Радикалната партия на 
Олег Ляшко, разчитаща на гласовете на крайните националисти. „Баткившчина“ 
засега е трета в предвижданията, но Тимошенко със сигурност не се е примири- 
ла с поражението си. Тя продължава да бъде в добри отношения с влиятелния 
олигарх Игор Коломойски, а реториката и става все по-войнствена и агресивна 
към Москва. Тимошенко посети САЩ през септември, за да търси съюзници. 
Икономическият колапс и очертаващата се тежка зима могат да обърнат съот- 


54 ПОНЕДЕЛНИК 0 бр.5/6-год. ХУП 


КРизадТА В УКРАЙНА 


ношението на силите в нейна полза и да доведат до нов Майдан след изборите, 
насрочени за 26 октомври. Тя критикува остро споразумението от Минск, което 
по думите и „заплашва териториалната цялост на Украйна“ (60). 

Анализът на събитията от 1991 до 2014 г. показва, че идеологията на Ук- 
райна се базира върху русофобията. Младата държава съществува единствено 
за да се противопоставя на могъщия си източен съсед. Така бе дори по време 
на управлението на Кучма (автор на книгата „Украйна не е Русия“) и Янукович, 
които за разлика от Кравчук (един от разрушителите на СССР), Юшченко и 
Порошенко не акцентираха толкова на враждебността към Русия. 

За Америка Украйна е ценна като плацдарм, удобен за дестабилизация на 
РФ, Кавказ и Централна Азия, както и като пречка за сътрудничеството между 
Русия и ЕС. Милиардите, изхарчени от САЩ, за които спомена Виктория Ню- 
ланд (61), не са отишли напразно и това се вижда от изблиците на колективно 
безумие през 2004 и 2014 г. Резултатът е трагичен, той ще струва скъпо на насе- 
лението и на властите в Киев, висока цена ще плати и Руската федерация. През 
изминалите 20 години тя не изгради ефективна концепция за взаимодействие 
със своята съседка, реагира едва след драматичните събития през февруари. 


Войната в Украйна - етап по пътя към многополюсен свят 


Майданът и последвалата го гражданска война в Украйна е отговорът на 
САЩ на създаването на БРИКС, на опитите за реинтеграция на постсъветско- 
то пространство и на задълбочаващото се сътрудничество между РФ и Китай. 
Глобалният хегемон атакува Русия, защото именно тя е единствената държава, 
способна да осигури военното прикритие на БРИКС. На украинска земя се ре- 
шава бъдещето на света, като големите играчи на политическата сцена са САЩ, 
Китай и Русия. 

Засега Европа играе подчинена роля, но на континента има и сили, които 
не желаят той да е просто придатък на Америка и търсят възможности да вър- 
нат политическата му самостоятелност, загубена след Втората световна война. 
И ако радикално левите, консервативните и националистическите партии не се 
възприемат като фактори, които могат да наклонят везните към стратегическо 
партньорство с Русия, съвсем различно е положението с едрия бизнес. Той едва 
ли ще се откаже лесно от суровините и пазарите на Евразия. Атлантистите имат 
превес в Европа, но те са в по-неблагоприятна позиция в дългосрочен план 
- човешките и суровинните ресурси на Евразия са по-големи. 

Компромисното примирие, предложено от Путин и подписано в Минск, 
е само временно затишие преди същинската схватка, която ще се разрази през 
есента и зимата. Новата гореща фаза на конфликта предстои, а възможности- 
те пред Русия ще се увеличават. Тя ще разполага с още по-силни лостове за 
влияние през следващите месеци поради потребността на Стария континент от 
нейните ресурси. 

Държавите, членки на ЕС, не бива да имат илюзии и трябва да се подготвят 
за трудни времена, в които всяко необмислено политическо действие може да 
има сериозни последствия. Напрежението в региона ще продължи с години, а 

вероятно и с десетилетия. Конфликтът в Украйна има само два изхода - колапс 
на РФ или отслабване на влиянието на САЩ в Европа и изграждане на много- 
полюсен свят. 

Желаещите да включат България в новия поход на Изток би трябвало да 
си припомнят една важна поука от историята - Русия не започва войните, тя ги 
завършва. Обикновено това се случва в столицата на агресора... 


11.09.2014 


Следва продължение 


Хронология 
Юли 


пт На 28 юли правителството на Япония въведе санкции против Русия. Те 
предвиждат в страната да бъдат замразени активите на лица и организа- 
--м 4 ции, „непосредствено свързани с присъединяването на Крим към Русия и 
с дестабилизацията в източната част на Украйна“. Япония ще съгласува действията 
си по новите проекти с Европейската банка за възстановяване и развитие (ЕБВР) и 
с мерките, предприети от ЕС. Ще бъдат въведени ограничения на вноса на стоки от 
Крим. 

„Върховенството на закона отсъства от териториите, контролирани от опълчен- 
ците“, гласи доклад на ООН за ситуацията в Донбас. „Докладът на ООН е лицемерен“, 
отвърнаха от Министерството на външните работи на Русия. 

„През юли в Луганск са загинали 93-ма мирни жители, сред тях е едно дете, ране- 
ни са 407 души (4 деца). От началото на военните сблъсъци на територията на града 
са разрушени 97 жилищни блока, 286 къщи, 23 училища, 21 детски градини, 3 уни- 
верситета, 4 колежа, 9 студентски общежития, автогара и аптечни складове. Закрити 
са 8090 от градските пазари, бензиностанциите не продават гориво", информира съ- 
ветът на града на 29 юли. 

Загубите на украинската армия от началото на военната операция са около 12 хи- 
ляди души, твърди министърът на отбраната на ДНР Игор Стрелков. 

„Износът на немския бизнес в Русия е намалял поне със 1790 от началото на годи- 
ната. Това съответства приблизително на шест милиарда евро“, съобщава Федерал- 
ното обединение на търговско-промишлените палати на Германия - О/НК. 


пита На 31 юли ЕС въведе санкции срещу пет руски банки - Сбербанк, ВТБ, Газ- 


промбанк, Внешекономбанк и Росселхозбанк, гласи официалният бюлетин 
СИ на ЕС. Санкциите ще действат една година с възможност да бъдат прераз- 

глеждани през 3 месеца, считано от 1 август. 

„В Украйна умират деца, засегнати от куршуми или снаряди. За тях никой не спо- 
менава, всички говорят само за малчуганите в Газа“, пише италианският журналист 
Фаусто Билославо за „!! сота!е“. 


Август 


пт На 1 август ЕС отмени решението си за забрана на износа в Украйна на во- 
ПУ енни технологии и полицейски снаряжения, която беше въведена в послед- 
--М ните дни на управлението на Янукович. От Външното министерство на Ру- 
сия заявиха, че ЕС не само следва двойни стандарти, но и нарушава собствените си 
правила. То изрази опасение, че Украйна ще получи оръжие, за да го използва срещу 
Русия. 


потта На 6 август Русия отвърна на санкциите, наложени йот ЕС, САЩ и други 
6 държави. Президентът Владимир Путин подписа указ за приемане на спе- 
--мМ ПН циални икономически мерки с цел защита на националните интереси на 
Русия. С него за една година се забраняват или ограничават външноикономически- 
те операции. Това предвижда редуциране на вноса в Русия на различни видове сел- 
скостопанска продукция, суровини и храни от държави, въвели икономически санк- 
ции срещу руски физически и юридически лица, както и от държави, присъединили 
се към тях. Указът посочва, че руското правителство трябва да вземе мерки, за да 
предотврати бързо нарастване на цените на земеделската продукция и храните. С 
постановление на правителството ще бъде утвърден списък на продукцията и суро- 
вините, които ще попаднат под ограниченията. 


потта На 8 август Александър Бородай напусна поста министър-председател на 
8 ДНР той ще бъде съветник на новия премиер - Александър Захарченко. 
ми Правителството на Украйна внесе в Радата проектозакон за 26 вида сан- 
кции срещу граждани и компании на Русия. Киев предлага и забрана на транзита на 
руски стоки и ресурси през територията на страната. Премиерът Яценкик заяви, че 
могат да бъдат засегнати всички видове руски транзит, включително и на петрол. 

НАТО замразява всякакво сътрудничество с Русия, съобщи в Киев генералният 
секретар на Алианса Андерс Фог Расмусен. Той визира сътрудничеството в Афганис- 
тан, в операциите срещу тероризма, в борбата с трафика на наркотици и срещу пи- 
ратските набези. Алиансът обяви готовност да увеличи помощта си за Украйна сре- 
щу „руската агресия“. 


пт На 11 август председателят на ЕК Жозе Мануел Барозу информира прези- 
11) дента на Русия Владимир Путин, че ЕС може да предприеме ответни дейст- 
--М виявъв връзка с ограниченията на вноса в РФ на продукти от ЕС, съобщава 
комюнике на ЕК. 


потта На 13 август Украйна отказа достъп на хуманитарната помощ на Русия за 
13 Новорусия. „Никакъв путински хуманитарен конвой няма да бъде пуснат 
-- през територията на Харковската област. Няма да позволим провокация на 
циничния агресор", закани се министърът на вътрешните работи Арсен Аваков. 
Игор Стрелков подаде оставка като министър на отбраната на ДНР на 14 август. 


Отговорната длъжност зае Владимир Кононов. Промени настъпиха и вЛНР - преми- 

ерът Валери Болотов подаде оставка. На поста бе назначен Игор Плотницки. 

„В Украйна тече широкомащабна война, в която се използват терористи, дивер- 
санти и оръжие. Това е предизвикателство не само за Украйна, но е и война против 
Европа и НАТО", заяви председателят на Радата Александър Турчинов на среща на 
говорителите на парламентите на страните от Балтика и Северна Европа, състояла 
се влитовския курорт Паланга на 19 август. „На Украйна й е необходима не само мо- 
рална, но и военна помощ", подчерта Турчинов. 


пт На 20 август министър-председателят на Словакия Роберт Фицо възрази 
срещу планираните санкции против Русия: „Словакия няма да отиде като 
--М овен на скотобойна заради ЕС, предупреди той, пояснявайки, че е имал 
възражения още при първата вълна от санкции. 

Кралство Нидерландия реши да не публикува напълно данните от съдържанието 
на черните кутии на малайзийския Боинг-777, свален над територията на Украйна 
през юли. Същия ден ръководителят на СБУ Валентин Наливайченко обвини Русия 
в агресия заради хуманитарния конвой с помощ, изпратен в Луганск и съгласуван с 
Международния Червен кръст. „Наричаме това директно нахлуване под циничното 
прикритие на Червения кръст”, заяви Наливайченко пред УНИАН. „Шофьорите са во- 
енни, обучени за управление на бойни машини, танкове и артилерия“, твърди той. 


пт На 24 август в Донецк бе проведен Марш на позора, в който участваха пле- 
нени войници от украинската армия. Той е вдъхновен от знаменития Марш 
--М на позора от юли 1944 г, когато предали се бойци от Вермахта бяха пре- 
ведени през Червения площад, а цистерни с вода измиха пътя след тях. „Не искаме 
федерализация, а независимост, животът ни в обща държава изглежда немислим“, 
заяви премиерът на ДНР Александър Захарченко, който обяви и началото на настъп- 
ление на армията на републиката. 

През същия ден Сергей Лавров коментира мълчанието на западните медии око- 
ло инцидента със сваления Боинг-777 през юли. „Няма да позволим разследването 
да бъде забатачено. Всички млъкнаха след почти истеричните обвинения в начало- 
то към Русия и опълченците. Надяваме се отношението към проблема да остане се- 
риозно", са неговите думи. „Русия призна президента на Украйна Петро Порошенко 
въпреки всички „нюанси“ и разчита, че той ще използва мандата на доверие, за да 
спре войната", каза Лавров. 

„Украйна ще открие пазара си за генномодифицирани продукти срещу получава- 
не на кредит от МВФ", обявиха от правителството в Киев. 


потта | На 25 август украинският президент Петро Порошенко предсрочно прекра- 
ти пълномощията на Върховната рада. „Това е единственото правилно ре- 
--4 9 шение", обяви той. И призова „демократичните сили“ да се явят на изборите 
като една проукраинска и проевропейска сила. 

Курсът на гривната достигна исторически минимум спрямо долара - 13.66 грив- 
ни се разменят за един долар. От началото на годината тя се обезцени спрямо аме- 
риканската валута със 70.9590, това прави с 5.67 гривни. 

„Особени очаквания от срещите в Минск нямаме, но ние трябва да преминем 
преговорния процес, за да постигнем мир", заяви Яценюк, откривайки заседанието 
на правителството на Украйна. По думите му установяването на контрола над укра- 
инско-руската граница е „единственият път към прекратяване на военния конфликт, 
а изпълнението на тези договорености трябва да се контролира от ОССЕ. 

„Знаем за плановете на Русия да спре доставките на газ за страните, членки на ЕС. 
Затова на техните компании са дадени указания максимално да се запасяват с газ в 
хранилищата на територията на Европа“, предупреди Яценкк. 


потта На 26 август в Минск се проведоха две срещи на най-високо ниво. Първа- 
та бе в тристранен формат, в нея участваха представители на Митническия 
--М съюз, на Европейския съюз и на Украйна. Тя стана повод за визитата на три- 
ма президенти и трима еврокомисари в столицата на Беларус. По-късно през деня 
се проведоха разговори между Владимир Путин и Петро Порошенко. 

„Путин очевидно бе доволен от резултатите на срещата в Минск, ако се съди по 
дадената от него заключителна пресконференция. Украйна е разчитала да изправи 
обединен фронт срещу Русия, но на практика Порошенко се оказа изолиран", смята 
депутатът в руската Държавна дума Вячеслав Никонов (внук на Вячеслав Михайло- 
вич Молотов). 

„Създава се впечатление, че нещата вървят към разпад на Украйна. Ясно е, че 
властите в Киев едва ли ще участват във възстановяването на Донецката и Луганска- 
та област“, предположи той. 

Никой няма да плаща на Украйна за нейния европейски избор. Би било крайно 
жестоко да се убеждава Киев в обратното, писа анализаторът на „Форбс“ Марк Адо- 
манис. 


пт „Президентът Порошенко ще бъде на срещата на НАТО в Уелс. Очакваме от 
нашите западни партньори и от Алианса практическа помощ и вземане на 
--  съдбоносни решения на 4 септември. Нуждаем се от помощ", заяви премие- 
рът на Украйна Арсений Яценкик на 27 август. 

Финландия и Швеция ще допуснат на своите територии силите за бързо реагира- 
не на НАТО, съобщи „Не! пат 5апота!“, позовавайки се на министъра на отбраната 
на Финландия Карл Хаглунд. Двете страни ще подпишат съответните споразумения 
със Северноатлантическия алианс на срещата в Уелс, която ще се проведе на 4-5 
септември. „Решението за подписване на договор с НАТО бе прието миналата сед- 
мица на заседание на държавния съвет, на което участваха президентът и силовите 
министерства. Въпросът се обсъжда вече няколко години“, подчерта Хаглунд. 

Министърът на вътрешните работи Аваков, премиерът Яценюк и говорителят на 
Върховната рада Турчинов напуснаха партията „Баткившчина“ на Юлия Тимошенко в 
деня, в който президентът Порошенко предсрочно разпусна украинския парламент. 
Партията „Солидарност“ бе преименувана на „Блок на Петро Порошенко“. 

От щаба на ДНР обявиха, че опълченците вече контролират и трите КПП на гра- 
ницата с Русия, които са разположени в Донецката област - „Мариновка“, „Успенка“ и 
„Новоазовск“. 

Премиерът на ДНР Александър Захарченко направи обръщение към бежанците, 
които според различни източници вече са около 450 хиляди души. 

„Съжалявам, че все още не сме съкрушили врага и не сме го прогонили от донец- 
ката земя. Молим ви да се запасите с търпение в този труден период. Победата ще 
е наша, ще върнем мира, заедно ще възстановим нашите градове и икономика. Ще 
гарантираме сигурността на нашите деца“, заяви той. 

Популярният американски анализатор Франсис Фукуяма направи аналогия меж- 
ду Владимир Путин и Адолф Хитлер. „Истината в подобно сравнение се състои в 
това, че Путин използва етническия въпрос във външната политика. Втората светов- 
на война започна под предлога, че Хитлер иска да защити немскоезичното населе- 

ние в Судетите, в Полша и други части от Източна Европа. В този смисъл Путин прави 
същото, което правеше Хитлер", каза авторът на „Краят на историята“ в интервю за 
„Украинская правда“. „Не мисля, че Путин има дяволски план за унищожение на цели 
народи, подобен на геноцида на евреите в нацистка Германия“, уточни Фукуяма. 


пт На 28 август премиерът на ДНР Захарченко съобщи, че на страната на ре- 
публиката се бият около 3-4 хиляди доброволци от Русия. „Мнозина вече 
--м 3 се върнаха у дома, повечето останаха тук. За съжаление има и загинали", 
сподели той пред РИА Новости. Българи и словаци воюват на страната на опълчен- 
ците в Луганск, информира авторитетният полеви командир от Новорусия Алексей 
Мозговой. 

В отношенията със САЩ днес няма нищо по-тревожно от несъответствията меж- 
ду уверенията на американците, че ще помагат за нормализацията на обстановката, 
и увеличаващата се тяхна помощ за Киев, заяви заместник-министърът на външните 
работи на Русия Сергей Рябков. Той приема американското поведение като поощре- 
ние за смазване на протеста в Югоизтока на Украйна“. 

„Газовият сектор не е подходящ за санкциите, тъй като от тях ще има само губещи 
- Русия, Украйна и ЕС, сподели комисарят по енергетика на Съюза Гюнтер Йотингер. 
„През дългата и студена зима на Украйна ще има недостиг на газ, тя няма достатъчен 
запас от синьото гориво, има опасност да го краде, а доставките ще се губят по пътя 
от Изток на Запад, предупреди немецът. „Газопроводът Южен поток може да същес- 
твува ида работи само по правилата на ЕС, подчерта Йотингер. 

Петро Порошенко отмени визитата си в Турция и спешно свика заседание на 
Съвета за национална сигурност и отбрана (СНСО) на Украйна заради ситуацията в 
Донецката област, съобщи пресслужбата на президента. Той твърди, че „руски войс- 
ки са навлезли в Украйна“. Представителите на ОССЕ, намиращи се на пограничните 
пунктове „Гуково“ и „Донецк“ между Украйна и Русия, не са забелязали движение на 
руска военна техника през границата, съобщи отговарящият за мисията на ОССЕ в 
Ростовска област Пол Пикар. 

Премиерът на Украйна Яценюк предложи „да бъдат замразени всички руски акти- 
ви, докато руските военнослужещи не напуснат Украйна“. 

„Въведените санкции не дадоха резултат. При тези обстоятелства може да се раз- 
гледа възможността за сдържане на руската агресия чрез замразяване на всички 
руски активи и спиране на всички банкови транзакции на РФ в страните, членки на 
ЕС, ив САЩ, както и в държавите от Г-7”, каза Яценюк пред УНИАН. „Заявлението за 
„руска агресия“ в Украйна, направено от пресаташето в Киев Давид Стулик, е негово 
лично мнение, то не отразява официалната позиция на ЕС”, заявиха от представител- 
ството на ЕС в украинската столица. 

„Международната общност няма никакви основания да се доверява на твърдени- 
ята на НАТО за руски военни на територията на Украйна. Досега Алиансът неведнъж 
обнародва недостоверна информация за действията на Русия“, смята американският 
анализатор Пол Крейг Робъртс. 


пт „Жертви на конфликта в Украйна от средата на април до 27 август са 2593 
души, около 6 хиляди са ранените“, информира публикация на мониторин- 
--М говата мисия на ООН по правата на човека от 29 август. „ООН не може да 
потвърди постъпилите на 28 август съобщения за наличие на руски войски в Украй- 
на“, съобщи Стефан Дюжерик, представителят на генералния секретар на ООН. 


„Европа да опита с нови санкции срещу Русия, тъй като вече приетите не рабо- 

тят, призова премиерът на Холандия Марк Рюте. 

„Русия няма намерение да влиза в крупномащабни конфликти. Не желаем и не 
планираме това“, заяви Владимир Путин на младежкия форум „Селигер“. „Винаги сме 
били готови да отразим която и да е агресия срещу Русия. Нашите партньори трябва 
да са наясно, че е по-добре да не се захващат с нас. В каквото и състояние да са, към 
каквито и концепции да се придържат... Мисля, че на никого няма да му дойде наум 
да влезе в голям конфликт с нас, предупреди президентът, напомняйки, че Русия е 
една от най-мощните ядрени държави. 


Септември 


пт „Решението на Хагския арбитраж да присъди 50 милиарда долара компен- 
1 сация на ЮКОС по делото срещу Русия може да е по политически причини“, 
--М каза президентът на „Роснефт“ Игор Сечин пред „Шпигел“ на 1 септември. 


Той потвърди готовността на Русия да снабдява ЕС с газ през зимата. 


потта (На 2 септември министърът на държавната сигурност на ДНР Леонид Бара- 
нов съобщи, че опълченците са пленили наемници от Полша. „Те са много 
--М на брой, на летището в Донецк, което се държи по-дълго от всички. То се 
отбранява от професионалисти - не само американци, говорят на различни езици. 
Информацията е потвърдена и можем категорично да заявим, че там са чужденци, 
които не се предават“, декларира той пред РИА Новости. 

Баранов смята, че реалният брой на жертвите на украинските сили е около 20 хи- 
ляди души. Официално Киев признава за 827 убити и 2944 ранени. 

Журналистът от „Русия днес“ Андрей Стенин е мъртъв, потвърди следственият ко- 
митет по случая. Гибелта на Стенин е настъпила преди месец при обстрел на колона 
бежанци от украинската армия. Това е поредният журналист, загинал в конфликта, 
трагична съдба имаха още Игор Корнелюк и Антон Волошин, операторът на Първи 
канал Анатолий Клян, италианецът Анди Рокели и преводачът му Андрей Мирон. 

„На руснаците трябва да им се покаже, че страните от Прибалтика не са Украй- 
на, защото в противен случай и в тях Путин ще приложи същата стратегия", сподели 
Збигнев Бжежински пред СММ. Той изрази надежда, че на срещата на НАТО на 4 сеп- 
тември ще бъдат взети решения за разполагането на сили на Алианса в прибалтий- 
ските държави. 

Украинският СНСО (Съвет за национална сигурност и отбрана) обеща да проме- 
ни формата на провежданата „антитерористична операция“ (АТО) в Донбас. Засега 
всичко се ограничава с призива да се създаде партизанско движение. От Киев оба- 
че признават, че за подобно действие в региона не достигат гори. Според някои ек- 
сперти това е по-скоро пропаганден отговор на успешното контранастъпление на 
опълченците. 

НЕК „Укренерго“ обяви намеренията си да ограничи доставките на електроенер- 
гия за Крим от 2 до 30 септември с магистралните мрежи от материка, съобщи източ- 
ник от Кримската електрическа система. 

Премиерът на ДНР Александър Захарченко подчерта, че ДНР и ЛНР не искат осо- 
бен статут в рамките на Украйна, а искат равноправие с Киев. „За никаква федерация 
не става дума“, уточни вицепремиерът на ДНР Андрей Пургин. 

„Ако санкциите бъдат усилени сега, ще последва реакция от РФ, а на този етап 
не можем да оценим какъв ефект ще има тя", заяви чешкият премиер Богослав Со- 
ботка. 

Бившият президент на Полша Лех Валенса се опасява от ядрена война между 
НАТО и Русия, ако ЕС окаже военна помощ на Украйна. 


пт На 4 септември пресслужбата на президента на Украйна Петро Порошенко 
4 обяви прекратяване на огъня в Донбас след разговор с Владимир Путин. 
-->  Постигнато е взаимно разбиране относно действията, които са необходими 
за установяване на мир. Няколко часа по-късно обаче от ведомството на Порошенко 
поясниха, че не става дума за край на военните действия, а за процес на прекратява- 
нето им. Съответната промяна бе направена и в сайта на украинския лидер. „Путин и 
Порошенко намериха пресечни точки за стъпките, които ще способстват за прекра- 
тяването на военните действия между украинската армия и опълченците в Югоизто- 
ка“, сподели говорителят на руския президент Дмитрий Песков. Той уточни, че Русия 
не е страна в конфликта, че Порошенко трябва да води преговорите с Новорусия. 
„Засега е рано да се говори какво означава прекратяването на огъня в Украйна“, ко- 
ментира Обама. 

От ДНР изразиха съмнения, че всички украински подразделения се подчиняват 
на решението на Порошенко за прекратяване на огъня. Те смятат, че той няма кон- 
трол над някои от тях. Вицепремиерът на републиката Андрей Пургин подчерта, че 
Порошенко не е уведомил ръководството на републиката за решението си, а мир 
няма да има, докато Украйна не изтегли войските си от Новорусия. Някои анализато- 
ри напомниха, че властите в Киев използваха примирието в края на юни, за да уси- 
лят войските си със свежи подкрепления и да започнат нова офанзива. 

Опълчението в Луганск е взело под контрол над 23 населени пункта от началото 
на септември, като в хода на тези операции са убити около 60 украински военни, 
съобщиха от щаба на ДНР. 

Провеждането на военните учения на НАТО в Западна Украйна в средата на сеп- 
тември е провокация към РФ, подчерта експертът Леонид Ивашов. „Възможно е да 
остане ограничен контингент на НАТО, както и да нараснат доставките по военнотех- 
ническа линия“, предположи генералът. 

Барак Обама поясни, че „инициативата за усилване на присъствието на САЩ в 
Прибалтика включва разполагането на допълнителни части на Военновъздушните 
сили и на самолети за провеждане на учение в Естония“. На заседанието на НАТО в 
Уелс могат да бъдат направени промени в основополагащия акт Русия-НАТО, запла- 
ши президентът на САЩ. 

„Политическата подкрепа за Украйна има жизненоважно значение. Една от цели- 
те на предстоящата среща на НАТО е изборът на обща позиция на Алианса към уси- 
лията на Украйна да съхрани суверенитета и териториалната си цялост”, заяви Оба- 
ма на съвместна пресконференция след срещата си с държавния глава на Естония 
Томас Илвес. 

„Започваме проект „Стена“, това е строителство на реална държавна граница 
между Украйна и Русия“, съобщи премиерът Арсений Яценкк по време на заседани- 
ето на Министерския съвет. 

„ЕС и нашите западни партньори ще изпратят своя мисия за инвентаризация на 
разрушенията в Донбас. През ноември ще проведем голяма донорска конференция, 
чиято цел е възстановяването на Донбас“ - това са думи на Яценюк, който с пове- 
дението си демонстрира, че за него нищо не означават нито волята на народа на 
Новорусия, нито военностратегическите реалности в региона. На същото заседание 
правителството одобри проектозакон за отмяна на извънблоковия статут на страна- 
та и се обяви за влизане в НАТО. 

„На страната е нужна нова отбранителна доктрина с ясно определение кой е аг- 
ресор и кой е заплаха. Русия ще бъде посочена като страна агресор в подготвяния 
документ, като единствената заплаха за териториалната цялост и националната си- 
гурност на Украйна“ разясни Яценюк. Той анонсира, че страната планира до края на 
годината да получи 10.7 млрд. долара външна помощ, като с 9.2 от тях ще се погасят 
държавните дългове. 

Киев предлага на Москва два варианта за цени на газта - 300 долара за хиляда м? 
през лятото и 380 за хиляда м? през зимата, каза Яценюк, който информира и за пла- 
новете на Украйна да строи нови атомни реактори. Премиерът се закани да бъдат 
въведени нови санкции срещу Русия, както и да започнат дела, в които Украйна ще 
иска компенсации за нанесените й щети. 

„Руските бойни части се намират в Украйна с оръжие и танкове. Това са факти, 
които могат да бъдат доказани. Те не подлежат на съмнение“, заяви Барак Обама на 
пресконференция в Талин. „Опитите да се върнат земи, загубени през ХХ век, не е 
начинът, по който Русия може да демонстрира своето величие в ХХ! век”, каза още 
президентът на САЩ, който така и не уточни кои са тези земи. 

Еврокомисията прие решение за „съществени по-нататъшни крачки“ по разшире- 
ние на санкциите против РФ, пише в официалното й комюнике. 

Руският президент Владимир Путин предложи план от 7 точки за уреждане на 
конфликта в Украйна по време на полета си до Монголия, предаде Интерфакс. „С цел 
прекратяване на кръвопролитията и стабилизиране на обстановката в Югоизточна 
Украйна смятам, че страните в конфликта трябва незабавно да съгласуват и коорди- 
нирано да осъществят предложените мерки“, подчертава Путин. 

Сергей Лавров смята, че призивите Украйна да излезе от извънблоковия си статут 
и да влезе в НАТО са опит да бъдат провалени всички усилия за постигане на наци- 
онално съгласие в страната. „Убедени сме, че решенията, приети по-рано и в Съвета 
на Европа, и в Съвета за сигурност на ООН, и в ОССЕ, трябва да се изпълняват, както 
и договореностите, сключени в Женева“, обърна внимание руският външен минис- 
тър. Той коментира и проект за мир. „Планът на президента на Русия Владимир Пу- 
тин за изход от кризата в Украйна е направен, за да помогне на Киев и на Югоизтока 
да координират усилията си по деескалацията на конфликта", уточни Лавров. 

Кметът на Лвов Андрей Садовий призова всички органи на местното самоуправ- 
ление да започнат „процеса на подготовка на населението за живот във военни ус- 
ловия“. 

Генералният секретар на НАТО Андерс Фог Расмусен приветства мирния план на 
Владимир Путин за Украйна. Съветът на Европа също прие позитивно инициативата 
на Путин и изрази надежда тя да бъде реализирана на практика. 

„Нашата армия трябва постоянно да присъства в Източна Европа, давайки на 
Русия да разбере, че винаги ще спазваме ангажиментите си за колективна отбрана 
съгласно пета точка на Северноатлантическия алианс. Кризите в Украйна и Ирак са 
най-големите заплахи за световната сигурност, декларират Барак Обама и Дейвид 
Камерън в съвместна статия, публикувана в „Таймс. В нея те изразяват убеждението 
си, че Русия е нарушила правилата, присъединявайки Крим. 

Министърът на енергетиката на ДНР Алексей Грановски е провел успешни пре- 
говори за продажба на руски газ в ДНР и ЛНР, съобщи „Росбалт“. Разговорите са про- 
текли на най-високо ниво в Москва, уточни министърът на сигурността на ДНР Лео- 
нид Баранов. 

„Всички региони в Украйна да проведат референдуми за независимост”, призова 
началникът на Мобилизационното управление на ДНР Павел Губарьов. 

Премиерите на ДНР и ЛНР Александър Захарченко и Игор Плотницки заявиха, че 
имат готовност да прекратят огъня в Новорусия на 5 септември от 15.00 часа, ако се 
договорят за примирие с представители на Украйна. 

„Депутатската комисия за контрол на разследването на събитията в Дома на 
профсъюзите в Одеса на 2 май прие решение да се саморазпусне“, обяви шефът на 
комисията Григорий Епур пред сайта на градския съвет. 


потта На 5 септември фракцията „Европейски обединени леви/Ляво-зелени“ от 
5: Севера категорично осъди въвеждането на санкции против Русия заради 
--М кризата в Украйна. Путин систематически е демонизиран, казват, че той е 
тиранин, страдащ от мания за величие, „но това е само средство за манипулация", 
заяви медийният секретар на фракцията Сабине Лезинг. 

Редица политици в Бундестага на ФРГ също изразиха несъгласието си със сан- 
кциите. „Малко вероятно е, че те ще се отразят на политиката на Русия, защото там 
по различен начин са поставени приоритетите“, смята Гернот Ерлер, координатор на 
германско-руското сътрудничество в немското правителство. 

Представителят на Украйна Леонид Кучма, както и премиерите на ДНР и ЛНР 
Александър Захарченко и Игор Плотницки подписаха примирие в Минск, което вле- 
зе в сила от 15.00 ч. същия ден. 


пт На 8 септември ЕС одобри нова серия от санкции срещу Русия във връзка с 
8 украинската криза. Те трябва да ограничат достъпа до капиталовите пазари 
--М за руските петролни компании „Роснефт“ и „Транснефт“, както и петролните 
дейности на „Газпром“. Мерките вероятно ще включват и забрана за вземане на меж- 
дународни кредити за срок от над 30 дни, досегашната бе за срок от над 3 месеца. По 
искане на Финландия приемането на предложените мерки е отложено за няколко 
дни - влезе в сила на 12 септември. 

„САЩ съгласуват мерки за разширение на санкциите против финансовия, енер- 
гийния и военния сектор на Русия“, съобщи на брифинг говорителят на Държавния 
департамент Мари Харф. 


пт На 10 септември президентът Порошенко за пореден път обяви, че няма 
10 да допусне децентрализация на Украйна. „Не може и дума да става за фе- 
--  дерализация или за някаква форма на отчуждаване на контролираните от 
сепаратисти региони“, подчерта той на заседание на Министерския съвет. „Законът 
за временно самоуправление в отделни области на Донецк и Луганск им дава ста- 
тут, който ще запази тези региони в Украйна“, поясни Порошенко относно внесен от 
него законопроект. Лидерът на страната сложи подпис и под закон за санкции срещу 
РФ, внесен на 8 август. Той предвижда възможност за 20 вида мерки, включително 
спиране на транзита на енергоресурси, блокиране на руските активи, ограничаване 
на полетите и превозите през Украйна. Документът предвижда още прекъсване на 
културния обмен, на научното сътрудничество, на официалните посещения и прего- 
вори. 

Ангела Меркел призова за нови санкции срещу Русия. „Надяваме се те скоро да 
бъдат приети", заяви германският канцлер, като направи уговорката, че „вратите за 
преговори трябва да останат отворени“. 

пт „Москва предлага на Украйна и ЕС да отложат с няколко години премахва- 
11. нето на митата във взаимната търговия за над 140 стоки“, съобщи министъ- 
--М рът на икономическото развитие на РФ Алексей Улюкаев. „Това са 144 сто- 
ки, към които сме най-чувствителни", уточни той на среща на Путин с членовете на 
правителството на 11 септември. 

Путин подчерта, че на консултациите за асоциирането на Украйна с ЕС, с учас- 
тието на Русия, трябва да се търсят компромиси и да се проявява гъвкавост, но до 
определени граници. Вече е известно, че Европейският парламент ще ратифицира 
асоциирането на Украйна на заседанията в Страсбург между 15 и 18 септември. 

Говорителят на Върховната рада Александър Турчинов обяви, че в близките дни 
парламентът ще приеме решение за отмяна на неутралния статут на Украйна. 

Встъпление 


ози въпрос поставих в зората на демокрацията. 

Ортодоксалните марксисти, станали изведнъж 
ортодоксални либерали, го отхвърлиха под претекст, 
че не е дошло времето. Ако се следва този път, наука- 
та не бива да откликва на значими събития, а само на 
политическата конюнктура. Това обаче я обрича на 
застой, капсулира я и превръща в слуга на политици- 
те и на класата, която те обслужват. 

Днес наново се връщам към тази тема, обога- 
тена от времето и от теориите, които я отразяват. 
Незрелите икономически теории не се поддават на 
точни теоретични отражения, нещата се променят 
бързо, времето дава отпечатък върху тях. 

И сега продължавам да твърдя: всяка величава 
епоха е трагична, а днес трагичността е в липсата на 
величие. Всичко се руши, няма съзидание, а стопан- 
ска и духовна разруха, криза на духовността, „нищета 
сред изобилие“. Това е основание да се постави въпро- 
сът дали преходът е крачка напред, или крачка назад, 
прогрес или регрес е той в историческото развитие? 
Дали той води до „втора Швейцария на Балканите“, 
каквито твърдения преди не бяха рядкост, или до хаос, 
бедствие, несигурност, неопределеност. Значимостта 
на проблема се подсилва от европейското ни членство 
и от състоялите се парламентарни избори. 


Социално-икономическа 
определеност на прехода 


Преходът на пръв поглед е лесен за изучаване, 
но в действителност е трудно уловим, неочаквано 

тайнствен и мистериозен. Най-трудно се обяснява онова, на което си съвре- 
менник. 

Преходът е пробив в системата, буфер между две зони - системи, съчета- 
ние на елементи от стара и нова система, на разнородни форми на производ- 
ство, които нямат единна субстанция и единен произход. Той може да бъде раз- 
гледан в широк и в тесен смисъл на понятието. В широк - като преход от едно 
състояние към друго, от нещо старо към нещо ново, в по-тесен - като опреде- 
лен исторически отрязък от време, в който старата икономическа система се 
разрушава и се трансформира в нова - „постсоциалистическа“, или на Запад - в 
„посткомунистическа“. Това е преход от един обществен икономически строй 
към друг, а не преход от командно-административна към пазарна система. Раз- 
гледан така, той би трябвало да снема постиженията на предишните стадии на 
историческата динамика и в зародиш да съдържа черти на неутвърдена ИКОНО- 
мическа система, т.е. да дава възможност за линеен и нелинеен път на развитие. 
У нас нещата тръгнаха по друг път. 

Ортодоксалният марксизъм дава предимство на линейния път и недооце- 
нява други възможности на обществената еволюция. Според него развитието 
се извършва от простото КЪМ СЛОЖНОоТО И възврат към миналото/предишното е 
невъзможен. Животът се оказа по-сложен, отколкото си представяхме. Той не 
можеда бъде вкаран в схеми и шаблони, движението невинаги е праволинейно, 
то може да е крачка напред или крачка назад. 

У нас старото се разрушава, преди новото да се утвърди, няма развитие, а 
връщане назад. Проекцията на бъдещето не е правилно изградена, историята 
временно се отклонява от своя естествен път и сега пак се връща към него. Пре- 
ход се извършва не само от по-развита към по-неразвита система, но и обратно. 

Историята трябва да се разглежда като „критическа история“ (Хегел), да се 
изучава от онези, които искат да я разберат, а не да я извращават и фалшифи- 
цират, да се основава на достоверността на фактите и събитията. Субективната 
оценка да ев унисон с обективните критерии. „Философията на историята нее 
нещо друго освен нейното мислещо разглеждане.“! Пак по този повод: „Но ис- 
торията трябва да обхване онова, което е и е било, събитията и действията, и тя 
е толкова по-близо до истината, колкото повече се придържа към фактите.” 

Това важи и за нашето съвремие. Историческите факти се извращават и 
омаловажават, дава се път на всевъзможни измислици, които нямат нищо общо 
с истината. Много често се налага да се връщаме към миналото, но не за да ут- 
върждаваме извращенията му, а за да извличаме поука от тях, или доколкото се 
връщаме към това старо, то трябва да бъде мяра за новото и задълбочаване на 
конкретното. Занапред то ще отсее по-точно правотата на една или друга теза. 
Когато варварите завладяха Римската империя, те не разрушиха обществения 
й ред, а го преобразуваха и приспособиха в нов. 

Дали преходът и формиралата се икономическа система са крачка напред, 
или крачка назад в историческото развитие? Този въпрос няма еднозначен от- 
говор. Ако приемем производителността на труда като висш и обективен крите- 
рий на икономическото развитие, България от развита се превърна в неразвита 
страна - най-нисък БВП на човек от населението спрямо другите в ЕС, стопанска 

и духовна разруха, влошени жизнен стандарт и индекс на човешко развитие, уве- 
личена смъртност и влошено здравеопазване, ширеща се наркомания и прости- 
туция, невиждана корупция, отчаяност и социална апатия и така нататък. 

Демокрацията и правото са на страната на по-силния, връх взема стихията 
на пазара, мафиотският и спекулативният капитал излизат на преден план, екс- 
плоатацията се засилва, превръща се в обективен принцип на функциониране 
на икономиката. Пазарът и демокрацията са дълбоко свързани, но не се покри- 
ват. Тогава защо се възпроизвеждат остарели икономически системи и сляпо 
се копират слабостите и недъзите на пазарната икономика, а не се осъществява 
преход към такава икономическа система, която на основата на съвременните 
обективни икономически процеси да предотвратява и да тушира слабостите на 
предишното социално-икономическо развитие и да осигурява социално-ико- 
номическо благополучие на нацията. 

Тази глобална цел включва две подцели: първо, създаване на пазарни ин- 
ститути; второ, микроикономическа и макроикономическа стабилизация, по- 
стигната въз основа на използването на фискални и кредитно-парични меха- 
низми и на максимално високоефективна икономика. Следователно главната 
цел на прехода е да създаде икономика, която има способността да се самоор- 
ганизира, да постига равновесие и в най-кратки срокове да излиза от икономи- 
ческата криза. Тази задача е не само икономическа, но и политическа. Тя зависи 
от целите на обществото, а също и от критериите за оценка на неговия прогрес. 
По този въпрос в икономическата теория няма единомислие. Едни смятат, че 
прогресът трябва да се оценява от гледна точка на типа на производствени- 
те отношения и на равнището на производителните сили; други - от степента 
на модернизация на страната, от въвеждането на нови технологии, трети - от 
постигнатото социално благополучие и висок жизнен стандарт; четвърти - от 
съгласуването на общите и индивидуалните интереси. 

Този въпрос има и обратна страна - регрес, което представлява връщане 
на по-ниско равнище на икономическите форми на организация на обществото 
и на по-ниска степен на социално-икономическото и културно-историческото 
развитие на страната. 

Как преходът се вписва в тези две постановки, прогрес или регрес в исто- 
рията е той? 

Да се вгледаме в типа на системата, т.е. в социално-икономическия строй и 
степента на прогреса на производителните сили в страната като висш и обекти- 
вен критерий, по отношение на който всички други критерии са второстепенни и 
субективни. Нашият преходен период в исторически план е крачка назад, защото 
ни връща към остаряла икономическа система. Основание за това ни дават след- 
ните обстоятелства: първо, една реформа (стратегия) има смисъл да се провежда, 
ако създава, а не разрушава; второ, разруха в земеделието и деиндустриализация 
на икономиката; трето, провеждане на структурни промени във вреда на хора- 
та; четвърто, засилваща се бедност, увеличаване на пропастта между бедни и бо- 
гати; пето, снижени показатели на индекса на човешко развитие - образование, 
здравеопазване, дълголетие, смъртност, социално благополучие и пр. С други 
думи, икономическата ни реформа има разрушителен характер. Оценена от тази 

страна, тя е крачка назад в историческото развитие. Разбира се, за други е крачка 
напред, тъй като от нея някои хора реализираха несметни богатства. 

Икономическата теория е длъжница на времето, тя не отговаря на негови- 
те предизвикателства, занимава се с периферни въпроси, а не с въпроси, които 
засягат същността на системата - къде отиваме и към какво се стремим, дали 
това, към което отиваме, е най-доброто за бъдещето на България. Хората искат 
да знаят нашата цел, близка и далечна. Не само това, но и нейната социално- 
икономическа определеност. Движението, основано на принципа „проба-греш- 
ка“, както се каза, не може да бъде отправна точка на нашето развитие. То ни 
праща в неизвестността и хаоса. Икономическото движение не може да тръгне 
по този път. Преходът следва чужди образци, схеми и шаблони, придава едно- 
посочност на движението, а то е многопосочно. Съществува многовариантност 
и нелинейност на историческата динамика, следователно и алтернативност. 
Алтернативността обаче се заменя с еднопосочност от рода на: „Ние можем 
всичко, времето е наше.“ Връх взема личното облагодетелстване, мафиотският 
и спекулативният капитал излизат напред, държавата се сраства с тях, става 
слуга на икономическите групировки. 

Докато през 1989 г. бяхме на 28-о място по степен на икономическо разви- 
тие, сега сме една от последните страни, най-бедната спрямо другите в ЕС, под- 
чинени и зависими от метрополията. Евроинтегрирането невинаги е в унисон 
с националните интереси. Европа трябва да бъде Европа на гражданите и на 
нациите, а не на крупния корпоративен капитал. 

Словата на Макс Вебер и днес не са изгубили значимост: западният капи- 
тализъм е уникален, съществува само в единствено число, другите страни не са 
в състояние да го изградят, но могат да го изучават и да му подражават, в някои 
случаи да се доближават до него, но никога няма да се изравнят с него. „Не ис- 
каме да бъдем чужда колония“ (В. Орбан). Нужно е да се отхвърли сегашният 
икономически модел на ЕС. Орбан се застъпи за националните интереси, а на- 
шите политици в Брюксел не постъпват така. Да се надяваме, че след изборите 
за Европейски парламент тази аномалия ще се превъзмогне и Европа ще бъде 
социална, Европа на гражданите и на нациите, както някога се изразяваше ге- 
нерал Шарл дьо Гол. 

На хората трябва да се гарантира достоен живот, активно участие в демо- 
кратичните процеси на управление, съществуване на нравствени добродетели, 
основани на справедливостта, хуманността и социалния ред. 

Държавата действа така, както повеляват законите на системата, векторът 
се налага от управляващия елит, но движението не е изстрадано от обществото 
и затова няма социална опора. Философията на властта се основава на индиви- 
дуална, егоистична цел, държавата и политическият елит във властта преслед- 
ват също такива цели. 

Теорията на обществения избор е вход: реализация на икономическа рента 
с политически средства, с лобита и срастване на икономическа и политическа 
власт. Не държавата подчинява обществото на себе си, а то като съвкупност от 
частни собственици я подчинява на себе си. Подобна на тази теория е теорията 
на просмукване, тя също не може да бъде отправна точка на социалния прогрес. 

Нейната същност се изразява в това: когато богатите забогатеят още повече, тога- 
ва богатството им се просмуква в по-долните пластове и бедните забогатяват. 

Теорията за вменяване също не е подходяща за социалния прогрес. Съ- 
гласно нея всеки фактор на производство присвоява такава част от дохода, 
която съответства на неговия принос в създаването на този доход. Тук обаче 
възниква въпросът, че приносът на капитала спада, а неговият доход се увели- 
чава. Физическото участие на капитала в създаването на продукта и правото 
на присвояване на доход са две различни неща. За работника не е така. За да 
получи доход, той трябва да се труди, присвояването не е пропорционално на 
участието му в процеса на производство. Следователно прогресът от единия и 
от другия се разбира по различен начин. Трудът се отчуждава от работника и 
се подчинява на капитала. Отчуждението прераства в самоотчуждение. То не 
само обезличи, но и разруши човека като личност. Човек загубва своята „родо- 
ва същност“, превръща се в животно, човешката личност оскотява, озверява, 
деградира?. Медиите всеки ден ни поднасят потресаващи примери за това. 

Осиротелият и обезличен човек се връща в лоното на животинското: нис- 
ко потребление, невъзможност за биологическо оцеляване, притъпени потреб- 
ности, сведени до чисто животинско равнище. Дори животното има по-голям 
простор - свобода, въздух, светлина. С една дума, настъпва дехуманизация на 
човешкия живот, част от населението е подложена на геноцид. 

Трудът се изразходва против волята и желанието на човека, за да не умре 
от глад, той е съгласен на каквато и да е работа. Човекът не може да разкрие 
своята същност, не снема своята едностранчивост и не прераства в нещо по- 
богато, духовно деградира, връща се към предишното си състояние, няма раз- 
витие, има упадък. Той се отчуждава не само от себе си, но и от другите хора, 
настъпват обезверяване, психически разстройства, самоубийства и пр. Карти- 
ната е страшна. 

Много дейци на духовната сфера се простиха със своя творчески труд, с 
призванието си, станаха амбулантни търговци. Оценката за духовната сфера се 
дава не от гледище на обществената полезност на нейните резултати, а според 
икономическата изгода - парата. Затова има много чалга, шоумени, конкурси 
за красиви и грозни жени. Свободното време на хората се използва за трупане 
на печалби, превръща се в източник на капитал. 

Ние избрахме погрешен модел на прехода, не потърсихме алтернативни 
пътища. Обществото, както и преди, се вкарва в определени схеми и шаблони 
на развитие, противоречащи на неговата обективна логика. Социално-иконо- 
мическата необходимост се реализира не по един и същ начин, а в многооб- 
разни форми. Нашите цели трябва да бъдат адекватни на тях, за да се постигат 
желаните резултати, тогава и отчуждението ще бъде по-притъпено. Сега ние 
нямаме дори яснота в целите на икономическата динамика, вследствие на което 
хаосът е голям, а неуправляемостта на процесите - значителна. 

Хората са отчуждени не само от политиката, а и от самите себе си. Те като 
че ли се примираха със съдбата си, изчезнаха непосредствените човешки от- 
ношения, превърнаха се в парични, общуването се предопределя от парата, от 
икономическата изгода. Индивидуалистичното общество, основано на стоко- 

вата размяна, сведе човешките отношения до чисто имуществени отношения. 
Дори любовните отношения станаха предмет на материална спекулация, парата 
отчужди хората, отне святите им чувства. 

Въпреки че религията получи широка подкрепа от държавата и общество- 
то, религиозното отчуждение не се премахва, дори в някои случаи се задълбо- 
чава. Обграден от суровата и жестока природа, от несправедливото общество, 
човек все повече отправя поглед към външни сили, моли за помощ Бога и като 
не я получи, се отчуждава и от него. 

Икономическият растеж в страната е незначителен, но това не значи, че 
цари благополучие. Растеж може да има, но развитие - не. Развитието предпо- 
лага подобрено качество на човешкия живот, по-добро използване на матери- 
алните ресурси и обновяване на техниката. Само с кафенета, барове, молове не 
може да се постигне ефективен растеж. Доходите, които получава българинът, 
в сравнение с ЕС са много по-ниски. 

Старите ценности се заменят с нови: егоизъм, алчност, краен индивидуа- 
лизъм, лично облагодетелстване, без да се подбират средствата за това. Преус- 
тройството на обществото, както стана ясно, се развива в съответствие с поли- 
тическите решения на дадена група, на чисто политическа основа. 

Частната собственост например се насажда с политико-идеологически 
средства. На нея се гледа не като на икономическа целесъобразност, а като на 
политическа мяра за смяна на една политическа система с друга, която се ръ- 
ководи от користни интереси. Ако се придържаме към това, преходът и свър- 
заната с него реформа е претекст да се закрепят едни или други икономически 
интереси, а не средство за постигане на демокрацията. Управляващият елит ус- 
корено утвърди частната собственост като всеобща определеност на система- 
та. Подобно нещо съществуваше и преди. Защо днес трябва да се повтаря една 
грешка, която историята отхвърля: Ние трябва да преосмислим своята стра- 
тегия. Не самоцелна приватизация, а смесена икономика със силно държавно 
регулиране - това трябва да бъде нашата цел. Стратегията на свободния пазар 
не даде желаните резултати и затова не може да бъде основа за практическо 
действие, както претендират много икономисти и политици. 

Икономическата ни реформа, която се движи от лошо към по-лошо ие 
безнравствена, не намира морална и социална подкрепа - както би трябвало да 
бъде особено в превратни моменти в човешката история като сегашния. Въп- 
росът е: трябва ли реставрацията на капитализма (дивия и варварския), който 
се установява в страната, да предрешава бъдещето на България на ХХ1 век: От- 
говорът е - не. 

Реставрациите, както показва историята, всякога са временни, възстано- 
вяват рецидивите на миналото, никога не са имали нещо ново, трайно И КОН- 
структивно. Така става иу нас. Промените в България не придвижиха общест- 
вото напред. Те ни върнаха на равнище отпреди 1939 г. В енцикликата на папа 
Йоан Павел Втори се казва: „Капитализмът и реализираният на практика (де- 
формиран) социализъм унижават човека в полза на социалния елит, което е 
несъвместимо с неотменимите права на човека.“ А покойният руски патриарх 
Алексий Втори смята, че „социалната пропаст между бедни и богати обезценя- 

ва конституционното равноправие на гражданите“, че „опитът да се стабилизи- 
ра режимът по пътя на по-нататъшното обедняване на трудещите се е престъп- 
ление пред човечеството и грях пред Бога“. 

Тезата на А. Смит „Ние се обръщаме не към хуманизма, а към егоизма и 
никога не говорим за нашите нужди, а само за собствената си изгода“ не може 
да бъде основен принцип. У човека трябва да се търси не само егоистът, аи 
творецът, който се ръководи не само от своите интереси, но и от интересите на 
обществото, социалната група и класа, към които принадлежи. Ако се придър- 
жаме към принципа на Смит, ние се сблъскваме с проблема - остава ли човек 
такъв, какъвто е по времето на „невидимата ръка“? Ако е такъв, това значи, че 
еволюция в икономиката и в общественото съзнание не е настъпила. 


Държавната намеса може да ускори прогреса 
и да повиши ефективността на икономиката 


Две са гледните точки по този въпрос: първата е на неокласическата тео- 
рия, втората е кейнсианската. У нас доминираща е неокласическата, залегнала 
в икономическата политика. 

Увлечението по „невидимата ръка“ на пазара днес е толкова силно, че в 
учебниците има специални раздели, посветени на нея. Нашите ПОЛИТИЦИ И ЛИ- 
берали строго следват нейните стъпки, пряко копират чужди образци без оглед 
на времето и спецификата на страната. Историческата динамика е развиваща 
се система, тя не търпи еднообразие, шаблони и схеми, линейността се заменя с 
нелинейност. Това обаче като че ли не се признава. В противен случай подходът 
би бил друг. 

„Невидимата ръка“ на пазара се появява при неразвити стоково-парични 
отношения и при току-що прохождаща свободна конкуренция. Целта е произ- 
водството да се отскубне от опеката на държавата. 

Европа по това време е обзета от политически бури. Идеите за по-спра- 
ведлив и хуманен свят излизат на дневен ред. Свободата на пазара е път към 
политически и граждански свободи. Нещата обаче днес се промениха. 

Монополът и глобализмът станаха доминираща сила на икономиката, сво- 
бодата на пазара малко или повече е ограничена от тях. Монополът подкопава 
стоковото производство и с това - свободата на пазара. Съществува не свобода, 
а диктатура на пазара, на монопола. 

Трябва да се прави разлика между свободна пазарна икономика и пазарна 
икономика изобщо. Едното е по-тясно понятие, другото - по-широко. Пазар- 
ната икономика преминава през различни степени на развитие, обусловени от 
историческата потребност на времето. Свободата на пазара не бива да се раз- 
глежда извън контекста на времето, да се третира като универсален принцип 
на пазарната икономика. 

Принципите на свободния пазар не могат да придадат социална насоче- 
ност на пазара. 

Днешната криза е тяхна рожба. Тя е криза не само на икономиката, но и 
на теориите, които я осветляват и обясняват алтернативите за нейното разре- 

шаване. А днешната финансова криза се оприличава с Великата депресия от 
1929-1933 г. Финансовият капитал се откъсна от реалния; фиктивната му част 
се разрасна до такава степен, че му се придаде статут на самостоятелно и неза- 
висимо съществуване; започна да се говори за финансова икономика и че не 
друг, а финансите са първично звено в структурата на икономиката; предим- 
ството е на обращението, а не на производството; наложи се разбирането, че 
връзката пари-злато е окончателно прекъсната, което според нас не е така, тя 
е отслабена, но не и прекъсната. Сегашната криза потвърди несъстоятелност- 
та на една такава теза. Финансовият капитал установи господство и контрол 
над обществения капитал, подчини реалния капитал на себе си, породи крах 
на златния стандарт и установи тържество на парично-кредитната система, на 
глобална мрежа от фондови борси и пазари, засили спекулациите, превърна се 
в международна сила. 

Икономическата криза е криза на неолибералната идеология, на възгле- 
дите на свободния пазар и на неговите постулати. Свободният пазар е система 
от пазарни отношения, която дава възможност на икономическите субекти да 
постигнат своите цели без намеса на държавата. Стоковата размяна се извър- 
шва свободно, без принуда, в отсъствие на някакви централни органи. Хората 
сами избират средствата за нея, поради което получават по-голям ефект. 

Пазарът притежава свойствата на саморегулацията на системата. Това раз- 
биране е толкова вкоренено сред западните икономисти, че най-големите авто- 
ритети от тях (М. Фридман, Фр. Хайек идр.) смятат, че всяка държавна намеса 
е пагубна за икономиката. 

Великата депресия от 1929-1933 г., аи сегашната криза показват несъсто- 
ятелността на сляпото безкритично преклонение пред пазара и на вярата в са- 
модостатъчността на пазарната саморегулация. 

Теорията на либерализма влезе в противоречие с практиката, оказа се не- 
пригодна да намери изход от кризата. 

Свобода не значи да вършиш всичко, тя трябва да се постави в определени 
рамки. Институциите са тези, които не й разрешават произвол, предпазват 06- 
ществото от нейните разрушителни сили. У нас обаче не е така. Свободата не се 
поставя в съответствие с целите и желанията на обществения напредък. 

Стихийният пазар деформира икономиката и ускорява монополизацията, 
конкуренцията е пред заплаха, пораждат се т.нар. странични дефекти и прова- 
ли. Пазарът е деформиран, системата се разклаща и мутира. Нейният потен- 
циал се разрушава. Тя губи градивните си функции, ресурсите се изчерпват, в 
ход влизат защитните и механизми. Ако това не помогне, държавната намеса в 
икономиката става необходимост, посредством нея тя може да се приспособи 
към променящата се среда. 

Ще бъде погрешно да се преувеличава ролята на стоково-паричните отно- 
шения в развитието на икономическата система. Приносът им за прогреса на 
обществото е неоспорим, те обаче не бива да се идеализират, т.е. да се изпада на 
позициите на т.нар. икономически романтизъм. В същото време наивно е да се 
твърди, че пазарът без държавно регулиране и без планови обществени връзки 
е ефективен. Съвремието (сегашната криза) доказа това. 

Държавата, пазарът и човекът следва да се разглеждат като едно цяло, като 
части на една система. Те не бива да се противопоставят, както прави неокласи- 
ческата теория: „по-малко държава“, „държавата е лош стопанин“, тя „замърсява 
пазара“, ролята й се свежда до страничен наблюдател „за спазване правилата на 
играта“. Видяхме до какво доведе това - наистина сме хвърлени в бушуващо море, 
от което не знаем как да се спасим. Уличният гняв е сигнал, че има нещо нередно 
във функционирането на икономическата система, нещо сбъркано в реформи- 
ращия се свят, в наличната парадигма на неговото преустройство. Провалът на 
преустройството е провал на „неокласическата концепция“. А нашите либерали 
строго следват тази концепция. Те смятат, че пътят е правилен, а грешкитеи не- 
успехите в икономиката се дължат не толкова на избраната доктрина, колкото на 
неумението да се прилагат нейните принципи. Но дали е така? 

Реалността обаче е по-друга от тази, която неокласиката представя, а тя е: 
капитализмът е несъвършен, той не е застрахован срещу пороци и кризи, които 
са резултат не на случайности, а на причини, обусловени от неговата същност. 
Затова трябва да се търсят по-съвършени форми на организация и управление 
на икономиката. И все пак, да очертаем в общи щрихи някои виждания на нео- 
класиката по този въпрос: първо, свобода на пазарните сили; второ, пазарът 
поставя всичко на мястото му; трето, саморегулация на пазара, т.нар. невиди- 
ма ръка; четвърто, ненамеса на държавата в икономиката. 


Вместо заключение 


Дали преходът е крачка напред и дали той ни отведе към светлото бъдеще, 
нека читателят да прецени това чрез приведените по-долу числа. През 1989 г. 
гражданите на България с една работна заплата купуват 40 пъти повече елек- 
трическа енергия, отколкото през 1939 г. Цената йе била 0.03, много по-ниска 
от сегашната, а през следващите години тя ще се увеличи още повече“. 

Коефициентът на безработица: 2008г. - 5.6; 2009 г. - 6.8; 2010г. - 10.2; 
2011г.- 113; 2012г.- 12.3. В другите страни от ЕС той е много по-малък. Бъл- 
гария през 1989 г. е призната за развита индустриална страна. Неграмотността 
след 1944 г. е ликвидирана, през същата година тя е била 2090 за мъжете и 4300 
за жените”. 


Сравнителна таблица на селскостопански 
животни и хранителни продукти от тях? 









































1939 1989 2011 
Говеда 1.45 1.61 0.63 
вт.ч. крави 0.41 0.65 0.42 
Овце 9.41 8.61 2.29 
Свине 0.75 4.12 1.11 
Пчелни семейства 0.44 0.63 0.35 
Мляко млн. литри 669 24.38 1655 
Месо хил. тона 202 934 555 
Яйца млн. броя 744 2726 1496 

Потреблението на някои хранителни продукти на човек от населението 
спада: хляб в кг (1912 г. - 236; 1989 г. - 192; 2001г. - 150; 2012г.- 101.1), месо и 
месни произведения в кг (1912 г. - 20; 1928 г. - 27.2; 1989 г. - 81.9; 2012 г. - 46.3), 
яйца броя (1912 г. - 46; 1928 г. - 92; 1982 г. - 255; 2012 г. - 137)”. 

У нас БВП на човек от населението в сравнение с ЕС е 44, докато за Герма- 
ния, Франция, Англия, скандинавските страни той надвишава 100. Инвестици- 
ите бележат спад, жизненият статус на населението се влошава и това са лоши 
условия за бъдещ социален прогрес. 

ка България 2013 г., с. 107. 

Пьотър Яковлев 


емокрацията се озова в парадоксално положение 

в началото на ХХ век. От една страна, тя прежи- 
вява своя разцвет. Само през последната четвърт на 
миналия век към демократична форма на управле- 
ние преминаха първо страните от Иберийския полу- 
остров (Испания и Португалия), след това бившите 
съветски републики, държавите от Източна Евро- 
па, от Южна Африка, Южна Корея, някои страни от 
Югоизточна Азия, а накрая и от Латинска Америка. 
Всички те поне формално провеждат повече или по- 
малко свободни честни избори, включиха механиз- 
мите на реалното и ефективно разделение на власти- 
те, създадоха условия за свободна дейност на партии 
от различни идейно-политически течения. Държа- 
вите, които имат подобни демократични режими, 
сега са повече откогато и да било преди. Лари Дай- 
мънд - авторът на фундаменталния труд „Те 5ри! о/ 
Петостасу“ (1), посочва, че през 1974 г. на планетата е 
имало 35 изборни демокрации, това прави около 2590 
от общия брой на страните - членки на ООН. Към 
2013 г. тези показатели са се увеличили съответно до 
120 държави - това са над 6090 (2). 

Паралелно с това видимо нараства обществе- 
ното недоволство от функционирането на редица 
демократични институции, включително и най-важ- 
ните от тях. На остра критика се подлагат: загубилата 
първоначалния си замисъл система за разделение на 
властите; отличаващият се с разнообразни фалши- 
фикации избирателен процес; затъналите в бюрокра- 
ция политически партии; стесненото пространство 
на вътрешнополитическа свобода; рязкото нараства- 
не на влиянието върху властта на финансово-иконо- 
мическия елит, все по-отдалечаващ се от основната 

част от населението. Формира се тенденция, която според експертите може да 
бъде дефинирана като „глобално отстъпление на демокрацията“. 


От демокрация към „постдемокрация“ 


Когато става дума за криза на съвременната демокрация, в повечето слу- 
чаи се сочат две ключови особености: дефектност и дисфункционалност на де- 
мократичното устройство на обществото (3). Първата означава неспособност 
на демокрацията да функционира в съответствие с нейните собствени правила, 
което може да се прояви например като фалшификация на изборните резул- 
тати, административен натиск върху кандидатите на опозицията, създаване 
на пречки за свободен обмен на идеи в медиите и т.н. Дефектността е лесно 
забележима, тя се откроява на повърхността. По-сложно стоят нещата с дис- 
функционалността. В повечето случаи става дума за неспособност на един или 
друг демократичен режим ефективно да работи в името на социалната справед- 
ливост, реално да съдейства за подобряване на материалното благосъстояние 
на по-голямата част от населението, особено на по-бедните слоеве. Често дис- 
функционалността води до национална дискриминация, до усилване на соци- 
алната диференциация, нерядко това е причина за увеличаване на разликата 
между бедните и богатите. С други думи, в тези случаи демокрацията престава 
да служи на социума, деградира и се превръща в инструмент за съхраняване на 
политическото статукво в интерес на управляващите групи. Разбира се, тази 
система влиза в противоречие с целите на националното развитие, тя предиз- 
виква критики и в крайна сметка се отхвърля от обществото. 

Създава се впечатление, че феноменът дисфункционалност на демокрация- 
та е характерен за десетки държави от всички континенти и се превръща В ГЛО- 
бално явление. Тя се проявява по различен начин в отделните страни, но има 
общ знаменател, който е валиден навсякъде - разминаването между демокраци- 
ята и принципите на социалната справедливост. Именно това обстоятелство пре- 
дизвиква сериозно обществено недоволство, което в последните години приема 
формата на масови протестни движения и алтернативни партийнополитически 
проекти, конкуриращи се с вече утвърдените партии. Казано с други думи - зна- 
чителна част от най-активните граждани губят вяра в съществуващата ПОЛИТИ- 
ческа система, пренасят своето разочарование върху лошо функциониращите 
демократични институции и търсят нов тип социално устройство. 

Затова при оценката на сегашното състояние на обществото все по-често 
се говори за настъпване на „постдемократична епоха“ (4). При това идеята за 
„постдемокрация“ е ориентирана включително и към най-развитите страни в 
Европа, където демократичните институции имат дълбоки исторически тради- 
ции и управляващите елити са се научили достатъчно ловко да манипулират С 
тях, обръщайки всичко в своя полза. Изследователите като правило се позова- 
ват на биещи на очи явления като: 

- Очевидното усилване на изпълнителната власт за сметка на законодател- 
ната и съдебната. Правителството (министерският съвет или администрацията 
на президента, зависи от конкретната страна) на практика директно управлява 

другите власти, лишава ги от първоначално делегираните им прерогативи, а 
техните правомощия превръща в лишена от съдържание формалност. 

- Колосалното материално разделение между политическите и иконо- 
мическите елити и мнозинството от гражданите. Въпросът е не кой получава 
повече и кой по-малко за своята работа, а във възникналия безумен, астро- 
номически разрив между определена част от управляващата класа, чиито чле- 
новете самостоятелно (извън обществения контрол) определят своите възна- 
граждения, и преобладаващата част от населението, което в значителна степен 
е изгубило перспективи за подобрение на материално си положение (в Европа 
сега това се вижда много отчетливо). А доскоро нещата стояха различно: хора- 
та имаха нагласата, че утре ще живеят по-добре от днес, а децата им ще бъдат 
още по-добре. Сега мнозина не са уверени в утрешния ден. 

- Кризата на утвърдените политически партии и избирателни механизми. 
Този тренд е характерен за повечето държави в Европа, където традиционните 
партии все по-често търпят чувствителни поражения на изборите, а под на- 
тиска отдолу формираните от тях правителства нерядко се оттеглят преди да 
изтече мандатът им. Едно от последните доказателства за това са резултатите 
и политическите последствия от изборите за Европейски парламент през май 
тази година (5). 

- Появата на нови предизвикателства, за които съвременната демократич- 
на държава няма ефективни отговори. Това се отнася както за многообразните 
вътрешни проблеми (растежа на безработицата, особено сред младите хора; не- 
контролираните миграционни потоци; моралната деградация на европейските 
социуми и т.н.), така и за глобалните предизвикателства, към които създадени- 
те от западните демокрации междудържавни обединения и организации често 
остават пасивни. 

Като се сумират всички указани фактори и тенденции, еднозначно може 
да се стигне до извода, че управляващите елити на много от съвременните 
държави целенасочено си затварят очите за новата постдемократична социал- 
но-политическа реалност, в която няма място за класическите институции и 
демократични практики. Наблюдава се своеобразно разделение на единния по- 
литически процес и обособяване на няколко автономни структури в него: 

1. Реална, представена от изпълнителната власт, самостоятелно приемаща 
всички основни решения в държавата. 

2. Имитационна (законодателна), силно зависеща от правителството и от 
държавния глава, но предназначена да създава впечатление за демократично 
разделение на властите. 

3. Опозиционна, лишена от реални лостове за въздействие на обстановка- 
та в страната, но концентрираща общественото недоволство. 

При това трябва да се подчертае, че постдемократичните общества на прак- 
тика съхраняват всички характеристики на демокрацията: редовно се провеж- 
дат избори на различни нива, съществуват конкурентни политически партии с 
всевъзможни идейни течения, свободни публични дебати, защита на базовите 
права и свободи на човека, определена прозрачност в действията на властовите 
структури. Реалната политика обаче се осъществява от малоброен елит, от доб- 

ре организирани и умели лобисти, от други групи за влияние, концентрирани 
около властовите центрове и получаващи специални привилегии от тях. 

Няма необходимост надълго и нашироко да се доказва, че формирането на 
постдемократично обществено устройство е в руслото на еволюцията на капита- 
листическата система. Тук ще отбележим, че самата демокрация никога не е изли- 
зала от рамките на капитализма, оставайки капиталистическа демокрация, във 
връзка с което и постдемокрацията в решаваща степен се определя от процесите, 
чиято същност се развива в недрата на капитализма. За какво става дума: 

През 2011 г., в самия разгар на антикризисните усилия на международ- 
ната общност, южнокорейският икономист и лауреат на Леонтиевата пре- 
мия (Геопйе/ Риге юг Айуапсто Ше Егопйетв о) Есопотис Троисй) за 2005 г. Чхан 
Ха Чжун, преподаващ в Кеймбриджския университет, публикува книга с мно- 
гозначителното заглавие „23 тайни - това, което няма да ви кажат за капитализ- 
ма“ (6). В този оригинален и съдържателен труд маститият автор, базирайки се 
на обширен фактологичен материал, опроверга много от утвърдените постула- 
ти (всъщност активно внедрявани в масовото съзнание митове), изглеждащи 
като догми, които вече не бива да бъдат подлагани на съмнение. Така например 
ученият формулира и доказва следните тези, които в известна степен преобръ- 
щат общоприетите представи за съвременния капитализъм: 

- В рамките на формиралата се световна стопанска система на практика 
отсъства широко рекламираното явление „свободен пазар“, провъзгласено за 
квинтесенция на капиталистическия способ за производство. 

- Твърдението, че развитието на глобализацията съдейства за всеобщото 
благоденствие и прави по-богато цялото човечество, е лъжа. Социално-иконо- 
мическите последствия на глобализацията не могат да се определят еднозначно 
като позитивни. 

- Развиващите се страни често са по-предприемчиви и ефективни от раз- 
витите. Това е предпоставка за текущите изменения на съотношението на сили- 
те в системата на световните стопански връзки. 

- Свръхвисоките възнаграждения на топмениджърите далеч невинаги 
способстват за търговския успех на предприятията и за подобряването на биз- 
несрезултатите. Често те служат само за лично обогатяване. 

Описаната от Чхан Ха Чжун картина насочва вниманието към дълбоката 
трансформация на капиталистическата система. Към нейните основни харак- 
теристики и ключови особености, които тепърва ще бъдат изследвани и 0п03- 
нати цялостно. Определено вече е ясно едно: на национално и на глобално рав- 
нище се изгражда (а частично вече е формирана) нова матрица на обществени 
взаимоотношения, променяща много традиционни подходи и оценки. 


Капиталът през ХХ! век: 
исторически реванш на буржоазията 


Глобализацията премина като парен чук на историята по демократичните 


институции между двете столетия. Тя придаде невиждана досега сила на транс- 
националните бизнесструктури. При това процесът има всеобхватен характер. 

По-рано, например през 70-те години на миналия век, когато изследователите 
едва започваха да анализират феномена транснационални корпорации (ТНК), 
ставаше дума предимно за американски компании и за монополи на страни от 
Западна Европа. Сега в Латинска Америка съществуват огромно количество 
ТНК (наричат ги мултилатинас или транслатинас), които в много отрасли ус- 
пешно се конкурират с американските, европейските, японските и каквито и да 
е други компании. Не еи необходимо да се споменават китайските корпорации, 
изместили конкурентите си на редица търговски и инвестиционни площадки. 
Създадени бяха и руски ТНК, които прекрачиха националните граници и раз- 
виват бизнес по целия свят. Тоест процесът вече има универсален характер. 
Дори не е толкова важно частни или държавни са тези корпорации, защото те 
действат с приблизително едни и същи методи. 

Важно е да се отбележи, че настъплението на транснационалния капитал 
не бе спряно дори от световната криза през 2008-2009 г. Напротив, много ТНК 
в условията на икономическа турбулентност само спечелиха, увеличавайки без- 
прецедентно своето икономическо и политическо влияние. Характерен пример е 
високотехнологичната компания „Епъл“, чиято стойност на борсата нарасна по- 
вече от три пъти за периода 2007-2013 г. - от 119 до 370 млрд. долара. Като цяло, 
както отбеляза испанското делово издание „Стсо Газ“, 50-те най-големи кор- 
порации са поставили под свой контрол значителна част от световната иконо- 
мика (8). Данните от таблица 1 дават представа за финансовата мощ на първите 
десет световни ТНК (почти всичките са американски). Тяхната обща капитали- 
зация е 2375.6 млрд. долара, сума, съответстваща на БВП на Франция. 
































Таблица 1. 

Най-големите корпорации по размер на капитализацията (в милиарди долари) 

е Корпорация Страна на произхода Капитализация 
1 Арр!е САЩ 369.6 
2 | ЕххопМоБи САЩ 316.8 
3 Сооде САЩ 259.8 
4 | Мкго5зой САЩ 242.4 
5 | Вегкише Натламуау САЩ 229.4 
6 |)ойПпзоп в )ойпзоп САЩ 206.9 
7 | сепега! Несшс САЩ 194.3 
8 Мие!5 Еагдо САЩ 188.7 
9 | Мама! САЩ 186.2 
10 | Коуа! Ошсй 5Ней Нидерландия - Великобритания 181.5 

















Източник: Газ 50 дгапев согрогасюпев дие соттобап е! типдо. - Спсо Ом, Маапа, 3.05.2014. 


Изглежда, че демокрацията просто нее в състояние да реагира на свръхди- 
намичния процес на усилване на транснационалните бизнесструктури, които, 
като укрепват икономически и финансово, увеличават влиянието си, включ- 
вайки политически механизми за въздействие върху всички аспекти на общест- 

вения живот. Като резултат от това настъпиха промени в много демократични 
институции - до голяма степен те вече са подчинени на международния капи- 
тал или зависят от него. 

Паралелно с безпрецедентно нарасналото влияние на глобалните корпо- 
рации е видим спадът на политическата роля на широките слоеве на население- 
то. Той отчасти е свързан с измененията в структурата на заетостта. Налице 
е упадък на професиите, благодарение на които по-рано възникваха мощни 
профсъюзни организации, даващи сила на политическите искания на масите. 
В резултат на това се стигна до фрагментация и политическа пасивност на на- 
селението. То не е в състояние да създаде обединения, способни успешно да 
изразяват неговите интереси. Тази трансформация на разположението на голе- 
мите социални групи има и дългосрочни последствия за взаимоотношенията 
между политическите партии и електората, особено забележимо отразяващи 
се на левите партии, които исторически са се формирали като представители 
на групите, изтласкани в периферията на обществения живот. Тъй като много 
текущи проблеми засягат масовия избирател въобще, въпросът става още по- 
фундаментален. Партийният модел, разработен за епохата на налагане и консо- 
лидация на демокрацията, постепенно се превръща в нещо различно - в модел 
на партии от нов тип, тоест в постдемократичен. 

Може да се каже, че постдемокрацията е система, в която политиците все 
повече се затварят в своя собствен свят. Те поддържат връзки с обществото с 
помощта на политтехнологиите - манипулативните техники, основани преди 
всичко на рекламата и маркетинговите изследвания. Междувременно всички ха- 
рактерни за класическите демокрации форми остават, но те не оказват осезаемо 
въздействие върху хода на политическия процес. В обобщение следва да се каже, 
че изброените досега процеси са обусловени от няколко основни причини: 

- изменения в класовата структура на постиндустриалното общество, по- 
родили множество професионални групи, които за разлика от работниците в 
промишлеността, от селяните, държавните служители и дребните предприема- 
чи така и не създават собствени автономни организации, които да представят 
и защитават техните политически интереси; 

- огромна концентрация на власт и богатство в транснационалните корпо- 
рации ив банките, които са в състояние да оказват политическо влияние (по- 
някога то е решаващо), без задължително да прибягват до директно участие в 
демократичните процеси, въпреки че имат всички необходими ресурси за това; 

- сближаване на политическата класа с представители на корпорациите и 
възникване на общ управляващ елит, безкрайно отдалечен от потребностите на 
огромното мнозинство от гражданите, особено като се има предвид увеличава- 
щото се през ХХ! век имуществено неравенство. 

Изключително силно въздействие върху международното обществено 
мнение оказа публикуваната през 2014 г. в превод на английски език моногра- 
фия на френския икономист Тома Пикети „Капиталът през ХХ1 век“ (9). В ос- 
новата на изследването е внушителният масив от статистически данни, които 
авторът е събирал от целия свят над 10 години. Чрез тях той доказва, че след- 
военният икономически растеж и съкращаването на неравенството в доходите 

в Северна Америка и Западна Европа са изключение от общото правило. На- 
против - норма за капитализма е потресаващото неравенство в доходите, кое- 
то наблюдаваме и в съвремието. Ученият подчертава още едно обезпокояващо 
явление: личните състояния на членовете на елита се увеличават с по-бързи 
темпове от икономическия растеж, следователно върхушката на обществото 
поглъща все по-значителна част от националното богатство. Друга особеност 
на днешното време е, че богатството на индивидите се формира не само (и 
не толкова) благодарение на натрупаната за няколко поколения собственост, 
както е било в миналото, а в резултат на изплащането на непропорционално 
високи възнаграждения на топмениджърите на големите компании. Като до- 
казателство Пикети привежда потресаващи данни: възнаграждението на гене- 
рален директор на корпорация в САЩ надвишава 331 пъти средната заплата 
на работник от същото предприятие. Експертите изчисляват, че президентът 
на глобалната мрежа супермаркети „Уолмартг“ за час получава толкова, колкото 
най-ниско платения служител на тази корпорация за 8.5 месеца, работейки по 
40 часа на седмица (10). 

Интересни данни, допълващи приведената информация, предостави ди- 
ректорът на Международния валутен фонд Кристин Лагард. На конференцията 
по проблемите на интегрирания капитализъм тя отбеляза, че от 1980 г. досега в 
24 от 26 страни, в които се събира статистика от този род, делът на най-богатия 
190 в общия национален доход значително се е увеличил (в САЩ например той 
е двойно по-голям). Състоянието на 85-те най-богати хора на планетата днес 
е равно на съвкупното състояние на най-бедните жители на земното кълбо, 
които са 3.5 милиарда (11). 

Струва си да се отбележи, че през последните десетилетия свръхвисоки (не- 
рядко астрономически) доходи започват да получават освен топмениджърите 
и собствениците на корпорации и банки и звездите на киното, спорта, шоубиз- 
неса, които вече са дълбоко интегрирани в международните финансови елити. 
Характерно е, че многомилионните възнаграждения на актьорите, музиканти- 
те, певците и спортистите често изобщо не зависят от комерсиалния успех на 
филма, концертното турне или футболния им клуб. Обикновено техните бас- 
нословни хонорари са гарантирани не от печалбите (филми често се провалят, 
много спортни клубове са с огромни дългове), а от частните спонсори или от 
държавата. Тоест на практика те са за сметка на данъкоплатците. 

По този начин разривът в доходите между най-богатите и най-бедните в 
съвременното западно демократично общество се превръща в пропаст. Това 
води до определени икономически и политически последствия. 

Очевидно основното интелектуално постижение на Пикети е убедително- 
то му доказателство, че базовите сили на капитализма неотклонно водят до все 
по-голямо забогатяване на най-заможните в обществената пирамида. Капита- 
лизмът вече не осигурява процъфтяването на по-голямата част от населението, 
а подрива материалното благополучие на увеличилата се след Втората световна 
война средна класа. 

От казаното дотук може да се твърди, че упадъкът на съвременната евро- 
пейска демокрация се дължи на резкия и задълбочаващ се дисбаланс между 

ролята на корпоративните частно-егоистични интереси и ролята на всички ос- 
танали групи. На този неблагоприятен фон на икономически реванш на бур- 
жоазията политическата обстановка забележимо се изостря, възникват нови 
огнища на напрежение. 


Какво показа кризата в Европа? 


Глобалната криза и последвалата я продължителна икономическа рецесия 
акцентираха на описаните по-горе тенденции и на негативните последствия от 
тях. Те повдигнаха от дъното на политическия живот цяла плетеница от проб- 
леми, засягаща практически всички страни на функционирането на съвремен- 
ните демократични държави. Подложиха на сурови изпитания самия модел на 
демокрацията, сглобена по западни рецепти. Особено отчетливо това се проя- 
ви в европейските страни, превърнали се в основни жертви на рецесията. По 
същество кризата в Европа раздели историческата траектория на развитието 
на ЕС на сравнително успешно „до“ и твърде проблематично „след. (12). 

Ако се проследи разрушителната последователност, в която се развива 
кризата в Европа, ще стане ясно, че първоначално тя възникна като дългова 
криза, максимално засягаща страните от Южна Европа, както и Ирландия, и 
продължи като срив на банковия сектор, за спасението на който ЕС изразход- 
ва астрономичната сума от 4 трилиона евро (13). Последваха сериозни проб- 
леми във функционирането на редица отрасли от реалната икономика. Сред 
най-уязвимите станаха строителството (един от двигателите на растежа преди 
кризата) и преработващата промишленост (като резултат от развиващия се в 
предкризисния период процес на деиндустриализация). Това доведе до отслаб- 
ване на общия производствен потенциал не само за страните в периферията на 
еврозоната, но и за държавите от ядрото, в много отношения се наруши струк- 
турният баланс на техните стопански комплекси (14). 

Стратегически погледнато, това означава развитие на системната криза на 
икономическия и валутния съюз, като под въпрос се оказва членството в еврозо- 
ната на отделни държави от периферията (преди всичко Гърция). И най-накрая 
- кризата в Европа плавно се превърна от икономическа в политическа. Тя се 
характеризира с изостряне на междупартийните борби, падане на редица нацио- 
нални правителства, провеждане на предсрочни избори, нарастване на масовите 
протестни движения, ограничаване на демократичните права и свободи. 

Сред най-острите въпроси в редица държави на ЕС на обществено равни- 
ще е проблемът за имиграцията. Към началото на 2013 г. общият брой на ле- 
гално живеещите в ЕС-27 чужденци достигна над 33.5 млн. души, което прави 
около 6.790 от коренното население. Този показател обаче надвиши критичните 
1096 в редица от най-големите държави в Съюза - Германия, Великобритания, 
Франция и Испания (виж таблица 2). Противниците на „наплива от чужденци“ 
се концентрират в партиите и организациите от националистически и екстре- 
мистки тип. Те акцентират на негативните последствия от този сложен и неед- 
нозначен процес, сочат, че нарастването на имиграцията увеличава престъп- 
ността, води до нелоялна конкуренция на пазара на труда, създава усещането 

за психологически и социален дискомфорт у местното население, а в крайна 
сметка - заплашва националната идентичност и стабилността на демократич- 
ните институции в европейските държави. 


Таблица 2. 
Чужденци, легално живеещи в отделните държави - членки на ЕС 
(данните са към 1 януари 2013 г.) 






































Държава Брой на чужденци (хиляди) Дял от населението 
на страната в 90 
Евросъюз-27 33 537.9 6.7 
Германия 10 201.2 12.4 
Великобритания 7828.4 12.3 
Франция 7537.8 11.5 
Испания 6174.7 13.2 
Италия 5695.9 9.5 
Нидерландия 1927.7 11.5 
Белгия 1747.6 15.7 
Швеция 1472.4 15.4 
Австрия 1362.2 16.1 
Гърция 1235.4 11.2 














Източник: Еигоре п пдигез - Еигозгатуеагбоск. 24 пе 2014. - иру//ерр.еигозаесеигора.ец/ 


Друга изострила се през кризисните години заплаха за базовите устои на 
европейската демокрация е ожесточилата се междупартийна конкуренция, 
преди всичко между общонационалните политически сили. В отделни случаи 
тактиката на противопоставянето се е превърнала в алфа и омега на действията 
на опозицията. Регресът до директна конфронтация изглежда вече е норма на 
обществения живот, а това води до загуба на политическия баланс. Постепенно 
ерозира управлението на държавите и това може да урони непоправимо прес- 
тижа на европейската демокрация. 

Крайно неприятно откритие за европейските управляващи кръгове е, че 
много от най-важните институции вече не функционират в достатъчна сте- 
пен. Серията шумни корупционни скандали в цяла Европа са показателни за 
това. Те разтърсиха всички разклонения на централната и местната власт, без 
да пощадят дори държавни деятели, които вече не заемат ръководни позиции. 
Класически пример е съдебното разследване срещу бившия френски президент 
Никола Саркози. Съветници от екипа на покойния Муамар Кадафи твърдят, 
че Саркози е получил 50 млн. евро от тогавашния либийски лидер за предиз- 
борната си кампания през 2007 г. (15). Това не попречи на Саркози да вземе ак- 
тивно участие в организираната военна операция на западните държави срещу 
Либия, в хода на която Кадафи бе убит. 

На вълната на общественото недоволство все по-често се чуват искани- 
ята за реформи дори на тези държавни институции, които до неотдавна из- 

глеждаха неприкосновени. Пример за това е монархията в Испания. От гледна 
точка на критиците на сегашното състояние на нещата монархията трябва да 
стане по-прозрачна, ефективна и функционална, т.е. - демократична. Насто- 
яването за демократизация на монархията само по себе си е парадоксално, 
симптоматично и показателно за много неща. Общественият натиск се усили 
дотолкова, че популярният и авторитетен в целия свят Хуан Карлос, изиграл 
голяма роля (без преувеличение) за испанската демокрация, сметна за нало- 
жително да се оттегли от власт и да отстъпи трона на своя син - новият крал 
е Фелипе УТ (16). 

Драматични размери придоби проблемът с европейския сепаратизъм. В 
различна степен такива настроения съществуват в 30 страни от Европа, при 
това в редица случаи исканията за създаване на нови самостоятелни държави 
са приведени в практическа плоскост и вече са част от реалността на Стария 
континент. Основна колизия във Великобритания е въпросът за статута на 
Шотландия. Засилва се движението за отделяне на Каталуния от Испания. Там 
референдумът е насрочен за 9 ноември. 

Изглежда, че шотландците и каталунците ще имат шанс да станат пионери 
в европейския „парад на суверенитетите“. След тях на ред са Страната на бас- 
ките, Корсика, Сардиния, Северна Ирландия, Гренландия, Фарьорските остро- 
ви, Северна Италия, населената предимно с унгарци част от Румъния. Всичко 
това свидетелства за активизация на обществено-политическите дискусии за 
бъдещето на държавно-териториалното устройство на Европа. Това неизбеж- 
но в една или друга степен ще повлияе и на съдбата на ЕС. Характерно е, че 
именно в постдемократичната епоха този въпрос стремително преминава от 
идейно-правни обсъждания (те често са твърде абстрактни) в сферата на ре- 
алната политика и придоби твърди, конкретни очертания. Иначе казано, на 
формиралото се демократично устройство на Европа е хвърлено много опасно 
политическо предизвикателство. 

Разбира се, европейският сепаратизъм не е от вчера. Понастоящем той се 
подхранва от популярната сред мнозина идея, че отделни територии са прину- 
дени да финансират централната власт в свой ущърб, а ще могат да проспери- 
рат, ако бъдат независими. 

Нарастващите демографски проблеми и масовото недоволство от състоя- 
нието на ЕС се отразиха на резултатите на проведените през май 2014 г. избори 
за Европарламент (17). Най-важното в резултатите на тези избори е рекордно- 
то количество гласове, получено от онези партии, които в една или друга степен 
поставят под съмнение самата европейска идея, в този ивид, който е формули- 
ран от бащите основатели на Европейската икономическа общност. 

Дори в цитаделата на ЕС - Германия, където до неотдавна скептичното 
отношение към ЕС се смяташе за политически некоректно и недопустимо, вече 
набират сила критично настроените към политиката на Брюксел сили. Активи- 
зират се адептите на идеята за ренационализация на Европа. Успехът на пар- 
тията Алтернатива за Германия (АйПегнайуе ит Пешъс ана) е пример за това - 
платформата ипо парадоксален начин обединява на базата на евроскептицизма 
представителите на консервативните и на либералните елити (18). 

Възможностите на евроскептиците да трансформират изборния си успех 
в по-голямо влияние върху ключовите решения в Брюксел очевидно са огра- 
ничени, но трябва да се констатира, че резултатите от изборите ще намалят 
възможностите на ЕС да предприеме сурови антикризисни мерки, подобни 
на тези, които предизвикаха масови протести и провокираха правителствени 
кризи в страните от Южна Европа. С други думи - резултатите от изборите 
за Европарламента показват охладняването на милиони редови граждани към 
европейския проект, изразено в безпрецедентна подкрепа за евроскептиците. 
Бъдещето на европейския проект в средносрочен план ще зависи от това докол- 
ко адекватно политическите елити на ЕС ще реагират на ключовите предизви- 
кателства, пред които се изправя европейската демокрация. По тази причина е 
необходимо да се внесат съществени корекции в базовите параметри на нацио- 
налнополитическите системи. Това ще позволи да се промени алгоритъмът на 
участие на широките прослойки от населението в политиката. 

Казаното по-горе не означава, че ситуацията се е определила окончателно. 
Общественият живот е достатъчно динамичен и изпълнен с обрати. Важно е 
да се отбележи, че в кризисните условия в европейските страни настъпи забе- 
лежимо изменение на политическото търсене. А именно - ценностите и при- 
оритетите от докризисния период (развитието на демократичните практики, 
съхранението на политическото равновесие, укрепването на авторитета на из- 
пълнителната власт, уважението към основните държавни институции) ерози- 
раха и останаха след проблемите от социално-икономически характер. Сега на 
преден план в рейтинга на обществените изисквания са защитата на основните 
материални интереси на преобладаващата част от населението и измененията 
на формиралия се порядък. 

Паралелно с това може да се твърди, че в европейското общество се наблю- 
дава разширение на пространството на политическата борба, която във връзка 
с конкретни икономически задачи придоби непознати по-рано извънпарламен- 
тарни форми. Това се изрази в подема на масовите протестни движения на хора, 
които обикновено не намират адекватно представяне на конкретните си интере- 
си в програмите на съществуващите партии и организации. Казано с други думи, 
една от характерните черти на сегашното състояние на европейската демокрация 
е, че в политиката търсенето забележимо надвишава предлагането. 

Отговор на това предизвикателство е раждането на нови форми на соци- 
ален протест. Например Движението на възмутените, което първоначално се 
формира в Испания, а след това се разпространи и в други страни от ЕС. Всич- 
ко това е проява на т.нар. антиполитика, неприемане от населението на същест- 
вуващите системни форми на демократично съжителство и политическа борба. 
Но проблемът може да бъде формулиран и по друг начин - новите демократич- 
ни видове на протест в постдемократичната епоха по правило засега не нами- 
рат адекватно политическо въплъщение, оттук идва и феноменът „демокрация 
без политика“. 

Изключение и първа лястовичка може да стане създадената в Испания 
партия „Ние можем“ - Ройдетов (19), изградила се на базата на Движението на 
възмутените. Нововъзникналата политическа организация от лявопопулистки 

тип получи над 1.2 млн. гласа и пет места в Европарламента. По мнението на 
много експерти избирателите са привлечени от лозунгите на лявата опозиция: 
искане за излизане от НАТО; отказ от „вертикална Европа“, в която Германия 
е на върха и диктува своите правила на играта; отстраняване от власт на на- 
стоящото испанско правителство, „контролирано от международните финан- 
сови кръгове“, ит.н. (20). Разбира се, въпросът дали Родетоз ще увеличи своята 
политическа тежест остава открит, но сам по себе си фактът, че е създадено 
движение от подобен род, свидетелства за знакови процеси, развиващи се в 
недрата на европейската демокрация. 


Геополитически ракурс 


Преди четвърт век, през 1989 г., Франсис Фукуяма публикува нашумялата 
си статия „Краят на историята““ (21), в която доказваше, че световният истори- 
чески процес е тръгнал по път, съвсем различен от този, за който са говорили 
левите идеолози и социалистическите мислители от миналото. Икономическа- 
та и социално-политическата модернизация, писа Фукуяма, ще доведат не до 
комунизъм, както са се надявали неговите адепти, а до едни или други форми 
на либерална демокрация и пазарна икономика в духа на постулатите на Ва- 
шингтонския консенсус. Казано с други думи - демокрацията от западен обра- 
зец е постигнала историческа победа в края на ХХ век ие направила сериозна 
заявка за глобално господство. Отсъствието на видими конкуренти на Запада 
е намалило значението на геополитиката, която за известно време се превръща 
просто в странична пътека покрай пътя на политическите интереси на водещи- 
те световни държави. 

Връщайки се към тези идеи 25 г. по-късно, американският изследовател 
призна, че през 2014 г. международната обстановка изглежда съвършено раз- 
лична в сравнение с 1989 г., а геополитиката отново е актуална (22). Главната 
причина за това е, че (не на последно място заради глобалната криза) в редица 
развити демократични държави, преди всичко европейски, нещата в социал- 
но-икономическата сфера не тръгнаха по най-добрия начин. Нещо повече - в 
полосата на турбулентността навлязоха редица развиващи се страни, които 
по традиция се даваха като пример за успешен транзит от държавна автархия 
и политически авторитаризъм към свободен пазар и демокрация от западен 
тип. Така през май тази година военен преврат прекъсна демократичния екс- 
перимент в Тайланд, както и сблъсъците между анти- и проправителствените 
сили. Създаденият от командващите на всички видове войски и на полицията 
Национален съвет за мир и порядък обяви комендантски час и въведе цензура 
в средствата за масова информация. Той прекрати действието на Конституци- 
ята, санкционира ареста на видни политически дейци, разпусна Сената - вър- 
ховната палата на Националния конгрес. ЕС реагира на тези събития с призив 
тайландските военни да се върнат към легитимния демократичен процеси пре- 
дупреди, че страните от ЕС няма да подпишат споразумения за партньорство и 
сътрудничество с Тайланд, докато там не се появи демократично избрано пра- 
вителство (23). 

Сериозни проблеми от структурен характер възникнаха и в други разви- 
ващи се страни (Турция, Шри Ланка и т.н.), които до неотдавна се сочеха като 
успешни млади демокрации. Независимо от големите очаквания в западноев- 
ропейските столици, Арабската пролет изглежда също няма да донесе реална 
демокрация. Резултатът от нея е, че Големият Близък изток (особено като се 
отчетат трагичните събития в Афганистан, Сирия и Ирак) за неопределено 
дълго време се пренесе в своеобразна паралелна политическа реалност и дори 
теоретично ще бъде извън „демократичната колода“. 

По редица показатели не особено ефективно изглежда и „най-голямата 
световна демокрация. - Индия. Фактът, че тя запазва демократичното си ус- 
тройство от 1947 г., заслужено предизвика уважение. По-внимателен поглед 
към нейната социално-икономическа система обаче показва, че тя е разядена 
от язвите на корупцията, клиентелизма, неравенството в доходите, което има 
дълбоки корени. Както отбелязва известният анализатор на „Могоан Чатеу“ 
Рушир Шарма, Индия е „архетип на най-доброто и най-лошото в развиващите 
се страни“ (24). Сравнена със съседния Китай, демократичната Индия сериоз- 
но изостава по ключов показател като инфраструктурата. Тя е неспособна да 
осигури на гражданите си надежден достъп до електричество, чиста вода и все- 
общо основно образование. 

Международната практика показва, че главната слабост на много режими, 
привързани към демократичните ценности, е неспособността им да осигурят 
на гражданите най-необходимото - повишаване на благосъстоянието на база- 
та на икономически растеж, лична безопасност, модерно и качествено здраве- 
опазване, образование и инфраструктура. Преди всичко тези проблеми бяха 
детонатор за трагичните събития в Украйна. Те погубиха първо правителствата 
на Юшченко и Тимошенко, а след това и на сменилия ги Янукович. В резултат 
- държавата Украйна е пред разпад, тя се превърна в обект на голяма геополи- 
тическа игра с неясен изход. 

Такива са някои от международните последствия от текущия полуразпад 
на демокрацията. Както във външнополитическия, така и във вътрешнополи- 
тическия живот е налице сложен процес на еволюция на демократизацията, 
който на практика означаваше и означава поява на повърхността както на по- 
зитивни, така и на негативни контрапродуктивни тенденции. 


жжж 


На фона на фиксираната ентропия на демокрацията ясно се проследява 
тенденцията реалната политика отново да се превърне в привилегия на огра- 
ничен елит, както в преддемократичните времена. Този ефект се получава на 
най-различни равнища: веднъж под формата на външен натиск, оказван на 
правителството от транснационалния капитал. Друг път - като смяна на со- 
циалните и икономическите приоритети на самото правителство. Понякога в 
структурата на системообразуващи политически партии. По същество става 
дума за своеобразен исторически реверс - опит за връщане към преддемокра- 
тичното минало. Създава се впечатление, че даже страни с устойчиви демокра- 
тични институции не са застраховани срещу движение назад. Техните управля- 

ващи елити са готови да вземат (иги вземат) на въоръжение идеи и обществени 
практики, за които доскоро изглеждаше, че завинаги са отишли в небитието. 
Най-тревожно е, че изброените процеси се отличават с такава мощ и мащаби, 
че изглежда невъзможно да бъдат спрени. 

Съществува ли шанс поне частично да се спаси съвременната европейска, 
аи не само европейска, политика от неумолимата трансформация към постде- 
мокрация? На теория това изглежда постижимо, но за целта е необходимо да 
бъдат обуздани корпоративните елити и тяхното увеличаващо се влияние. На- 
ложително е да се разработи обществена стратегия, насочена към реформиране 
на политическата практика. Да се предприемат активни и целенасочени дейст- 
вия, които самите обезпокоени и организирани граждани да бъдат в състояние 
да реализират. Задачата не е никак лека. 

И още нещо - появата на нетривиални политико-икономически изследва- 
ния през последните години, като книгите на Чхан Ха Чжун и Т. Пикети, сви- 
детелства за значителен когнитивен потенциал на обществените науки. Те са 
способни адекватно да анализират най-новите сложни процеси, развиващи се 
в съвременните демокрации, а следователно и да предложат на социума обос- 
нована концепция за необходимостта от промени. Да помогнат на гражданите 
да преодолеят възникналия дефицит на демокрация. 


28.07.2014 
Превод: Владимир Трифонов 
Източник: Рир://мии/регзрекиуу."о/оуКитепа/местог/ 
тегатогюгу детокга!! у доБапот тпе 2014-07-28.Рип 
ЛИТЕРАТУРА 

Васил Момов 


Неезгм в тематичен лабиринт, който гъмжи от 
проблеми. Заплетени в омотано кълбо. Предиз- 
викателство е как да се намери вълшебната нишка 
на Ариадна. Изкушавам се да я потърся в системно- 
функционалната методология, където бих могъл да 
открия поне ключа към изхода. Но дали ще мога да 
изляза с успешно решена задача?! Ако не - ще прово- 
кирам ли у професионалистите интерес и размисъл 
за бъдещи творчески усилия: Това също би било ос- 
нование за утеха и морално задоволство. 

Първият тематичен възел, на който ще се спра, 
е идеалният, абстрактен модел на системата на мо- 
ралната регулация - такъв, какъвто би могъл да се 
представи теоретично като възможен вариант за ре- 
ализация. Основни, носещи конструкти на морална- 
та регулация - както добре е известно, са: нормата, 
оценката, мотивацията. 

(а) Нормата е императивната мяра. Определя 
това, което трябва (не трябва), може (не може) да се 
прави (постъпва). Тя отстоява и защитава „волята“ 
на обществения интерес; това е активният фактор на 
моралната регулация, чийто вектор е насочен напред, 
към нещо, което предстои да се осъществи в настоя- 
щето ив бъдещето. В моята концепция за моралната 
регулация нормата изпълнява лидерска роля, която 
се определя от единството на нейните две основни 
функции - императивната и модалната, съставящи 
императивната имяра. 

(6) Оценката (оценъчният критерий) има фун- 
кцията да санкционира (одобри или осъди) това, ко- 
ето е осъществено. Т.е. тя е обърната към миналото 
и настоящето, но и отправя послание за превенция 
или за коректив на замислено предстоящо поведе- 

ние. Това определя нейното индиректно регулативно въздействие, дава шанс 
по логиката на обратната връзка да се използва миналият опит за избор и за 
стабилизиране на бъдещо поведение. 

(в) Мотивацията е най-интензивният и динамичен (по същество сакра- 
ментален) фактор в моралната регулация. Нейната енергия идва от „аз“-а на 
личността - от рационални и ирационални, емоционални и волеви елементи, 
от потребности, интереси, от характера на човека и пр. Мотивацията обаче не 
бива да се схваща като херметично затворен у субекта механизъм, изолиран и 
независим от социалната среда. В нея рефлектират ситуативни обстоятелства 
и усвоените персонифицирани трайни нормативно-оценъчни критерии. Нор- 
мата отстоява обществения интерес като основен социализиращ фактор на мо- 
рала, а мотивацията изразява „волята“ на личностния интерес. При системния 
подход може да се каже, че специфичната функция на моралната мотивация е 
да осъществява съгласуваност, баланс и взаимодействие между обществените 
и личните потребности и интереси в името на общото благо, което всъщност 
определя социалната мисия на морала в обществения живот. 

В така моделираната система на морална регулация има мрежа от спе- 
цифични отношения. Предмет на изследователския анализ тук са моралните 
отношения респект, доверие, престиж не изобщо, а в контекста на функцио- 
ниращата в обществото морална регулация. Между тях има ясно очертана ко- 
релационна връзка, при която измененията в едното водят до изменения и в 
другото. Взаимно се допълват, подсилват, но и ощетяват. Могат да излъчват 
както позитивна, така и негативна енергия в моралната регулация, понеже са 
податливи на отклонения, предизвикани от външен натиск или от егоистичния 
интерес на техния субект. 

« Респектът като морално отношение изразява уважение, почит, но и... 
страхопочитание. Проф. Стилиян Йотов дава следното пояснение: „Латинският 
произход на думата гезрес!из говори за съобразяване с обстоятелства и лица;... 
Да респектираш, означава да зачиташ всеки като „незаменим“ и като „ненакър- 
ним“. Наред с това отношението на респект експлицира и противоположното 
„стъписване“ пред нещо извънредно - независимо дали се възхищаваме, или се 
плашим от него“!. Респектът на социалния фактор (било то личност, социална 
институция и пр.) постига съответна реакция на почит, уважение, доверие към 
някакво послание за определен позитивен образ на поведение. Може обаче да 
адресира и страхопочитание (стъписване) като предупреждение, упрек, мора- 
лен натиск за превенция или за коректив. Доминиращо значение тук имат като 
правило позитивните образци, към които се формират и внушават очаквания 
за поведенско подражание. 

« Доверието като морално отношение изразява предимно позитивна на- 
гласа - съгласие, подкрепа, споделеност - и особено приобщеност. Негов те- 
рен са както неформалните връзки между хората, така и деловите отношения, 
които са наситени с елементи на сътрудничество, лоялност, солидарност. Со- 
лидарното поемане на отговорност и на вина при ползи и при вреди в пуб- 
лични и в различни управленски практики е невъзможно без доверие между 
партниращите субекти и институции. Така доверието стои по-близко до праг- 

матизираните комуникативни отношения в публичната дейност. Това морално 
отношение, разбира се, може да получи и отрицателен знак, ако се съедини с 
хиперболизирано пристрастие или с наивитет. 

« Престижът като източник и фактор на позитивно морално послание 
изцяло се определя от качествения капацитет на социалния субект на престиж- 
ното послание. Изразява оценка за изграден авторитет, добро име, за степен на 
влияние, които се формират, отстояват и внушават в/от общественото мнение. 
В зависимост от своите качества - професионална култура, полезна дейност, 
ценностно превъзходство, субектът на престижа си завоюва и моралното пра- 
во да осъществява здравословен натиск, страхопочитание. Моралният престиж 
също може да се модифицира в негативна посока. За публичната личност това 
качество е потребност за изпълнение на социалната роля, но когато се съедини 
с изкушението към нарцисизъм, може да се влоши. Това обикновено се случва 
с политици, които са завладени от манията за величие и от очакването на ха- 
ризматично преклонение. 

Поставям акцент върху моралните отношения - респект, доверие, прес- 
тиж, защото ги възприемам (имайки предвид още солидарността, толерант- 
ността, щедростта и др.) като основни хуманизиращи морални ценности, като 
специфични мотивационни фактори. С тяхното активно присъствие и участие 
в реалния морален живот функционират нормативната, оценъчната и моти- 
вационната регулация. В оценъчния акт те са най-същественият предмет за 
осмисляне и интерпретация. А и моралната норма, за да се реализира в пове- 
дението на личността, трябва да бъде усвоена и възприета, т.е. да се персона- 
лизира като осъзнато дължимо отношение. Това пък предполага уважение и 
доверие към моралния императив, убеждение, че неговото спазване носи личен 
престиж, а нарушението му - не само обществена, но и лична вреда. Най-го- 
лямата беда днес за нашето общество е отсъствието на респект и доверие към 
моралната норма, към закона и порядъка в обществения живот, наличието на 
правен нихилизъм. Така стигаме до крещящата потребност от социален меха- 
низъм, който да съединява, да балансира и направлява функциите на правния 
закон, на моралния императив и на политическата воля в неделимо единство с 
отговорността на публичните субекти - институционални и персонални. Имат 
се предвид функциите на регулативни „мастодонти“ на обществената система 
като морал, право и политика. Вековният исторически опит е изстрадал тяхна- 
та активна и съзидателна роля за поддържане и укрепване на нормалното функ- 
циониране на обществените структури - както и на всички други регулагивни 
фактори. Във връзка с това е идеята не за създаване на специализирана инсти- 
туция (обществен орган), а за непосредствено обвързване на пълномощията и 
правата, задълженията и отговорностите в самата тъкан на публичната власт 
като необходима предпоставка не само за уважение и доверие, а и за здраво- 
СЛОВНО страхопочитание към регулативните ценности. Въпросният механизъм 
обаче може да бъде действен фактор, ако се основава на широка легитимирана 
обществена подкрепа и защита. 

Представен в широк социален контекст, моделът на моралната регулация 
е потенциално функционираща система с основни конструкти - норма, оценка, 

мотивация, и с ценностни отношения - респект, доверие, престиж. Толемият 
проблем е защо тези логично осмислени ценностни показатели се разминават 
с нашата действителност. Изследователската ми задача е да изложа позиция за 
съпротивляващи се рискови тенденции при реализацията на моралната регула- 
ция в нашето общество и за произтичащите От тях предизвикателства към ети- 
ческата мисъл - най-вече към приложните и функции. При това се имат пред- 
вид не толкова ситуации, КОЛКОТО рискови тенденции в моралната динамика, в 
която непрекъснато протичат процеси В незавършен ВИД. Много от тях стават 
по стечение на обективния ход на нещата и явленията. Те именно пораждат по 
стихиен път естествени рискове. Ще се спра предимно на тези тенденции, на 
тези вероятностни явления и процеси, които са породени от избор и от дейст- 
вия на социални субекти и на личности: (а) в погрешна посока като съзнателно 
излагане пред опасности, щети - даже и провали, с цел да се постигне изгода; 
(6) в името на творческо дело, кауза - преследващи позитивна цел и престиж. 
Не бива рискът да се свързва предимно и само с негативизъм. Основната фун- 
кция на съзидателния риск е социалното творчество, в което се овладяват нови 
парадигми в социалната мисъл и практика и което изисква преодоляване на 
трудности, поемане на отговорност за последици. А сега по-конкретно за рис- 
ковата тема. 

(1) Рискови тенденции, произтичащи от ценностите на възприетия модел 
на преход от държавен социализъм от съветски тип към съвременно капита- 
листическо общество на демокрацията и пазарната икономика. Според авто- 
ритетния американски икономист Джоузеф Стиглиц - носител на Нобелова 
награда по икономика за 2001 г., това е безалтернативно възприетият неолибе- 
рален модел на Вашингтонския консенсус (1989). Този модел на прехода породи 
проблеми, назовавани от Хегел „ирония на историята“ - когато хората имат 
едни намерения в големите исторически процеси, но се получава нещо съвсем 
различно от очакваните резултати, т.е. - до разминаване между намерения и 
последици. Ето и „актуализираното издание“ на Хегеловата мисъл: „Рядко про- 
пастта между очаквания и реалност е била по-голяма от тази при прехода от 
комунизъм към пазарна икономика. Предполагаше се комбинацията от при- 
ватизация, либерализация и децентрализация да доведе до огромно нараства- 
не на производството. (...) Тези очаквания за икономически растеж не се оп- 
равдаха (...) в повечето преходни икономики.“ Към тази жестока присъда ще 
присъединя и критичната позиция на нашия млад политолог Достена Лаверн 
(с докторат по политическа антропология от Висшата школа по политически 
науки в Париж). В интервю за в. „Груд, 5 февруари 2014 г., тя отбелязва: „Бъл- 
гария беше в много отношения лаборатория за това, което щеше да се случи на 
Запад малко по-късно. (Има се предвид кризата у нас през 1997 г. - В. М.) Една 
от основните тези на „експертите на прехода“ е, че преходите в източните стра- 
ни са част от един глобален преход към нов тип управление, където държавите 
са все по-зависими от корпоративни и наднационални интереси. (...) Бълга- 
рия, както и Източна Европа, трябваше да се отвори за световните пазари, за 
световния финансов капитализъм и да се превърне В територия, от която да се 
черпят природни и човешки ресурси.“ Ще отмина многопосочните последи- 

ци от специфичните икономически послания и императиви за развиващите се 
страни, изразяващи интересите на финансовата общност на Запад. А ще се спра 
на проблеми, имащи пряка връзка с процесите на ценностната социализация и 
хуманизация. 

(а) Такъв проблем е доминиращата рискова тенденция при пазарния фун- 
даментализъм, поддържан с войнстващо догматично отношение към пазара от 
неолибералните политици. Противно на тях Стиглиц обосновава тезата, че хо- 
рата би следвало да управляват пазарите, а не пазарите да завладяват съдбите 
на хората. Тъкмо в тази посока виждам рисковете от деморализиращата функ- 
ция на „пазарната идеология“ - обсебването, завладяването на „съдбите на хо- 
рата“. Имам предвид по-конкретно тоталната прагматизация на управленската 
дейност на политиците, комерсиализацията на хуманитарните професии, мер- 
кантилната ориентация и хедонизация на масовото човешко битие и поведе- 
ниеи пр., които се противопоставят на хуманизиращите морални императиви. 
Всичко почна да ни се представя като пазар без граници, продаваме дипломи 
срещу пари, продаваме авторитет, престиж срещу власт. Да, пазарът е хубаво 
нещо - нормално функциониращата пазарна икономика е едно от базовите 
ценностни завоевания на модерното общество, но идеологията и прагматиката 
на пазарния фундаментализъм са антисоциално явление, истинско 3ло. 

(6) Друг проблем, пораждащ рискови тенденции, е свързан с отношение- 
то към „социалния капитал“ като източник и носител на хуманизиращ ефект 
в преходните общества и икономики. И в този аспект ключово значение има 
постановката на Стиглиц, че преходът към пазарна икономика и парламентарна 
демокрация е много повече от такъв експеримент. „Този преход бе трансформа- 
ция на обществата и на техните социални и политически структури. Причината 
за безрадостния резултат отчасти се коренеше в подценената значимост на тези 
допълнителни компоненти“ (...) „икономистите определят „социалния капитал“ 
като лепило, спояващо обществото.“ Дейците на Вашингтонския консенсус не 
успяха да оценят именно социалния контекст на преходните икономики. Стигна 
се до пренебрегване на проблемите на бедността и неравенството, до прояви на 
повсеместно насилие и мафиотски капитализъм, на духовна нищета и негра- 
мотност, на комерсиализация на професионалния труд, до битов и плътски хе- 
донизъм и пр. Именно това произведе смазваща ерозия на човешкия потенциал. 
Такъв оценъчен извод възприемам като квинтесенция на най-голямата беда на 
нашия преход. Своята позиция Дж. Стиглиц доразвива в последната си книга 
„Цената на неравенството“ (вж. в. „Груд, 21 февруари 2014 г.). Той акцентира 
върху това, че съзидателната, спояваща роля на социалния капитал се определя 
от социални и морални фактори като: доверието и подкрепата в/на политичес- 
ката и социалната система; гражданската ангажираност, произтичаща от общес- 
твения договор; справедливото разпределение на благата като предпоставка за 
по-добър живот; социалните промени към прогресивно данъчно облагане; до- 
стъпа до здравеопазване, образованието, трудовата заетост; социалната защита 
и пр. За Стиглиц социалното неравенство, драстичното нарастване на различи- 
ята, широката социална несправедливост разрушават социалното единение, те 
са заплаха за демокрацията и за благополучието на хората. 

(2) Рискови тенденции, произтичащи от подхода, от начина на усвояване 
и реализиране на ценностите по възприетия модел. Позицията на Стиглиц е 
ясна и категорична - налице е както безалтернативен избор на модел, така и 
зле управляван преход. Което по същество засяга не само въпроса какви ради- 
кални реформи и промени се предприемат, но и как, по какъв начин се правят. 
А това се свежда до прилагането на качествения критерий, за което се изис- 
кват интелектуална и прагматична професионална култура и умения. Имам 
предвид по-конкретно иновативния капацитет: методологията и технологията 
на „социалното инженерство“; демократичния режим на управление на про- 
мяната; ритъма, темповете и направляването на посоката на преустройството; 
толерантното отношение към различното и адаптирането към местните усло- 
вия, традиции, манталитет и пр. Гафовете ни сполетяха, защото акцентът се 
постави не върху начина, върху методологията на качественото извършване 
на неизбежните и необходими реформи, а върху тяхното времетраене, върху 
ускорената им реализация - преди да бъдат създадени съответните социал- 
НИ регулатори и институционални структури. Т.е. С мярата на количествения 
подход, прибързано, често пъти импровизирано и самоцелно по модела на про- 
словутата „шокова терапия“, с наложен диктат от международните финансови 
институции и „експерти на прехода“. И най-вече чрез тотална деструкция - без 
всякаква приемственост. 

Създадоха се ситуации, в които се оказа, че властовият политически елит 
не е подготвен за голямата радикална промяна - нито интелектуално и прак- 
сиологично, нито политико-морално. Даже Вацлав Хавел - един от знаковите 
ПОЛИТИЦИ, лидери на прехода в източноевропейския регион, си призна в свое 
изявление, че „всеки ден изникват различни непредвидими усложнения, за ко- 
ито не съм предполагали не съм бил подготвен“ (в. „Груд, 11 септември 2011). 
Не можа да се утвърди креативен ПОДХОД при реализацията на основните ико- 
номически, социални и политически функции на провежданата политика. От 
една страна, надделя безалтернативният конформистки избор, а от друга - ама- 
тьорският и волунтаристичен прагматизъм. У политическия субект не можа да 
се изгради съвременна прагматична методология, основаваща се на най-нови- 
те постижения на теорията на информацията, управлението и вероятностите 
като инструмент за алтернативни решения и действия. С други думи казано, 
при промяната не можа да се създаде модерна позиция и рационална практика 
на „социално инженерство“. И тук обаче ще насоча разсъжденията по-опреде- 
лено към ценностния спектър на протичащите процеси. Ще се спра на въпроси, 
които пораждат рискови тенденции при реализацията на модела на моралната 
регулация. 

(3) Такъв именно проблем е позицията и ориентацията на политическия 
субект към социалния интегритет и ценностното сцепление на формиращото 
се общество. Безспорно много съществена страна на творчеството в „соци- 
алното инженерство“ е сътворяването и експериментирането на оригинални 
идеи, проекти, модели на поведение като синтез на приложна теория, експер- 
тизи и социална практика. Чрез тях се превъзмогват остарели, непродуктив- 
ни традиции и стереотипи. Истина е, че такава реформаторска политика носи 

неизбежни рискове - може и социално напрежение, но тъкмо в тяхното пре- 
дотвратяване или овладяване се таи творческото кредо на всяка радикална 
промяна. 

Когато обаче се обяснява ценностното сцепление, кохезията на общество- 
то, напред излизат и други потребности и императиви. Имам предвид подкре- 
пените от проф. Таня Неделчева! методологични мисли на Юрген Хабермас, че 
съвременното общество все повече изчерпва своите интегративни възможнос- 
ти, основани на политическите, икономическите, институционалните фактори. 
Тези именно обективни обстоятелства пораждат необходимостта от изгражда- 
не на съвременен системен аксиологичен център на общественото развитие. 
Така в социалното битие на европейската общност - продукт и на духовните 
промени на времето, се осъществява сложно взаимодействие между факти- 
ческо и ценностно-нормативно. Функционират променящи се нормативни 
(морални, правни, естетични и пр.) системи като културни феномени, които 
формират, стимулират и защитават жизнените стратегии на личности и общ- 
ности. В този дух по-нататък Т. Неделчева подчертава, че при съвременната 
глобализация и евроинтеграция - елемент на формиращата се универсалност, 
се извършва съпътстващ процес на динамична европейска идентичност, която 
създава възможност националната и етническата определеност да продължат 
своя живот. Как и доколко тези възможности могат да се въплътят в реална 
ценностна перспектива, зависи в много голяма степен от оптималното функ- 
циониране и развитие на така пледираното от научната мисъл аксиологично 
ядро на европейската интеграция и идентификация, чиято „диогенова мисия“ е 
насочена именно към съвременната хуманизация. Ще представя системно тези 
фундаментални ценности, които при усвояване и прилагане отправят към по- 
литическите субекти предизвикателства и рискови изпитания. Ще ги маркирам 
в следния ред: 

(а) Общностният подход като методологичен инструмент за политическо 
мислене и поведение и за ценностна комуникация. като своеобразна идеология 
на европейската общност. 

(6) Солидарността като поемане на отговорност и вина при сполуки, загу- 
би и вреди в името на общи цели, каузи и ангажименти. 

(в) Толерантността към Другия и Различното като ценностно отношение в 
публичната дейност и общуването, като респект към демократичния плуралис- 
тичен принцип в многостранния социален живот. 

(г) Комуникативната култура и конструктивният диалог с гражданското 
общество. 

(д) Ценностното отношение към нормалното и порядъчното, към проце- 
дурите за ред и обществено възприетите норми и правила, традиции и нрави 
в битието. 

(е) Ценностната функция на очакването в широкото публично простран- 
ство, което има свойството да поддържа духа и волята на човека към желано, 
добро и нормално, полезно и приятно. 

Това не са обикновени, рутинни ценностни пожелания или предпочита- 
ния в публичния живот на европейската общност, а императиви за поведение и 

за дейност с морален заряд за всяка социална общност (национална, етническа) 
на Европейския съюз. Мотивиращи и обединяващи ценностни образци, пара- 
дигми, при чието овладяване и прилагане възникват препятствия и трудности, 
рискови тенденции. Най-вече рискове с позитивна насоченост, усилие, напре- 
жение и съзидание. 

(4) Другият проблем отнасям към рисковите предизвикателства от начина 
на овладяването и прилагането на ценностите и принципите на либералната де- 
мокрация. Ще се позова на ясно изразените оценки на датския политолог Дей- 
вид Хелд в неговата книга „Демокрацията и глобалният ред. относно неадек- 
ватните виждания за либералната демокрация. „Революциите - отбелязва той, 
- които разтърсиха Централна и Източна Европа в края на 1989 г., стимулираха 
приповдигната празнична атмосфера. Либералната демокрация бе издигната 
като носител на прогреса, а капитализмът - като единствената жизнеспособ- 
на икономическа система. Твърдеше се, че идеологическият конфликт е безвъз- 
вратно изместен от уникалния демократичен разум и от пазарноориентирано- 
то мислене. (...) Но подобно виждане е доста неадекватно“ (км. - В. М.). Така 
и проф. Юрий Рубински (руски политолог и дипломат в Париж) опонира на 
американските фундаменталисти относно позицията им за ценностния модел 
- „съчетание на либерална пазарна икономика с плуралистична демокрация 
като образец за подражание, имитация“. 

Демократичните ценности (наред с пазарната икономика) са другото без- 
спорно завоевание на съвременното цивилизовано общество, а пък либерали- 
зацията е един от стълбовете на възприетия икономически модел на прехода. 
Имат се предвид многопосочните индикации на демократичните ценности: 
свободна мисъл и воля; стопанска инициатива и политически плурализъм; из- 
бор на стил, форма и метод в духовната култура; комуникативни отношения, 
начин и стил на всекидневно битие и пр. Именно визията и прилагането на 
принципите и императивите на либералната демокрация - както свидетелстват 
цитираните учени, станаха източник на рискови предизвикателства и тревоги. 
Идеолозите на либералната демокрация и на свободния пазар не показаха раз- 
биране и отговорност за това, че неизбежната и добре отмерена либерализация 
трябва да носи не само икономически, но и социален, хуманизиращ ефект, т.е. 
цялото общество да усети плодовете на тези процеси като ресурси за по-добър 
живот. Нещо повече - както заявява полският политолог Зденек Краснодембски: 
„политическото освобождение на Човека не се превърна в онова освобожде- 
ние, което обещаваше политическата философия на дисидентите... Оказа се, 
че ставало въпрос не толкова за победа на Човека над Системата, колкото за ук- 
ротяване на Човека от системата“? (км. - В. М.). Авторът не дава пояснение 
какво съдържание влага в това „укротяване на човека“, но според мен то може 
да се сведе до огромната идеологическа манипулация, пред чието въздействие 
се оказа човекът, масовото обществено мнение. Тя е наситена с илюзии за ци- 
вилизовано настояще и хуманно бъдеще - съединени с безочливото лицемерие 
и цинизъм на политическия елит. 

Либералната демокрация и икономика практически доведоха до тотална 
либерализация на публичния и на личния живот. А това от своя страна създа- 


101 


С оцидл НА ПОЛИТИКА 


де обективни предпоставки, социална среда за обезсилване и деформиране на 
регулативните (особено контролните) системи, доведе до абдикиране на дър- 
жавата от социалните права и задължения, до нихилистично отрицание на вся- 
какви традиции, до незачитане на ролята на общественото мнение и пр. Макар 
и парадоксално да прозвучи, но в обществото - устремено към демокрация и 
хуманизация, етосът и моралът се оказаха по-маловажни регулатори на соци- 
алния живот, отколкото парите. 

Истина е, че демокрацията е обективна потребност и естествена възмож- 
ност на цивилизованото общество. Но за да стане реалност, тя се нуждае от 
подготовка и зрелост, от идейна и прагматична култура. Когато нейните прин- 
ципи започнат да се прилагат преждевременно, могат да се нанесат не по-малко 
пакости, отколкото от всеки авторитарен режим на управление. Особено като 
се има предвид липсата в нашето общество на идейни резервоари и образци за 
демокрация и толерантност. Съвкупният социален, политически субект - пък 
и масовото съзнание, се оказаха неподготвени да осъзнаят, да възприемат и да 
спазват императивите на модерната демокрация. Политиците показват склон- 
ност да гледат на правата си като на изпълнение на свои задължения (порочна 
прагматична инверсия)), а масовият човек - да прехвърля своите задължения, 
отговорности и вини към други субекти каго своеобразна защитно-оправда- 
телна рефлексия. 

Ускорената и зле управлявана либерализация на публичния и на частния 
живот доведе до дефицит и деформация на социалната регулация, актуализира 
в съвременната етическа мисъл и проблема за „кръга“ и „примката“ на морал- 
ния респект. 

Това именно е гордиевият възел в темагичния дискурс. Не се наемам да 
го разсека с меча на Александър Велики, а ще се опитам да дам рационално 
обяснение. Пъзелът е логическо следствие от преплитането на две противопо- 
ложни по своята същност качествени характеристики (критерия) на моралната 
регулация: толерантността, която фиксира широтата на рамките на предпис- 
ването и допускането на определена поливариантност на поведението и дава 
възможност за индивидуален избор и решение; ригидността, която се отна- 
ся до сковаността на предписаните варианти на поведение и намира израз в 
строгостта на санкциите при престъпване на тези граници, както и характерът 
на стимулите за тяхното спазване. И ако посочените функции се осъществят 
главно от моралните норми и оценъчни критерии, ролята на мотивацията в 
регулативния процес се свежда до усвояването на въпросните критерии от лич- 
ността чрез превръщането им в осъзнато дължимо отношение, ВЪВ ВЪЗМОЖНО, 
желано и очаквано поведение. Тъкмо в този контекст следва да се разглежда и 
значението на респекта в моралната регулация. Както във връзка с уважението, 
почитането на толерираните, легитимирани от обществото морални импера- 
тиви, така и със страхопочитанието (стъписването) при тяхното престъпва- 
не. Така интегрирани, моралните функции на толерантността, ригидността и 
респекта действат в една посока - оптималното функциониране на моралната 
регулация. Такава представа обаче може и тук да се възприема по логиката само 
на абстрактния идеален модел. 

В съвременния живот на нашето общество протичат процеси, които вна- 
сят „смут“, дисбаланс в моралната регулация по представената схема. В основ- 
нилинии те са набелязани или подсказани в изложението. Това са процесите на 
либерализация, прагматизация, ценностна социализация по възприетия модел 
на прехода и произтичащите от тях рискови предизвикателства като: дефицит 
на „социален капитал“ и духовност; бурно развитие на съвременния научен и 
технически прогрес, на информационните технологии; неглижиране на тради- 
циите на родовата приемственост и пр. В тази посока е и тревогата на проф. 
Александър Лилов, изразена в неговата критична оценка в направеното на ко- 
локвиума на Сорбоната в Париж (10-11 май 2010 г.) изложение, а именно: „Боя 
се, че ценностният ресурс на обществото и на личността у нас значително от- 
слабна. Старите ценности рухнаха, нови още няма. Всичко се измерва с парите. 
Солидарността, взаимопомощта рязко намаляха. Скептицизмът завладява все 
по-широк периметър от обществото.“ 

Всички тези оценки са за реални процеси и явления, които оказват пряко 
и косвено въздействие върху „кръга“ и „примката“ на моралния респект. Тях- 
ната провокативна и стимулираща (креативна) функция ще систематизирам и 
конкретизирам поне в два ракурса: 

Морален кръг на регулацията. Колкото по-широка социална територия е 
подвластна на волята на моралния закон, толкова повече възможности има за 
морално въздействие и морално съпротивление. Т.е. както за позитивен, така и 
за негативен ефект. Като се вземе предвид, че и самите деморализиращи проце- 
си и явления в обществения живот се нуждаят от етическа оценка и от посла- 
ния за коректив. Тревожните рискови ситуации, които се създават от информа- 
ционните технологии, от науката и техническия прогрес в бизнеса, медицината 
и др., повишават значението на моралната позиция и отговорност, тематично 
разширяват и модернизират приложната етическа мисъл, свързвайки я с ху- 
манитарната и прагматичната практика. Моралният кръг на респекта - това е 
една изключително динамична мрежа от връзки, отношения и взаимодействия, 
от уважение и почит, доверие и толеранс, обществен и персонален престиж, 
социализираща хуманизация и здравословен морален натиск. 

„Примка“ на моралния респект. Това е този имагинерен, въображаем ин- 
струмент на моралната регулация, който отмерва корелационната зависимост 
между толерантността и ригидността в регулативния процес. Постигнатото им 
съотношение чрез разхлабване и затягане на „примката“ създава и поддържа 
именно онзи баланс, който е нужен - ако не за оптималното, то поне за нор- 
малното функциониране на моралната регулация. В днешното наше общество 
- както вече се отбеляза, под влияние на либералните доктрини, на неизживе- 
ните авторитарни и волунтаристични методи на управление се създават пред- 
поставки за дисбаланс в моралната регулация с дехуманизиращи последици. 
По такъв начин се подкопава и позитивният ефект от разширения кръг на мо- 
ралния респект. 

В дискурса логически съм се опитал да обоснова необходимостта от раз- 
ширяването на социалния кръг на моралния респект като прогресивен процес, 
кореспондиращ със съвременните промени в публичния и в личния живот, с 

интензивното развитие на модерните технологии и на научната мисъл, с цен- 
ностното и прагматичното овладяване на демократичните идеи и принципи. и 
най-вече с нарастващото значение на повелята към хуманизираща социализа- 
ция, при която на преден план излизат толерантното отношение, солидарност- 
та, доверието, колективното сътрудничество - всичко онова, което води към 
социална приобщеност и гражданска отговорност, към укрепване на моралния 
дух на нацията. 

Димитър Генчев 


Първа интерлюдия: 


реди повече от век в историята на българския 

социализъм се вписва едно знаменателно съби- 
тие, което предопределя за цяло столетие идейно- 
теоретическата, организационна и политическа 
борба между партиите на „тесните“ и „широките“ 
социалисти. Защото разцеплението на Българската 
работническа социалдемократическа партия през 
1903 г. слага началото на една 100-годишна война, ко- 
ято продължава и до ден-днешен. „Война“ съвсем не е 
някаква публицистична метафора. В братоубийст- 
вените битки през (и след) септември 1923 и 1944 г. 
падат много жертви и от двете страни. Достатъч- 
но е да погледнем в овехтелите партийни учебници 
или в днешните опити на поръчковите историци да 
пренапишат историята: повече сме воювали помеж- 
ду си, отколкото с истинските си политически про- 
тивници. И какво от това, че след поредния завой 
по спиралата на времето капризите на Клио дават 
шанс на възкресения Авел на свой ред да убие Каин? 
Какво постигна БРСДП като участник в правител- 
ството на кръволока Цанков, виновно за смъртта на 
хиляди комунисти и земеделци? Какво постигна БКП 
след 1944 г. с мъченическата смърт на социалдемок- 
рата Кръстю Пастухов и какво спечели възстано- 
вената след 1989 г. БСДП на д-р Дертлиев, като въз- 
мезди с маниакална политическа злоба тази смърт? 
И до какво доведоха поредните исторически разми- 
рици сред българската левица? Вместо обединените 
усилия на половинмилионната БСП и стохилядна- 
та БСДП да прокарат пътя към справедлива, соци- 
ална и просперираща България - както предлагаха 

Александър Лилов и д-р Атанас Москов - поредното сражение на стогодишна- 
та война остави на бойното поле разруха, мизерия, студ, глад, болести, масова 
емиграция и демографски срив. 

Един ден историците ще определят цената на прехода към капитализма 
и тази равносметка ще е несравнимо по-зловеща от жертвите на всички по- 
громи над България през двадесетия век. Когато днес четем думите на Дядото, 
написани преди сто и двадесет години в неговия знаменит „Манифест към бъл- 
гарския народ“: „Вий ходите гладни, дрипави, боси и болни, живеете в най-лоши 
жилища, вашите деца остават неуки, умират от болести... Държавата и 06- 
щините помагат само на големите търговци и предприемачи - на богаташите 
да стават още по-богати, като им дава всякакви привилегии, като им дава 
всички търгове и предприятия... Вас ви лъгаха и лъжат различните партии, 
които скриват своите истински стремления под булото на „народното благо“, 
за да бъдете слепи оръдия на техните прищевки и самолюбиви желания“ - раз- 
бираме, че тези думи се отнасят и за нас. Става ни ясно, че нашият преход 
през последните петнадесет години не е път към прогреса, а отход към буни- 
щето на историята от ХТХ век. 

Днес българската левица е пред прага на ново изпитание. Обединена в 
старата фамилия на Социалистическия интернационал, под знамето на све- 
товния социализъм тя трябва да докаже, че е по-добре да се строят мостове 
вместо траншеи и че колкото и да се мразят роднините, винаги ще се намери 
нещо, което да ги свърже отново - я стари спомени и фотографии, я нови цели 
и стратегии за управление „на ползу роду болгарскому“. 

Защото: 

Дилемата пред левицата е жестока: или субект на прехода, или обект на 
отхода... 


1.  Обединителят на необединимото 


На 2 февруари 1941 година радиото прекъсва редовната си емисия, за да 
съобщи една тъжна новина - от този свят си е отишъл Янко Сакъзов. Хиляди 
българи от цялата страна се стичат на опелото в църквата „Свети Седмочисле- 
ници“ в София. Като в някакъв странен паноптикум то събира хора от всички 
класи и съсловия: от бедните гаврошовци на Ючбунар и синеблузите работ- 
ници на Захарна фабрика до най-видните представители на елита и хайлайфа 
- депутати, министри, генерали, интелектуалци. Поклонението е удостоено и 
от височайшата особа на Негово царско величество Борис Ш. 

Вестникарските репортери отбелязват чудо невиждано за грубите поли- 
тически нрави на Царството - в процесията се смесват приятели, другари и 
съмишленици на Я. Сакъзов и вечните му политически противници. Тук са 
тримата бивши министър-председатели Александър Цанков, Стоян Данев и 
Никола Мушанов. Следват ги министрите Димитър |ичев, Стоян Костурков, 
Димитър Христов, Димо Казасов, Вергил Димов, Григор Василев. Академично- 
то тяло е представено от професорите Петко Стайнов, Димитър Михалчев и 
Георги Батаклиев, а Писателският съюз - от Тодор Влайков, Добри Немиров и 

Стоян Чилингиров. Сякаш някакъв злоумишлен сценарий на съдбата събира в 
този ден един до друг Кръстю Пастухов и Коста Лулчев с Тодор Павлов и Сава 
Гановски. Каква ирония! Янко Сакъзов постига със смъртта си онова, което не 
е успял през живота си - поклонението пред него става „общо дело на произво- 
дящите слоеве“ и обединява българската левица. 

Погребението му се превръща в мощна демонстрация на всенародна по- 
чит. Дотогава София рядко е виждала такова стълпотворение на хора - може 
би само на погребенията на Иван Вазов и Димитър Благоев. 

Смъртта на Янко Сакъзов врязва някаква символична граница в историята 
на българския социализъм. И не само защото затваря в черните си скоби нача- 
лото и края на българската социалдемокрация, и не само защото четири месеца 
по-късно светът ще започне да се самоунищожава в най-кървавата световна 
касапница, която историята на човечеството познава, а защото с него почти 
изчезва една особена порода хора, тъй рядко появяваща се в хилядолетната ни 
история. Породата на хуманистите идеалисти, възвишените мислители, народ- 
ните будители - онези вечно неспокойни чудаци, които слагат народното благо 
по-високо от собствения си келепир. И които остават в историята неразбрани 
и от приятелите си, и от враговете си. 

От тази порода е Янко Сакъзов - първият и последният български соци- 
алдемократ. 

жжж 

Лидерът на широките социалисти е странна птица в българския полити- 
чески живот. Всичко в неговата личност е белязано с някаква уникалност, екс- 
центричност, нетипичност, дотолкова е чуждо на националната духовна мат- 
рица, че и най-близките до него разбират инстинктивно: този човек е чужденец 
в собствената си страна. Сякаш княз Мишкин - знаменитият „идиот“ на Дос- 
тоевски, е сбъркал трена на гарата в Цюрих и вместо в Петербург е пристигнал 
в Шумен. Така са го запомнили съгражданите му през 1384 г., когато се завръща 
от Париж - с късата карирана пелерина, чизмите му - с гамаши и големи мед- 
ни закопчалки, с неизменната дюреровска барета. Такъв го помни от младини- 
те си и Симеон Радев: „Янко Сакъзов приличаше на портретите на дождовете 
на Венеция, рисувани от майсторите на Ренесанса... тоя български социалист 
имаше в тънките черти на лицето си нещо патрицианско. Същото впечатление 
на вроден аристократизъм той правеше и с крайно изисканото си облекло... 
маниерите му имаха същия този отпечатък. Аз съм го виждал с европейци: той 
изглеждаше по-европеец от тях.“ 

„Рошави глави, дълги коси, вдигнати яки, вдигнати крачоли - така ходехме 
ний“ - самоиронично ще си спомни самият Сакъзов в автобиографичните си 
разкази пред Димитър Братанов през 1941 г., като пропуска да спомене ембле- 
матичната си „наполеоновска“ брадичка и хипнотичното въздействие на чер- 
ните си очи, по които въздишат широките социалистки. 

Още с пристигането си младият учител по естествознание и история за- 
дълго привлича общественото внимание поради високото си образование. 
През 1881-1883 г. еучил в Йена, Лайпциг и Тюбинген. През есента на 1883 г. се 
премества в Лондон, а през 1884 г. следва един семестър в Париж. Говори, пише 

и превежда от руски, немски, френски и английски. По време на странствани- 
ята си из най-старите и престижни университети изучава естествени науки, 
история, социална философия, психология, литература и история на изкуст- 
вото. Професорите му са световни университетски величия - в Лондон слуша 
лекциите по биология на Хъксли, в Сорбоната - лекциите на Иполит Тен по ли- 
тература и художествена критика. Научните му интереси обхващат социалната 
философия на Хърбърт Спенсър и Хенри Джордж, Луи Блан и Огюст Прудон. В 
Берлин прочита „Манифест на комунистическата партия“, теоретически разра- 
ботки на Вилхелм Либкнехт и „Селската война в Германия“ на Фридрих Енгелс. 
Няма съмнение в магнетичното въздействие на младия учител върху учениците 
муи най-вече върху ученичките и младите учителки. Една от тях - бъдещата му 
съпруга Ана Велкова, която ще остане в историята на българската литература 
като писателката Ана Карима, е запечатала непосредственото си впечатление 
от това въздействие при една от редовните вечерни сбирки на младата шумен- 
ска интелигенция в дома на главния учител Янко Сакъзов: „Гая вечер особено 
остана в паметта ми, къде осем часа след вечеря стаята на В. (Сакъзов - б.м.) 
започна да се напълва с нас. Две думи за тази стая. Тя, като че ли допълваше 
господаря си. Широчка, с бели стени, по дължината на която се простираха 
полички, препълнени с книги на разни езици, голяма писмена маса, по нея пак 
книги и разни изсушени мъхове и растения; насред - валчеста маса, връх която 
тая вечер имаше отворени кутии тютюн, нарязани на една пията наденици и 
едно шише пелин. Всичко това бе чисто прибрано, книгите старателно нареде- 
ни... в присъствието му твърде рядко се вдигаше шум; всеки неволно вътрешно 
съзнаваше, че тоя сериозен човек е между нас най-висш критерий, много пове- 
че от нас знае, та затуй си претегляхме думите и разсъжденията.“ 

След участието си в Сръбско-българската война от 1885 г. като доброволец 
Янко Сакъзов продължава да е в центъра на общественото внимание в род- 
ния си град. Сказки, беседи, вечеринки. Превежда Шекспировия „Отело“ от ан- 
глийския оригинал и го режисира на сцената на градското читалище „Арахан- 
гел Михаил“, избират го за председател на другото (старото) читалище. Вратите 
на чорбаджийските къщи са широко отворени за един толкова желан бъдещ 
зет. Сакъзов обаче не бърза да се обвърже със служба, кауза или женитба. През 
първите години след завръщането си от Европа той чувства все по-растяща не- 
удовлетвореност от провинциалния бит и еснафските нрави на своите съграж- 
дани. Мечтае за свое собствено списание, което да насажда сред българската 
интелигенция европейските идеи за правдата, знанието и прогреса. Тази мечта 
го води в столицата, където разговоря с Трайко Китанчев и със стария си съу- 
ченик от Одеската семинария Димитър Благоев. Сакъзов вече е чел списанието 
на Благоев „Съвременний показател“ и двамата се уговарят за сътрудничество. 
Социалните му идеи са още неясни, смътни и неоформени: „... той приемаше 
социализма като едно учение за една идеална наредба, един социализъм на чув- 
ствата и благите желания; той изобщо беше един сантиментален социалист... 
той и тогава не вярваше, че капитализмът в България ще се развие и че следо- 
вателно ще се яви пролетарска класа, на движението на която социализмът се 
явява теоретичен израз...“ - така ще опише своите впечатления от първите си 

срещи и разговори със Сакъзов Димитър Благоев в своя „Принос към истори- 
ята на социализма в България“. Самият Сакъзов напълно потвърждава тази 
оценка: „Помня много добре как през 1885 година се прощавахме с Димитър 
Благоев. Как Димитър Благоев ми сочеше една група балтаджии (железари) и 
казваше: „Гова са бъдещите съзнателни пролетарии...“. Аз му отвръщах: „Бе, 
Митьо, не виждаш ли, че те са вързани, работят за хляба, та забравят другото.“ 

През есента на 1886 г. Янко Сакъзов, благодарение на високия си обществен 
авторитет и на връзките си с по-влиятелните общинари на Шумен, успява да оси- 
гури учителско място на Димитър Благоев в трикласното общинско училище. 

През тази година двамата имат възможност да се опознаят по-отблизо. 
„Най-напред се втурнахме в учителското движение - учителски срещи, беседи 
(върху еманципацията, религията и мн. други). Навярно навсякъде из страната 
е било така“ (Янко Сакъзов в разговорите си с Димитър Братанов). Благоев 
пише друго: „По време на учителствуването си не престанах да се занимавам 
със социалистическа пропаганда, но вече единична, и то главно между учител- 
ството... Ние, социалистите, се намесихме в това движение, за да го използува- 
ме за социалистически цели“ („Кратки бележки из моя живот“). 

През следващите три години Янко Сакъзов бавно, постепенно, но неот- 
стъпно се приближава към идейните нагласи на първопроходците на бъл- 
гарския социализъм. Те - „чучулигите“, се появяват на политическата сцена 
един подир друг: Спиридон Гулабчев в Русе основава своята сиромахомилска 
Приятелска дружина; в Габрово Евтим Дабев и Тодор Постомпиров основа- 
ват социалистическа група и започват да издават вестник „Росица“, където 
се появяват преводите на Марксовите „Наемен труд и капитал“ и „Временен 
устав на Дружеството“, на „Кой на чий гръб живее“ - популяризация на ико- 
номическата теория на Карл Маркс от полския социалист Симон Дикщайн, 
и на „Развитие на научния социализъм“ от Фридрих Енгелс. В Априловската 
гимназия Кръстю Раковски, Слави Балабанов и Стоян Ноков основават уче- 
нически социалистически кръжок под силното влияние на учителя си по со- 
циализъм Евтим Дабев. В Севлиево Сава Мутафов и Андрея Конов основават 
социалистическо издателство и библиотека. В Търново Никола Габровски из- 
дава своята „Нравствената задача на интелигенцията“. В Стара Загора Георги 
Бакалов и Слави Балабанов правят първия превод на „Манифеста“ (унищожен 
от бащата на Бакалов, преведен отново и издаден през 1891 г. от Иван Кутев). В 
Казанлък се появява социалистическата група на Константин Бозвелиев. Във 
Варна Владимир Димитров и Тодор Стоянов основават Варненската социалис- 
тическа дружинка. Приблизително в такъв ред ги подрежда в спомените си 
Янко Сакъзов, като не пропуска да отбележи и себе си: „В Шумен - Янко Са- 
къзов.“ И, разбира се, той има пълно право да се нареди между пионерите на 
социализма в България и между основоположниците на Българската социал- 
демократическа партия. Защото през 1891 г. е отхвърлил много от съмненията 
си в необходимостта от „грядущата социалистическа партия“ и, както пише 
Благоев за неговото списание „Ден“: „Гова списание все повече ставаше орган 
на социалистическата мисъл в България. То се редактираше от Я. Сакъзов в 
Шумен...“ („Кратки бележки из моя живот“). Впрочем по това време Димитър 

Благоев почти цяла година живее със съпругата си Вела Живкова в дома на 
Янко Сакъзов и Ана Карима. 

Писателят Стоян Чилингиров ни е оставил един много сочен спомен от 
онова време: „Жените (Вела Благоева и Ана Карима) бяха с отрязани коси и 
облечени в мъжки палта. Те по нищо не приличаха в носията си на останалите 
жени в града. Сякаш бяха дошли от чужд свят, съвсем непознат, за да смутят ту- 
кашния сив и делничен като сивата пепел по улиците. Най-интересното беше, 
тдето един от мъжете носеше дълги, спуснати назад коси като двете жени, ма- 
кар да имаше мустаци. Тая непривична за града ни новизна дразнеше занаятчи- 
ите и те чрез час изказваха своето недоволство от нея. Подучени и подтикнати 
от тях, ние често дразнехме тия екзотични пришълци с викове и задявки. 

- Социалисти! Чучулиги! - крещяхме ние, малчуганите, един подир друг.“ 

Благоев го допълва в своите автобиографични бележки: „Ге (противници- 
те на социализма - б.м.) ни описваха с най-черни краски, представляваха ни 
като черни дяволи, злобни, мрачни човеконенавистници, които не обичат и не 
почитат никого... Трябваше човек да има здрави нерви и дълбока вяра в науч- 
ността на социализма, за да издържи всичко това.“ Благоев има и здрави нерви, 
и здрава вяра - тогава, през 1891 г. - за разлика от Сакъзов, който в ежеднев- 
ните теоретически дискусии между двамата продължава да се съмнява: „Отгде 
вие с Габровски знаете, че България ще се развие според Марксовата теория. 
България може да се развие по друг път, а не по онзи, по който са се развили 
напредналите народи, за развитието на които се отнася Марксовата теория“. 
Съществен, основателен и полезен въпрос - защото от отговора му зависи по- 
нататъшното идейно-теоретично и организационно развитие на ранното соци- 
алистическо движение в България. 

и докато в ръкописа на знаменитата си книга „Що е социализъм и има ли 
той почва у нас:“ Димитър Благоев започва да доказва с факти от обществено- 
икономическия живот, че старите основи на стопанския живот се разлагат ив 
същото време се създават условията за капиталистическо развитие и следова- 
телно за появяване на работническа класа - почвата на социализма, Янко Сакъ- 
зов търси отговора в Берлин от редактора на теоретичния орган на германската 
социалдемокрация „Ди нойе цайт“ Карл Кауцки. В първото си от общо петдесет 
писма, запазени в личния архив на Кауцки, Сакъзов задава същия въпрос, като 
излага основанията за съмненията си - общинните форми на земевладение, 
традиционните родови форми на икономически взаимоотношения, липсата 
на фабричен пролетариат, убийствено бавните темпове на социално-икономи- 
ческо развитие в Ориента и - нещо много любопитно - невъзможността да се 
внедри техническият прогрес в България. Сакъзов описва подробно запусте- 
лите български ниви, върху които подобно на скелети на праисторически жи- 
вотни се въргалят развалени вършачки, трактори и други земеделски машини 
поради скъпотията и липсата на резервни части. 

За съжаление отговорът на Кауцки не е запазен в личния архив на Янко 
Сакъзов. Известна е обаче реакцията на Сакъзов към отговора на Димитър 
Благоев: „Брошурата „Що е социализъм и има ли той почва у нас:“ биде по- 
срещната от някои интелигенти като откровение. Авторът и- пише Димитър 

Благоев в „Приносъг“ - няколко месеца след излизането и биде изненадан в 
Шумен от Янко Сакъзов буквално със следните думи: „Де беше по-рано да из- 
лезеш с тази брошура! Аз толкова си бъхтих главата да си обясня що е прогрес: 
четох и Бокля, и Спенсера, и „Ято такое прогресс“ от Михайловски и не можах 
да си обясня! Чак сега ми стана ясно.“ 

Няма съмнение, че Благоев цитира точно - възторжената рецензия на ре- 
дактираното от Сакъзов списание „Ден“ буквално повтаря неговите думи. От 
началото на 1891 г. двамата стават все по-близки съмишленици. Димитър Бла- 
гоев редовно участва в списанието с обществено-политическите си обзори и 
му придава все по-ярък социалистически облик. Впрочем социалистическата 
дейност на Янко Сакъзов е оценена „по достойнство“: още при третата книж- 
ка на „Ден“ (март 1891 г.) шуменският полицейски управител издава заповед 
за арестуване на редактора. Формалната причина е обвинение в съучастие в 
убийството на министър Белчев, истинската обаче се разбира от написаното 
в заповедта: „Янко Сакъзов, издател на социалистическото списание „Ден“.“ 
Арестът и затворът, полицейският надзор са причините Сакъзов да не вземе 
ЛИЧНО участие В Търновското социалистическо събрание и в Бузлуджанския 
конгрес. По този повод Благоев лаконично отбелязва: „Гой до Пловдивския 
конгрес (1892 г. - б6.м.) не участваше в сбирките социалистически.“ Разбира се, 
тази лаконичност от 1906 г. може да бъде разбрана само в светлината на осемго- 
дишната полемика между двамата, в която се натрупват доста лична неприязън, 
обиди и огорчения. Поради това цитираното изречение в „Принос към истори- 
ята на социализма в България“, което съобщава факта, без да разкрива причи- 
ните, се превръща в тенденциозна полуистина. Истината е, че поради ареста и 
полицейския надзор Янко Сакъзов не може да участва в Търновската сбирка, 
а през юли 1891 г. е на лечение в Букурещ. Толкова за „уличното“ му участие в 
създаването на Българската социалдемократическа партия. Косвеното участие 
на Сакъзов в този процес обаче не подлежи на никакво съмнение - достатъчно 
е да се прочетат решенията на Учредителния конгрес: „... конгресът реши щото 
сп. „Ден“ да се използува за социалистическа пропаганда. Нещо повече, Буз- 
луджанският конгрес избира редакционен съвет, който трябва да играе ролята 
на предвидения по устав „генерален съвет“. Имената на партийните лидери са 
известни - Димитър Благоев, Никола Габровски и редакторът на сп. „Ден“ Янко 
Сакъзов. В този дух е кореспонденцията между Благоев и Сакъзов след зав- 
ръщането на Сакъзов от Букурещ - кога ще заеме мястото си в редакционния 
съвет на БСДП. 

През следващите няколко месеца Янко Сакъзов и Димитър Благоев ра- 
ботят съвместно по изпълнение на решенията на Учредителния конгрес. Ку- 
пуват заедно печатница, набират ръкописа на „Що е социализъм и има ли той 
почва у нас?“ Продължават редовно да издават списание „Ден“, водят обширна 
кореспонденция с местните социалистически дружинки и подготвят партията 
за открито излизане на политическата сцена. Изворите показват, че в техните 
взаимоотношения царят хармония и идейно разбирателство. 

След лечението си в Румъния Сакъзов застава на страната на „партистите“. 
Аргументите на Сава Мутафов и Андрея Конов от Севлиевската социалисти- 

ческа дружинка, че е рано за открита политическа борба и е необходим продъл- 
жителен подготвителен период, не го разколебават и той категорично застава 
зад организационната концепция на Димитър Благоев и Никола Габровски. Не- 
убедителен му се струва и проектът за „Привременна програма на български- 
те социалисти“ на Женевската студентска социалистическа група, написан от 
Кръстю Раковски и Слави Балабанов на 10 юли (стар стил) 1891 г. - най-вече 
заради грубата профанация на възгледите им в контрапроекта на севлиевските 
социалисти, оповестен на Учредителния конгрес. Тогава той няма никакви съм- 
нения в полезността и целесъобразността на конгресните решения. Разбира се, 
и Сакъзов е наясно, че новосъздадената партия е слаба, интелигентска и недос- 
татъчно хомогенна в идейно отношение. Че в нея няма истински фабрични ра- 
ботници, че членовете на местните дружинки са предимно „разночинци“, инте- 
лигенти, които все още носят белезите на сиромахомилството, но той е повярвал 
на думите на Благоев, че тя е партия на бъдещето - „част от всесветската соци- 
алдемокрация... съюз на всички български социалдемократи, които признават 
програмата и тактиката й“. И че само от тях - първооснователите на БСДП, зави- 
си кога и как идейните и организационните контури на партията ще се изпълнят 
с жива плът и кръв на реално съществуващо работническо движение. 

Впрочем тази идейно-теоретична идилия продължава само няколко месе- 
ца - до Втория конгрес на БСДП през лятото на 1892 година. Тогава от Женева 
пристигат със специална мисия Слави Балабанов и Кръстю Раковски, които 
оповестяват своя „План за действие“, формулиран с личното участие на Георги 
Валентинович Плеханов. Пловдивският конгрес открива първата голяма тео- 
ретична дискусия в българската социалдемокрация: икономическа или поли- 
тическа борба; работнически синдикати или сдружения на социалистическата 
интелигенция? 

Тази дискусия се оказва изключително полезна за идейното избистряне 
на българския социализъм. Защото тя не само провокира организационното 
разцепление на две фракции - „партисти“ и „съюзисти“, аи формулира нови 
оригинални решения и подходи на българската социалдемокрация към кон- 
кретната социална и икономическа действителност в България. Полемиката 
тече в два седмични вестника - Българската социалдемократическа партия 
издава вестник „Работник“ (редактор Никола Габровски), а Българският соци- 
алдемократически съюз - вестник „Другар“ (редактор Янко Сакъзов). В Жене- 
ва Слави Балабанов, Кръстю Раковски, Георги Бакалов и Стоян Ноков издават 
тримесечното списание „Социалдемократ“, теоретичен орган на Женевската 
студентска социалистическа група, а Сакъзовото списание „Ден“ продължава 
да излиза като орган на БСДС. Достатъчен е само бегъл поглед към ранния со- 
циалистически печат, за да се усетят високите идейни и нравствени стремежи 
на неговите автори и редактори. Всички те осъзнават своята социална мисия 
и отстояват гледната си точка с аргументи, а не с ругатни. По странна ирония 
на историята Янко Сакъзов - бъдещият идеолог на „широкия“ социализъм, се 
нарежда на страната на съюзистите. Странна - защото членът на ЦК на БСДС 
и редактор на „Другар“ е длъжен да отстоява организационната концепция на 
Женевската група, която проповядва приоритет на синдикалната организа- 

ция на пролетариата над „широката“ политическа дейност на българската со- 
циалистическа интелигенция, обединена в БСДП. Преди да отиде на избори, 
българската социалдемокрация трябва да стане класова работническа партия. 
За тази цел политическата борба трябва да се пренасочи от интелигенцията 
към работническа среда. Пътят минава през създаването на синдикални ор- 
ганизации, които, надъхани с класово съзнание, ще водят безкомпромисна и 
плодотворна политическа борба. В тази организационна концепция ясно личи 
почеркът на Плеханов, Засулич и Акселрод: първо класата, после партията. С 
такива аргументи „тесният“, ортодоксален марксист Янко Сакъзов цяла година 
и половина от страниците на „Другар“ и „Ден“ теоретично назидава „широкия“ 
социалдемократ Димитър Благоев, който е дръзнал да строи партията „отгоре“, 
а не „отдолу - както изискват марксистката теория и политическата практика 
на европейската социалдемокрация. 

Няма никакво съмнение, че ключът към добрия другарски тон и непри- 
вичната толерантност между двете фракции се крие в личното поведение на 
първосъздателя на БСДП Димитър Благоев. Защото съюзистите му правят една 
толкова неочаквана услуга - да отстояват класовата същност на създадената 
от него партия, и то пред него, който решава да започне един организацио- 
нен експеримент, изправен пред съвсем реалната опасност партията му да се 
изроди в интелигентска дребнобуржоазна радикална партия поради липса 
на действително работническо движение в България. Какъв парадокс: Благо- 
ев няма по-полезни съюзници от собствените си противници! Още повече че 
първите симптоми на широкия социализъм осезаемо започват да се забелязват 
в поведението на „втория стълб в партията“ - както съратниците на Никола 
Габровски го наричат по онова време. След успешното участие на БСДП в 06б- 
щинските и в парламентарните избори през 1893 г. той вече търси възможност 
чрез коалиция да бъде избран за депутат и поставя въпроса за безпринципно 
политическо споразумение пред Общия съвет на БСДП. 

По същото време Янко Сакъзов започва да се чувства доста натясно в 
оковите на класовия марксистки синдикализъм. Защото през лятото на 1893 г. 
изниква съвсем реалната възможност да стане народен представител от коали- 
цията на опозиционни лидери (радослависти и цанковисти) в Шуменско. Въз- 
можността пропада заради политическите боричкания в опозицията, които го 
изместват на последното място в листата. От този случай Янко Сакъзов прави 
много сериозен извод: успехът в следващите парламентарни избори е възмо- 
жен само ако зад него стои не само една от социалдемократическите фракции, 
а цялата партия. До идеята за „общо дело“ на всички социалисти в една со- 
циалистическа партия остава само една крачка и той я прави през есента на 
1893 година. 

Формалният повод за обединението на БСДП и БСДС идва от Цюрихския 
конгрес на Втория интернационал. В разговори с лидерите на европейската со- 
циалдемокрация делегатите на двете фракции Никола Габровски и Кръстю Ра- 
ковски са подтиквани към незабавно обединение. Внушенията на Жан Волдерс 
и Карл Кауцки са в смисъл, че във всички партии има разногласия, но спорове- 
те трябва да се водят в рамките на една национална партия. 

Димитър Благоев е все по-склонен към обединение, защото Никола Габ- 
ровски все по-категорично започва да отстоява тезата за обединението на 
всички угнетени под знамето на социализма. Лидерите на студентската социа- 
листическа група в Женева също са наясно, че съюзистите няма да устоят на 
съблазните на една „широка“ политическа борба, че техният марксистки „План 
за действие“ е само смокинов лист, зад който Българският социалдемократиче- 
ски съюз прикрива дребнобуржоазната си интелигентска природа. Практиката 
им показва, че тяхната синдикална концепция засега не се реализира в живота 
и следователно трябва да се приеме много по-гъвкавият подход на Димитър 
Благоев - да се воюва за привличането на малобройния, неорганизиран проле- 
тариат, като се използват всички „творителни възможности“ - работнически 
дружества, синдикати, клубове, вечерни училища, социалистическата партий- 
на пропаганда и агитация по време на избори, за да се превърне организацията 
на българските социалисти в класова политическа партия. 

През есента на 1893 г. Янко Сакъзов се проявява като един от най-изтък- 
натите радетели на обединението. Затова охотно приема всички условия, които 
диктува в писмата си от Берлин Кръстю Раковски: „Досегашните наименования 
„Социалдемократическа партия“ и „Социалдемократически съюз“ се унищо- 
жават и се заместват с „Българска социалистическа работническа партия“... 
Последното наименование има по-широк смисъл: самият термин „работниче- 
ска“ епонятен за всекиго, който го чуй. Показва, че тя е партия на работниците, 
партия, която защитава техните интереси. Вземи всичките партии социалисти- 
чески, освен тези на немски език, всичките носят названието „работнически“ 
- румънската, французката, испанската, английската и т.н.“ Ясно е защо толко- 
ва голямо внимание се отделя на преименуването на партията при обединени- 
ето - още от първите си срещи с Карл Кауцки и Вилхелм Либкнехт Раковски е 
наясно, че в Германия привържениците на марксистката левица в ГСДП пред- 
почитат да се самоопределят като социалисти, за разлика от привържениците 
на Едуард Бернщайн, които използват изобретената от Фердинанд Ласал през 
1860 г. терминология - „социална демокрация, „социалдемокрация- и „соци- 
алдемократи“. 

Янко Сакъзов няма никакви възражения по въпроса за преименуването 
на партията. В края на 1893 г. той се интересува не толкова от името на органи- 
зацията, в която членува, колкото от мястото, което заема в нея. 

И Димитър Благоев приема радушно условията на съединението - наме- 
рил съмишленици и съюзници в лицето на Женевската група, той се съюзява 
с тях, за да обезглави БСДС, като го лишава от възможността да се крие зад 
програмния си документ, а срещу тенденциите на широкия социализъм про- 
тивопоставя образовани и творчески марксисти, готови да отстояват безкомп- 
ромисно пролетарската стратегия и тактика на новата Българска работническа 
социалдемократическа партия. 

жжхжх 

През декември 1894 г. Янко Сакъзов за пръв път прекрачва вратата на пар- 
ламента. Партийното обединение е дало резултат и той е депутат в Осмото На- 
родно събрание от Поповската избирателна околия. Разбира се, успехът му се 

дължи на значително нарасналия авторитет на единната социалистическа пар- 
тия, но не само на това. Защото преди да започне избирателната си кампания, 
Сакъзов предвидливо успява да прокара като резолюция на Първия конгрес на 
БРСДП за участие в изборите възможността да се правят съглашения с „извест- 
ни, честни и прогресивни лица“. Това кратко конгресно решение му развързва 
ръцете за плодотворна широка социалистическа дейност. В избирателната 
си кампания Янко Сакъзов привлича много известни, честни и прогресивни 
лица от целия политически спектър. В нея той излага на показ Всичко, с което 
го е дарила природата - привлекателната си външност, елегантните маниери, 
ораторското си изкуство и най-вече виртуозната убедителност на аргументи- 
те си. След всяка реч бъдещите му избиратели се разотиват по домовете си с 
чувството, че този човек е изразител на техните икономически и политически 
интереси: „България винаги е имала един умен и добър народ и бездарни уп- 
равници“ (към присъстващите на митинга); „България има нужда от фабрики, 
но не да създава пролетариат, а да създава заможни хора“ (към фабриканти, 
едри занаятчии и предприемачи); „Сиромашията е виновна за всички ЛоОшотии 
по света... ето защо комуто е мил животът, който иска да благува, комуто са 
дотегнали теглата, нека да дойде в нашите редове и да спомогне, според силите 
си, за премахванието й“ (към градската и селската беднота). 

По време на кампанията Сакъзов формулира все още фрагментарно и ко- 
лебливо концепцията си за „общото дело на производящите слоеве“: „Нашите 
редове са отворени за всички: и за стари и млади, и за мъже и за жени, и за се- 
ляни и за граждани, и за прости и за учени, и за сиромаси и за богати, за всички 
и за всички.“ 

С подобна широка избирателна платформа влиза в парламента и вторият 
депутат на БРСДП Никола Габровски. За разлика от Сакъзов той по-определе- 
но центрира своята агитация сред широките селски маси: държавата трябва да 
подпомага селските производители, като запази държавните земи и ги отдаде 
за обработване на селски кооперативни дружества с държавни машини; да под- 
помага селските кооперативни дружества за придобиване на машини за обща 
работа, за унищожаване на десятъка и въвеждане на прогресивен данък само 
върху приходите; да създава държавни земеделски каси, които да отпускат ев- 
тини кредити в полза на бедното население. 

Впрочем и Сакъзов, и Габровски твърде много допринасят за безпроблем- 
ната интеграция на БРСДП в политическата система на Княжеството. 

Те по нищо не се различават от депутатите на другите парламентарни 
групи. И двамата са високообразовани интелектуалци. Европейци по дух и по 
поведение. Никола Габровски е блестящ адвокат, завършил право в Женева, а 
бившият главен учител и прокурор Янко Сакъзов носи в маниерите си нещо от 
блясъка на европейския „бо монд. Или, ако се различават от него, разликата е 
само в тяхна полза. Имената им са широко известни на обществеността - идва- 
мата са редактори, издатели и публицисти. Политическите им рефлекси в пар- 
ламента са предвидими, достолепни и впечатляващи. Още първите заседания 
показват, че тяхното присъствие в Народното събрание е полезно и необходи- 
мо. Защото Сакъзов и Габровски са не само истински демократи, в дебатите те 

разкриват една непривична за останалите депутати социална чувствителност 
и са готови да се присъединят към всяко решение или закон, които работят за 
народното благо. За ядрото на бъдещия „тесен“ социализъм, формирано около 
Димитър Благоев, който по неговото свидетелство през 1897 г. е поел „теоре- 
тичното ръководство“ на партията, въпросът е не дали Сакъзов и Габровски са 
демократи - въпросът е дали са социалдемократи. 

На конгресите на БРСДП дейността на парламентарната група е оценена 
по достойнство като изцяло положителна. Първите по-сериозни безпокойства 
са изразени на Четвъртия конгрес през 1897 г. във връзка с вредата от безприн- 
ципни предизборни споразумения, а Шестият конгрес (1899 г.) направо декре- 
тира политическото поведение на своите депутати: „Конгресът с някои други 
уговорки одобри деятелността на другарите депутати, а относително някои ре- 
шения, които направо ангажират партията, какъвто е например случаят с под- 
писването на известния манифест към българския народ, подписан от всички 
опозиционни депутати, конгресът реши: Парламентарната група в подобни 
случаи да се съвещава с Централния комитет.“ Зад този декрет се крие първата 
сериозна партийна криза след обединителния конгрес. 

Новата крамола е следствие от няколко причини - лични, политически и 
теоретически. Първата, но не основната, е въпросът кой да води бащината дру- 
жина. След избирането му в парламента Янко Сакъзов постепенно - по думите 
на Благоев - се превръща в „дирижор във всичко“. Той, депутатът, неизменни- 
ят член на Централния комитет, секретар-касиерът на партията, има сериозни 
основания да демонстрира високо лично самочувствие. През призмата на 06- 
щественото мнение той е най-успешният политик на българската социалдемо- 
крация. Около личността му се формира ядро от млади хора, които са готови да 
го следват навсякъде и във всичко. В политическата му орбита кръжат бившите 
му съратници от БСДС Константин Бозвелиев, Евтим Дабев, Андрея Конов и 
Сава Мутафов. 

От другата страна на барикадата са Георги Кирков, Гаврил Георгиев, Кръс- 
тю Раковски, Васил Коларов, Роман Аврамов, Георги Бакалов, Николай Хар- 
лаков. Всеки от тях има сериозен лидерски потенциал, но никой не отрича ут- 
върдената позиция на Благоев. По това време той вече е безспорният партиен 
теоретик и стратег на социалистическата партия. Неговото „Ново време“ неот- 
клонно бди за идейната чистота и сочи верните пътища за плодотворна социа- 
листическа борба. 

Явно е, че Янко Сакъзов трудно вирее в тежката теоретична сянка на Дя- 
дото. Че му е омръзнало да го назидават от страниците на „Ново време“ и „Ра- 
ботнически вестник“ - и най-вече той е разбрал, че за да стане лидер, трябва да 
се наложи не само като тактик, аи като теоретик в собствената си партия. Точ- 
но по това време той разгръща идейната обосновка на широкия социализъм в 
концепцията си за „общото дело на производящите слоеве“. 


(Продължението следва) 

ЧЕТИРИТЕ ОПОРНИ ТОЧКИ НА 
СВЕТОВНОИСТОРИЧЕСКАТА ПОБЕДА: 
МОСКВА, СТАЛИНГРАД, КУРСК И БЕРЛИН 





Велко Вълканов - професор, 
доктор по право. Работи в 06- 
ластта на държавното (кон- 
ституционното) право. Автор 
е на 6 научни монографии, на 7 
публицистични книги - „Право и 
публицистика“ (1994), „На коле- 
не пред истината“ (1996), „Име- 
то на болката България“ (1996), 
„Спомени за наапоящето“ (2004), 
„Дневник на премълчаваните ис- 
тини (1967-1990)“ (2005), „Те го 
убиха“ (2006), „Стъпките по вре- 
мето“ (2012), кактоина множест- 
во статии. Бил е народен пред- 
ставител във Великото народ- 
но събрание, в 36-ото, 37-0то и 
38-0то Народно събрание. Поче- 
тен председател е на БАС, предсе- 
дател на Българския национален 
съвет за мир и почетен председа- 
тел на НЕ. 

Велко Вълканов 


В“ Втората световна война Съветската армия 
води хиляди тежки и кръвопролитни сражения 
с немскофашистката армия. Но сраженията, които 
имаха решаващо значение за крайната победа във 
войната, бяха при Москва, Сталинград, Курск и Бер- 
лин. Всяко от тях беше от съдбоносно значение не 
само за Съветския съюз, но и за цялото човечество. 
Затова победата в тези сражения беше задължителна, 
беше върховен дълг на Червената армия, върху която 
легна съдбата на света. 


Москва. Началото на края 


Хитлер е имал намерението да превземе Москва 
в навечерието на деня на Октомврийската револю- 
ция, а на 7 ноември да проведе там парад на победо- 
носната немскофашистка армия. Грандиозен памет- 
ник е трябвало да ознаменува историческата победа. 
За целта от Италия били докарани тонове великоле- 
пен мрамор, а интендантските служби приготвили 
хиляди рицарски кръстове за тевтонски победители. 
Самият град обаче е трябвало да бъде тотално разру- 
шен - така, че и следа да не остане от нето. 

Изпълнението на плана за настъпление към 
Москва, получил кодовото название „Тайфун, е въз- 
ложено на група армии „Център“. В състава на гру- 
пата влизат 77 дивизии, включително 14 танкови и 
8 моторизирани. Това е съставлявало около 3390 от 
пехотните и 6490 от танковите и моторизираните 
дивизии на немската армия, действаща на съветско- 
германския фронт. Срещу немските войски Главното 
командване на Съветската армия противопоставя 
Западния, Резервния и Брянския фронт. 

Настъплението срещу Москва започва в две основни направления: брян- 
ското - на 30 септември 1941 г., и вяземското - на 2 октомври с.г. Въпреки ожес- 
точената съпротива на съветските войски германците извършват пробив в от- 
браната им, макар с цената на големи загуби в началото на декември 1941 г. 
успяват да излязат на рубежа Волга - Москва. След като форсират р. Нара, до- 
стигат до гр. Кашира, откъдето са могли с обикновени бинокли да наблюдават 
Кремълските кули. 

Щурмът срещу Москва е предприет от танковата армия на генерал Гудери- 
ан, която, излязла на Волоколамското шосе, се устремява заплашително напред. 
Но тук тя среща небивалата съпротива на 316-а стрелкова дивизия на генерал 
Иван Панфилов, който загива геройски на бойния си пост. Войниците следват 
подвига на своя генерал. Имената на 28-те панфиловци и на техния командир 
старши лейтенант Василий Клочков ще останат записани със златни букви в 
Пантеона на безсмъртието. В продължение на два часа те унищожават с ръчни 
гранати и бутилки със запалителна смес 14 немски танка. Загиват всички, но 
успяват да спрат настъплението на стоманените чудовища. Думите на Клочков: 
„Голяма е Русия, но няма къде да отстъпим. Зад нас е Москва“, се превръщат в 
свещен завет за всеки защитник на столицата. Всеки съветски войник разбира, 
че падането на Москва ще има тежки морално-политически последици за Съ- 
ветския съюз. Загубата на града нямало да означава загуба на войната срещу 
нацистка Германия, но във всички случаи е щяла да удължи войната и много- 
кратно да увеличи жертвите й. 

Заедно с целия съветски народ Москва показва несломима воля за побе- 
да. На 7 ноември 1941 г. на Червения площад в Москва наистина се е състоял 
парад, но това е парад на Съветската армия. Същия ден, направо от Червения 
площад, съветските войски заминават на фронта, влизайки в пряк двубой с 
немските войски. Междувременно съветското Главно командване подготвя 
контранастъплението. 

След като разбира от своя легендарен разузнавач в Токио Рихард Зорге, че 
Япония няма да напада Съветския съюз, Главното командване на Червената ар- 
мия скрито от противника прехвърля от Сибир своя стратегически резерв - 40-те 
дивизии, чието предназначение е било да защитават Далечния изток от евентуал- 
но японско нападение. На 6 декември 1941 г. Червената армия изненадващо пре- 
минава в мощно контранастъпление. Немците са напълно изненадани от силата 
на удара и захвърляйки тежкото си въоръжение, панически отстъпват от подстъ- 
пите към Москва. Генерал-полковник Халдер - началник на Генералния щаб на 
Сухопътните войски, пише в своя дневник: „Събитията от 7 декември 1941 г. са 
едни от най-срамните и ужасни в историята на Вермахта!“ 

На 13 декември 1941 г. целият свят е разтърсен от новината за разгрома на 
немската ударна групировка „Център“ край Москва. Рухва митът за непобеди- 
мостта на Вермахта и за неговия блицкриг. Освободени са стотици населени 
пунктове, където врагът е извършил ужасни злодеяния. До края на март 1942 г. 
немците са отхвърлени близо 350 км на запад. В битката за Москва германската 
армия загубва над половин милион души - убити, ранени и пленени, 1300 тан- 
ка, 2500 оръдия и стотици самолети. 

На 19 декември 1941 г. фюрерът, изпаднал в бяс от поражението, уволнява 
редица висши генерали и поема сам върховното командване на армията. Над 
60 хиляди немски войници са изправени пред военнополеви съд и осъдени за 
дезертьорство от фронта. 

Победата при Москва имаше не само военно, но и крупно морално-по- 
литическо значение. Тя отрезви милитаристичните японски и турски кръгове, 
които бяха обещали на Хитлер, че след падането на Москва ще се намесят във 
войната на страната на Германия. 

Битката за Москва се превърна в триумф на съветското военно изкуство, в 
символ на мощта и героизма на руския народ. Повече от един милион съветски 
бойци бяха наградени с медал „За отбраната на Москва“. Сто и десет души бяха 
удостоени с високото отличие „Герой на Съветския съюз ,а много части и съе- 
динения на Червената армия - със званието „Гвардейски“. Градът официално бе 
обявен за „Град герой“! 

Когато питат маршал Жуков какво му е направило най-силно впечатле- 
ние във Великата отечествена война, той веднага отговаря: Битката за Москва! 
Такива са оценките и на повечето изследователи на Втората световна война. В 
своята книга „Битката за Москва“ английският военен историк А. Ситън пише, 
че сражението при Москва е най-кървавото и жестоко сражение през цялата 
Втора световна война. 

Във всички случаи победата на Съветската армия при Москва постави на- 
чалото на края на немскофашистката армия. От Москва Червената армия пое 
своя победен ход към Берлин, преминавайки през още две съдбоносни битки 
- битката при Сталинград и битката при Курск. 


Сталинград. Пречупената воля 


Сталинград влиза в плановете на хитлеристкото военно командване след 
разгрома при Москва. Хитлер не се отказва от Москва, но решава, че трябва 
първо да си осигури петролните находища в Кавказ, след което, прекъсвайки 
основната руска комуникационна линия, свързваща юга със севера, да поеме 
отново към Москва. Хитлер е бил убеден в успеха си. Той е вярвал, че през ля- 
тото на 1942 г. Съветската армия ще бъде напълно унищожена. 

Задачата да се превземе Сталинград е възложена на 6-а армия - най-просла- 
вената немска армия, смятана за преторианската гвардия на фюрера. Да се слу- 
жи в тази армия е било въпрос на чест за всеки военнослужещ от Вермахта. 6-а 
армия участва победно във войната срещу Белгия, Холандия и Франция. Имен- 
но заради високите си бойни качества тя получава лично от Хитлер задачата да 
превземе Сталинград. Градът е трябвало да бъде овладян съвсем не, разбира се, 
заради името му, а заради неговото изключително стратегическо значение. 

Срещу 6-а армия на Паулус се изправя 62-ра армия на генерал Василий 
Чуйков - надарен и смел съветски командир, твърдо решен да не отстъпва гра- 
да на нацистите. 

Съотношението на силите е решително в полза на немската армия. б-а ар- 
мия разполага с 270 хиляди войници и офицери, 3 хиляди оръдия и миномети, 

500 танка и 1200 самолета. Заедно с немските съединения срещу Сталинград 
действат румънски, италиански, унгарски войски и други войскови формиро- 
вания. Срещу всички тях Съветската армия изправя около 160 хиляди души, 
2200 оръдия и миномети, 400 танка и само 454 самолета. 

През юли 1942 г. Сталинград е вече прифронтов град, а през август немци- 
те са само на 20 км от него. Вземат се всички мерки за неговата защита. Голя- 
ма част от жителите на града са евакуирани, а тези, които остават, въпреки не- 
престанните бомбардировки работят денонощно за снабдяването на армията с 
оръжие и боеприпаси. Волята за победа е огромна. Изключително значение за 
укрепване духа на защитниците на града има заповед Ж 227 от 28 юли 1942 г. 
на народния комисар на отбраната Йосиф Сталин, чийто смисъл се изчерпва с 
думите: „Нито крачка назад. 

На 19 август немскофашистките сили тръгват в настъпление. Градът по- 
степенно бива обхванат от три страни. На 12 септември фронтовата линия ми- 
нава само на 2 км от неговите покрайнини. 

Започват жестоки сражения в самия град. Водят се денонощни улични 60- 
еве не на живот, а на смърт. Стратегическата височина Мамаев курган няколко 
пъти бива овладявана ту от съветски, ту от немски войски. Води се бой за всяка 
улица, за всяка сграда. В историята ще остане „Домът на Павлов“ - четириетажна 
жилищна сграда, която сержант Павлов и неговите войници защитават яростно 
в продължение на 58 дни. Това, което врагът успява да завладее през деня, съвет- 
ските воини си го връщат през нощта. Немските войници са дълбоко смутени, 
объркани, озадачени, за първи път те се срещат с истински майстори на улич- 
ните боеве. Съветските воини буквално са се вкопчили в тях, унищожавайки ги 
в непосредствен бой. Ужас за немците са съветските снайперисти, които не поз- 
воляват на нито един немски войник да надигне глава от укритието си. Особени 
успехи постига снайперистът Василий Зайцев, който в периода от 10 ноември до 
17 декември унищожава 225 вражески военни, между които и 11 снайперисти, а 
28-те снайперисти, обучени от него, унищожават повече от 3000 противници. 

Немците успяват все пак да изтласкат съветските войски до десния бряг 
на Волга. В Берлин Хитлер, като приема желаното за действително, обявява 
падането на Сталинград. Но 62-ра армия на Чуйков продължава да защитава 
с непреклонна решителност заетите позиции, задържайки пред себе си почти 
цялата 6-а армия на Паулус, като по този начин дава възможност да се осъ- 
ществи замисълът на върховното командване на Съветската армия - с мощно 
контранастъпление да обкръжи и унищожи вражеската армия. 

Контранастъплението на съветските войски започва на 19 ноември. Вой- 
ските от Югозападния, Донския и Сталинградския фронт, командвани съот- 
ветно от Ватутин, Рокосовски и Ерьоменко, нанасят изненадващи удари по 
фланговете на врага. 3-та румънска армия е разгромена в движение. На след- 
ващия ден е смазан 48-и немски танков корпус, а румънската 4-а армия просто 
се разпада. На 22 ноември съветските войски, настъпващи от две страни, се 
съединяват под Калач и хващат 6б-а армия в чувал, дълъг 30 и широк 24 мили. 
Прочутата армия загубва своята боеспособност. Нейните войници масово за- 
гиват от куршуми, глад и студ. Разложението е пълно. 

На 31 януари 1943 г. генерал Паулус се предава на Червената армия. Ден 
преди това Хитлер го произвежда във фелдмаршал, надявайки с това да го 
мотивира не да се предаде, а да се самоубие. На 2 февруари 1943 г. в 8.40 часа 
сутринта генерал Карл Щрекер също се предава на Червената армия заедно с 
остатъците от 11-и корпус. 

Битката за Сталинград приключва. Победата е пълна. Пленени са около 95 
хиляди немски войници, между които 22 генерали. Общите загуби на немците 
възлизат на повече от 800 хиляди души, около 2 хиляди танка и щурмови оръ- 
дия, повече от 10 хиляди оръдия и миномети, до 3 хиляди бойни и транспортни 
самолета и повече от 70 хиляди автомашини. В Германия е обявен тридневен 
траур за загиналите в Сталинградската битка немски войници. 

В Сталинградската битка хитлеристката армия претърпя не просто и не 
само тежко военно поражение, но и съкрушителен морално-политически удар. 
Докато битката за Москва показа, че немскофашистката армия може да бъде 
бита, битката при Сталинград показа, че тя може да бъде и победена. В Сталин- 
град бе пречупена волята на немското върховно командване на цялата немска 
армия. В нея се внедри разложителният дух на бита армия. 

Но Сталинградската победа има и огромно военностратегическо значение. 
Ако Сталинград бе паднал, немската армия щеше да навлезе в кавказките пет- 
ролни полета, което означава, че щеше да разполага с цялото необходимо за 
нейната военна техника гориво. Съветският съюз, напротив, щеше да търпи 
огромни ограничения тъкмо в това отношение. Откриваше се освен това въз- 
можността Москва да бъде подложена на опасни удари не само от запад, но и 
от юг. Изобщо войната щеше да вземе крайно неблагоприятно за световните 
антифашистки сили развитие, което без съмнение щеше да струва безмерни 
страдания на целия човешки род. Сталинград пресече тази възможност. 

Победата при Сталинград породи у милиони хора дълбоко уважение към 
съветския народ. През ноември 1943 г. на конференцията на трите съюзни дър- 
жави в Техеран Чърчил предава на делегацията на СССР почетен меч - дар от 
краля на Великобритания за гражданите на Сталинград за ознаменуване на по- 
бедата им над фашистките завоеватели. През май 1944 г. президентът на САЩ 
изпраща на сталинградчани грамота, в която заявява: „От името на народа на 
Съединените американски щати давам тази грамота на град Сталинград, за да 
отбележа нашето възхищение от неговите доблестни защитници, чиято храб- 
рост, сила на духа и самоотверженост по време на обсадата от 13 септември 
1942 г. до 31 януари 1943 г. вечно ще вдъхновяват сърцата на свободните хора. 
Тяхната славна победа спря нашествието и стана повратен момент във войната 
на съюзените народи срещу агресията.“ 

Сталинград откри пътя към Курск, където бе пречупен гръбнакът на нем- 
ската армия. 


Курск. Пречупеният гръбнак 


Битката при Курск е една от големите не само на Източния фронт, но ив 
цялата Втора световна война. В нея вземат участие 4 милиона войници, 13 000 

бронирани машини, 50 000 оръдияи 12 000 самолета. Това е последната голяма 
немска офанзива срещу Червената армия. При Курск се води и най-голямата 
танкова битка във Втората световна война. 

Поражението на немците при Сталинград и последвалото руско настъпле- 
ние довежда до образуване на издатина (дъга) около гр. Курск с ширина около 
192 км и дълбочина 120 кмитяе наречена Курска дъга. Около нея е предстояло 
да се проведе съдбоносната битка. 

Хитлер вижда в дъгата възможност да прихване в клещи, да разгроми за- 
творените в нея съветски военни части и да си върне изгубената стратегиче- 
ска инициатива. В съответствие с това намерение е изработен и необходимият 
план, който включва атака в 2 направления - както по северната, така и по юж- 
ната граница на Курската дъга. Двете настъпления трябвало да се срещнат зад 
съветските войски, защитаващи дъгата. Нападението в северна посока е поста- 
вено под ръководството на фелдмаршал Гюнтер фон Клуге, командващ на група 
армии „Център“. Нападението в южна посока е под ръководството на Ерих фон 
Манщайн, главнокомандващ на група армии „Юг“. В района на Курската дъга 
са съсредоточени 50 германски дивизии (от тях 19 са танкови и моторизирани), 
2 танкови бригади, 3 независими танкови батальона и 8 дивизиона щурмови 
оръдия, влизащи в състава на 9-а, 2-ра танкова, 4-а танкова армия и оператив- 
на група „Кемпф“. Германските войски, включени в настъплението, наброяват 
900 000 души, които разполагат с около 10 000 оръдия и минохвъргачки, около 
2700 танка и щурмови оръдия и 2000 самолета. Към фланговете на ударните 
групировки действат около 20 други дивизии. 

Съветското командване получава сведения за подготовката на германско- 
то настъпление и взема решение да премине временно към отбрана на Курската 
дъга, да спре настъплението на противника и да създаде благоприятни усло- 
вия за преминаване в контранастъпление. Северната част на Курската дъга е от- 
бранявана от войските на Централния фронт с командващ генерал Константин 
Рокосовски, а южната част е отбранявана от войските на Воронежкия фронт с 
командващ генерал Николай Ватутин. В тила им е съсредоточен мощен страте- 
гически резерв - Степният фронт с командващ генерал-полковник Иван Конев, 
чиято цел е извършване на контранастъпление в подходящ момент. Координа- 
цията на оперативните действия се осъществява от представителите на Главно- 
то командване - маршалите Георгий Жуков и Александър Василевски. 

В периода април-юни на Курската дъга съветските войски създават слож- 
ни отбранителни съоръжения, като за целта са привлечени близо 300 000 ци- 
вилни граждани. В началото на юли Червената армия разполага в района на 
Курската дъга с повече от 1.2 млн. души, около 20 000 оръдия и минохвъргачки, 
около 3600 танка и самоходни оръдия и около 2800 самолета. В бойните дей- 
ствия участват 6 армии, 5 танкови и | механизиран корпус, 19 дивизии и | бри- 
гада. В рамките на битката при Курск са проведени 2 отбранителни операции 
- в направленията Орел - Курск и Белгород - Курск. 

Терманските войски започват настъплението на 5 юли 1943 г. За 5 дни в 
северната част на Курската дъга силите на Вермахта успяват да проникнат едва 
на 10-12 км в отбраната на Червената армия. В южната част немските войски 

успяват да се представят по-добре, но пробивът е само около 35 км в съветската 
отбрана. 

На 12 юли в битката се включват съветските стратегически резерви. В 
района на с. Прохоровка става едно от най-големите в историята на войните 
танково сражение, в което от двете страни участват 1500 танка и самоходни 
оръдия и много авиация. За един ден германците загубват повече от 350 танка 
и повече от 10 000 души. 

В същия ден се извършва преломът в Курската битка - германската армия 
преминава към отбрана, а от 16 юли започва отстъплението. Войските на Во- 
ронежкия и на Степния фронт изтласкват германските войски на изходните им 
позиции. В настъплението се включват и войските на Западния фронт с коман- 
дващ генерал-лейтенант Василий Соколовски и на Брянския фронт с команд- 
ващ генерал-полковник Маркиан Попов. 

В резултат на контранастъплението Червената армия се придвижва на 
140 км на запад, създавайки условия за общо настъпление и за освобождава- 
нето на Украйна. 

След Курската битка от строя излизат около 30 германски дивизии, от кои- 
то 7 танкови. Общите загуби на германците са повече от 500 000 души, от които 
убитите са около 70 000 души. Загубите в техника наброяват 2900 танка, 195 
самоходни оръдия, 844 артилерийски оръдия и 1392 самолета. 

По приблизителни изчисления в нея войските на Германия и съюзниците 
йгубят около М от личния си състав, воюващ на Източния фронт - загуба, след 
която така и не успяват да се възстановят. 

По време на битката при Курск между 5 и 23 юли Червената армия губи 
70 330 войници, а ранените са 107 517. При съпътстващите я съветски контра- 
настъпателни операции загиват 225 058 бойци, а 501 316 души са ранени. 

Битката при Курск извърши коренен прелом във войната на Източния 
фронт, което оказа съществено влияние върху хода на Втората световна война. 
След нея стратегическата инициатива окончателно премина в ръцете на съвет- 
ското командване. Друга възможност просто не съществуваше. Гръбнакът на 
немскофашистката армия беше фатално пречупен. 

Но можем да си представим какво щеше да се случи по-нататък, ако при 
Курск бе пречупен гръбнакът не на немската, а на Съветската армия. 


Берлин. Предизвестеният край 


Битката за Берлин е последната крупна операция на съветските войски 
срещу нацистка Германия. Тя продължава по-малко от месец, само 23 дни - от 
16 април до 8 май 1945 г., но се отличава с изключително високо напрежение в 
сраженията между воюващите страни. Това е без съмнение една от най-кръ- 
вопролитните битки във Втората световна война - с най-голям брой жертви за 
най-кратко време. В Берлинската операция участват и полски войски. 

Още в началото на април германската армия попада в клещите на съветските 
дивизии от изток и на англо-американските от запад. По-близо до Берлин, само 
на 60 км, се оказва обаче Червената армия и на нея се пада честта да щурмува 

бърлогата на нацизма. По волята на Хитлер Берлин е превърнат в град-крепост. В 
града и в околностите му са съсредоточени 1.1 млн. войници и офицери и около 
200 000 бойци от фолксщурма (опълчение от старци и деца). Германците имат 
10 000 оръдия, 1500 танка, 3300 бойни самолета. Фюрерът се е надявал, че ще 
може да издържи, докато между съюзниците настъпи спасителен за него разкол. 
От своя страна Червената армия под командването на маршал Жуков съсредо- 
точава мощна групировка за предстоящия щурм. Тя включва 2.5 млн. войници и 
офицери, 42 000 оръдия, 6300 танка, 7500 самолета, т.е. двукратно превъзходство 
в жива сила и самолети и четирикратно - в оръдия и танкове. 

Щурмът започва на 16 април с мощна артилерийска подготовка. Изстре- 
ляни са 1263 000 снаряда, т.е. товарът на 2450 жп вагона. Бързо е форсирана 
последната водна преграда пред града - река Одер. За около два дни обаче съ- 
ветските войски са спрени от укрепилите се на Зееловските възвишения нем- 
ски войски. С цената на огромни жертви, близо 280 000 воини, укрепленията са 
превзети и войските нахлуват в Берлин. 

Започват уличните боеве, които в един голям град са ужас за всяка армия. В 
тези сражения само едно отделение войници може да спре за седмици цял полк. 
Руснаците го знаят от собствения си опит при отбраната на Сталинград. Затова 
при превземането на Берлин те използват цялата огнева мощ, с която разпола- 
гат, за да могат, унищожавайки противника, да намалят своите собствени загу- 
би. При всяка оказана улична съпротива те изкарват на предна линия гаубици 
и катюши, които с право мерене унищожават всичко пред себе си. 

На 30 април съветските войски достигат на стотина метра от подземния 
бункер на фюрера. Там освен Хитлер се намира и голяма част от ръководството 
на нацистката държава. Хитлер и съпругата му Ева Браун се самоубиват. Са- 
моубиват се и Гьобелс, и жена му Магда, която преди това умъртвява с отрова 
шестте си деца. Но това все още не е краят. Сраженията продължават и през 
деня, и през нощта. 

Берлинската операция приключва с щурма и превземането на Райхстага на 
1 май 1945 г., когато сержантите Михаил Егоров и Мелитон Кантария забиват 
Знамето на победата на неговия купол. Едва след превземането на този символ 
на германската държава генерал Вайдлинг, командващ войските на столичния 
гарнизон, капитулира. Но отделни огнища на съпротива остават до 7 май. 

На 9 май (по съветското часово време) в берлинското предградие Карлс- 
хорст фелдмаршал Кайтел подписва капитулацията на нацистка Германия. От 
съветска страна документът се подписва от прославения маршал Георги Жу- 
ков. С безусловната капитулация на германските въоръжени сили приключва 
Втората световна война в Европа. Така настъпва и предизвестеният край на 
нацистка Германия. 


Победата на Съветския съюз във Втората световна война бе от съдбонос- 
но значение не само за съветските народи. Тя бе, ще си позволя да повторя, от 
съдбоносно значение за цялото човечество. 

Нека си представим какво би станало, ако Съветският съюз бе загубил 
войната, т.е. ако той бе допуснал Германският райх да овладее неговите тери- 
тории. 

Трябва да се съгласим, че от определена гледна точка Хитлер е бил прав. 
Защо му е да си играе на нападение срещу Англия, един остров, който нищо 
особено няма да му даде, когато е вярвал, че с един мощен удар ще разгроми и 
подчини необятната Съветска страна! След като е овладяла цяла Европа, ако 
Германия овладее и Съветския съюз, практически ще контролира половин 
Азия, ав съюз с милитаристична Япония - цяла Азия. Това щеше да предостави 
на двете милитаристични държави колосални човешки и материални ресурси, 
придаващи им почти непреодолима мощ. 

Без съмнение войната срещу двете опасни за човечеството държави щеше 
да продължи още много години, при това с нарастваща жестокост. Във всички 
случаи щеше да се стигне до използване на все по-страшни оръжия за масово 
унищожение, включително и на термоядрени. Човечеството щеше да се дави 
в своята собствена кръв. Жертвите щяха да бъдат десетократно увеличени, а 
материалните разрушения - неизчислими. 

Апокалипсисът за щастие не се състоя - благодарение главно на Съвет- 
ската армия, която, защитавайки и спасявайки своите народи, защити и спаси 
всички останали народи. Нито едно от сраженията, водени от останалите анти- 
нацистки държави, не е имало това съдбоносно значение, което имаха сраже- 
нията, водени от Съветската армия. Ето защо би трябвало да се намери някое 
място на Земята, на което Човечеството да издигне паметник на Съветската 
армия като израз на своята дълбока благодарност за неизмеримото Добро, ко- 
ето тя му е сторила. 


ЗТюли 2014 г. 

Чавдар Стоименов 


Пее" антифашистко въстание у нас избухва 
през 1923 г. Вследствие на неговото потушаване 
и на кървавите събития в страната много от въста- 
ниците са убити, затворени или принудени да емиг- 
рират (5000 човека). След претърпяното поражение 
Георги Димитров и Васил Коларов напускат Бълга- 
рия през Югославия за Съветския съюз. Някои от 
въстаниците остават в страната и действат като са- 
мостоятелни чети в планините (до 1925 г.). В бъл- 
гарската историография е прието, че периодът от 
юни 1923 г. до 9 септември 1944 г. е период на борба- 
та на народа срещу монархофашизма. На Лайпциг- 
ския процес 1933 г. Георги Димитров решително ра- 
зобличава фашистката идеология и предупреждава 
за надвисналата над света голяма опасност. Георги 
Димитров заклеймява фашизма като „дивашки и 
варварски“. 

След вероломното нападение на 22 юни 1941 г. 
на хитлеристка Германия срещу Съветския съюз Бъл- 
гарската работническа партия (комунисти) и патрио- 
тичните антифашистки сили в България възприемат 
курса на въоръжена борба срещу Третия райх и сре- 
щу българското правителство начело с Богдан Фи- 
лов. Партизанското движение в България обхваща 
периода от 24 юни 1941 до 9 септември 1944 г. За раз- 
лика от окупираните страни, където партизанското 
движение е насочено срещу окупатор, в България то 
е насочено срещу правителство, което е официален 
участник в Тристранния пакт по време на Втората 
световна война. Този факт дава отражение върху раз- 
маха и целите на движението, конфликтът има харак- 
тер на гражданска война. Курсът на въоръжена борба 
намира подкрепа от българския народ. 

На 23 юли 1941 г. започват емисиите на нелегалната радиостанция „Христо 
Ботев“, която излъчва от Москва. На честотите й Вълко Червенков, Васил Кола- 
ров, Георги Димитров и Станке Димитров призовават българите към неподчи- 
нение на правителството и на хитлеристките окупатори. Началните прояви са 
изпращане на протестни телеграми и петиции против участието на България в 
Тристранния пакт. Масова проява на българската общественост е т.нар. Собо- 
лева акция. В някои от фабриките, чиято продукция се използва от Вермахта, 
работници саботират производствения процес. Целите на бъдещата въоръже- 
на борба са определени от БРП(к) с Обръщение към народа на 22 юни 1941 г.: 
„Пред него (българския народ) стои колосалната задача да не допусне по ника- 
къв начин използването на своята земя и на своята войска за разбойнически- 
те цели на германския фашизъм.“ Мощен тласък на партизанското движение 
дават предварително замислените от българското правителство по указание на 
германците масови репресии, които започват още на 22 юни 1941 г. По-извест- 
ни лагери са Еникьой, Гонда вода, Свети Кирик, Лебане. През полицейските 
участъци са минали над 100 хиляди души. 

Първите партизани и партизански отряди са отговор именно на тези ма- 
сови репресивни мерки. През лятото на 1941 г. в районите на Разлог, Дупница, 
Батак, Ловеч и Средна гора се създават първите партизански чети. Най-рано е 
организирана четата на Никола Парапунов, с пръв четник Иван Козарев. Поли- 
тическото ръководство се осъществява от Политбюро на БРП(к), оперативното 
- от Централната военна комисия на БРП(к) с командир Цвятко Радойнов и 
членове - Христо Михайлов, Боян Българанов, Петър Михайлов, Гочо Грозев, 
Георги Минчев, Иван Масларов, Димо Дичев. Сътрудници са Антон Иванов, 
Антон Югов, Петър Богданов, Никола Вапцаров, Антон Попов, Атанас Рома- 
нов. През първата година на въоръжените действия БРЦ(к) се опира най-вече 
на бойните групи. Те извършват саботажни акции: палежи и взривяване на 
складове за оръжие, облекло и горива, на комуникационни връзки, предпри- 
ятия, железопътни линии; убийства на ръководители на политическия апарат, 
на полицията, армията и Вермахта. 

В края на лятото на 1941 г. със съветски самолети и подводници в Бъл- 
гария са изпратени, разделени в три групи начело с Цвятко Радойнов, Съби 
Димитров и Стою Чочоолу, 55 дейци на БКП със задача да оглавят въоръжена- 
та борба. Акцията не дава очакваните резултати. Повечето от изпратените са 
заловени от полицията. Част от тях са съдени в т.нар. процес на парашутистите 
и подводничарите, някои са осъдени на смърт и екзекутирани. Самият процес 
е наказателен срещу група от 27 български комунисти политемигранти. Той се 
води на 9 юни 1942 г. при закрити врата от Софийския военнополеви съд. На 26 
юни съдът издава смъртни присъди на 18 от подсъдимите: съветския полков- 
ник Цвятко Радойнов, Трифон Георгиев, Васил Цаков, Иван Изатовски, Андон 
Бекяров, Димитър Димитров, Васил Вълчанов, Стефан Маринов, Борис Том- 
чев, Делчо Наплатанов, Август Попов, Георги Кратунчев, Иван Йорданов, Мир- 
ко Станков, Симеон Филипов, Иван Щерев, Мильо Минчев и Димо Астаджов. 
Същия ден те са разстреляни на стрелбището на Школата за запасни офицери 
в София. Оцелелите от групите на подводничарите и парашутистите по-късно 

стават едни от най-известните партизански командири. Съби Димитров загива 
геройски през октомври 1941 г. 

На 13 декември 1941 г. България обявява война на САЩ и Великобрита- 
ния, която се превръща в реалност с трагични последици. Междувременно през 
април 1942 г.за предателство е арестуван и по-късно екзекутиран почти целият 
състав на Централната военна комисия на БРП. Подсъдимите са обвинени по 
Закона за защита на държавата за участие в партизанското движение в Бълга- 
рия ив дейността на бойните групи. Обвиняемите са подложени на жестоки 
изтезания в Дирекцията на полицията. Съдебният процес се води в сградата 
на Телеграфо-пощенското училище в София. На 23 юли 1942 г. Софийският во- 
еннополеви съд издава 12 смъртни присъди. В стрелбището на Школата за за- 
пасни офицери са разстреляни Антон Иванов, Антон Попов, Атанас Романов, 
Петър Богданов, Никола Вапцаров и Георги Минчев. 

Скоро след това по нелегалната радиостанция „Христо Ботев“ Георги 
Димитров прогласява програмата на Отечествения фронт - коалиция между 
БРП(к), БЗНС „Пладне“ и Политическия кръг „Звено“. Тя се обявява за „недо- 
пускане на участието на български войски на Източния фронт срещу СССР, 
за изтегляне на българските войски от територията на Югославия и Гърция, 
за скъсване на съюза с Германия и прекратяване на износа на зърнени храни 
за нея, споразумение с другите балкански държави, приятелски отношения 
със СССР, Великобритания и САЩ, възстановяване на гражданските свобо- 
ди, отмяна на противоконституционните закони, неизползване на армията с 
противонародни цели, разпускане на профашистките организации на ратници, 
бранници, легионери и други подобни, изкореняване на расовата омраза“. През 
лятото на 1942 г., след погрома на ръководителите на БРП(к), се взема решение 
да се даде възмездие за убитите другари. 

Изпълнението на присъдите, както ги нарича Цола Драгойчева, е поверено 
на Славчо Бочев, известен като Славчо Радомирски. Той запалва склада на кожу- 
харската кооперация „Свети Илия“ на ул. „Лавеле“ в София, пълен с кожухчета, 
ушити за германските войници на Източния фронт. За това е осъден задочно на 
смърт. След тази акция му се възлага да подготви бойни групи в градски условия. 
В ядрото им влизат трима от участниците в първия му саботаж - Виолета Якова, 
Иван Бураджиев и Иван Тодоров. Това са т.нар. градски бойци, чиято задача е 
изключително рискована и самопожертвователна. Към групата на Славчо Радо- 
мирски са придадени най-опитните бойци от други подобни партийни подразде- 
ления. Така се формира отряд от 14 нелегални, разделен на двойки. Всичките са 
млади, най-възрастният е на 27 години, а най-младата на 17 години. В началото 
на февруари 1943 г. бойните действия започват. Генералната репетиция е убийст- 
вото на дърводелеца Никола Христов - Кутуза. На 8 февруари 1943 г. той е застре- 
лян в работилницата си от Станю Василев, пистолетът на другия член на бойната 
група Виолета Якова засича. Подсигуряващата ги двойка - Славчо Радомирски и 
Величко Станев, осуетява преследването на изпълнителите. Веднага след това Ви- 
олета Якова и Иван Бураджиев започват ден след ден да следят ген. Луков. С два 
изстрела в сърцето Якова убива Христо Луков. София е блокирана и претърсена, 
а по инициатива на министър-председателя Богдан Филов е обявена награда от 

300 000 лева за залавянето на градските бойци, но всички мерки са безрезултат- 
ни. На 15 април сутринта пред кантората му на ул. „Калоян“ е застрелян Сотир 
Янев. Изпълнител на присъдата е Никола Драганов - Гуджо. Отново следва месец 
без акции и на 3 май по обяд две двойки вече дебнат следващия осъден пред дома 
му на бул. „Евлоги Георгиев“ 60, близо до Орлов мост. Митка Гръбчева и Величко 
Станев трябва да ликвидират полковник Атанас Пантев, бивш директор на по- 
лицията и председател на Върховния касационен съд. Подсигурява ги двойката 
Леон Калаора и Виолета Якова. Гръбчева и Станев го застрелват пред вратата му. 
София е поставена под двудневна блокада, заловени са 50 търсени от полицията 
комунисти, 9 от които са със задочни смъртни присъди, но не и самите бойци. 
Това е последната им акция. Същевременно по редица причини, сред които сла- 
бото въоръжение, случаите на предателство и лошата на моменти организация, 
бойните групи са все по-често разкривани, а дейците им - арестувани и убивани. 
Впоследствие Политбюро издава заповед тази дейност да се прекрати. От 14-те 
бойци загиват седем. Другите седем доживяват 9 септември 1944 година. 

Поради увеличения брой на партизанските чети и отряди (109) и последва- 
лия размах на партизанското движение (на 9.ТХ.1944 г. са около 30 000 души), през 
април 1943 г. се създава Народоосвободителната въстаническа армия (НОВА). 
Целта е единно командване и по-добра координация на действията на нарасна- 
лите по брой и числен състав партизански подразделения след Сталинградска- 
та битка. Оперативно територията на страната е разделена на 13 въстанически 
оперативни зони (ВОЗ). Сред ръководителите им се открояват имената на Лев 
Главинчев, Владо Тричков, Славчо Трънски, Георги Жечев, Иван Радев, Боян Бъл- 
гаранов, Методи Шаторов, Никола Парапунов, Крум Радонов, Стою Неделчев- 
Чочоолу, Димитър Димов, Иван Араклиев, Борис Копчев, Груди Атанасов, Ламбо 
Теолов, Пело Пеловски, Борис Попов, Дико Диков, Никола Попов. Подривните 
действия във всяка зона се ръководят от командир, заместник-командир, начал- 
ник на щаба и политически комисар. Те влизат в състава на висшето команд- 
ване на НОВА. Командването се осъществява от Главен щаб на НОВА. В него 
влизат: командирът на щаба Христо Михайлов (загинал на 8 февруари 1944 г.), 
политическият комисар Емил Марков (заменен след смъртта му на 12 юли 1943 г. 
от Добри Терпешев), членове Антон Югов, Петър Вранчев, Лев Главинчев и То- 
дор Тошев. От февруари 1944 г. съставът е: командир на щаба Добри Терпешев 
и членове Антон Югов, Боян Българанов, Владо Тричков, Петър Илиев, Тодор 
Тошев, Петър Вранчев, Благой Иванов. Всичко това свидетелства за намерение- 
то на БРП(к) да усили борбата и да завземе властта. През август същата година 
е създаден ръководният орган на ОФ - Национален комитет. Правителството 
от своя страна също засилва действията си. Борбата на правителствените сили 
срещу НОВА е възложена на полицията (лятото на 1943 г.), армията (зимата на 
1943-1944 г.), полицията и жандармерията (пролетта на 1944 г.) и войската (лято- 
то на 1944 г.). Раздават се големи парични награди за отрязани партизански глави 
(за периода 1942-1943 г. - 29 млн. лева и за периода 1943-1944 г. - 61 млн. лв.). 

С окръжно Ж 3928 от 10 април 1943 г. на МВР борбата с партизаните се въз- 
лага на полицията. Допуска се при необходимост и използването на военни час- 
ти. През зимата на 1943-1944 г. илятото на 1944 г. правителството решава да лик- 

видира партизанското движение. Изпълнението е възложено с постановление на 
Министерския съвет от 27 и 28 април 1943 г. и 28 април 1944 г. на Българската 
армия, така тя е въвлечена във вътрешен конфликт, който прераства в граждан- 
ска война. В частите на армията се обучават специализирани подразделения за 
бързо реагиране, наречени „Асен“. Формират се помощни подразделения, ловни 
дружини, чийто състав се набира от войската и полицията. Със закон от 26 яну- 
ари 1944 г. са създадени особени военнополицейски части за борба с партиза- 
ните - жандармерия, която получава неограничени пълномощия в действията 
срещу партизаните. Реалният числен състав е до 5000 жандармеристи (по план 
до 12 000). В масови акции срещу партизаните са мобилизирани допълнително 
около 100 000 войници и полицаи. На 15 февруари 1944 г. Министерството на 
вътрешните работи създава въоръжени групи за борба с партизаните от цивил- 
ни граждани, предимно симпатизанти на българските фашисти, наречени „О6- 
ществена сила“. По този начин се разширява обхватът на сблъсъка и в него са 
включени голям брой хора. Предприети са две офанзиви по разработения план 
„Аспарух“. Сблъсъкът е без всякакви правила и придобива изключително жес- 
ток характер и за двете страни, като по-големи са възможностите на армията, 
полицията и жандармерията, включително чрез репресивни действия срещу 
невъоръжени ятаци и помагачи на НОВА. Резултатът е частичен. НОВА пре- 
търпява загуби, но запазва основния си състав. С наближаването на Червената 
армия към границите на България към партизанските подразделения се присъ- 
единяват все повече хора. През 1944 г. съставът на НОВА достига 9 бригади, 35 
батальона и отряда, 2 самостоятелни чети, бойни групи. В началото на септември 
1944 г. е сформирана една дивизия. Преди 9 септември 1944 год. сред най-про- 
чулите се партизански поделения се открояват Партизанската бригада „Чавдар“, 
Родопският партизански отряд „Антон Иванов“, обединеният Рило-Пирински 
отряд с командир Жельо Демиревски, обединеният Габровско-Севлиевски отряд 
и Трънски партизански отряд и др. Трънският отряд е най-значимото партизан- 
ско обединение през 1944 г. (2 хиляди души). Негов командир е Славчо Трънски. 
Трагична е обаче съдбата на отряда „Антон Иванов“, който действа в района на 
Западните Родопи. През февруари 1944 г. той е разгромен от жандармерията, а 
малкото спасили се партизани се присъединяват към Първа родопска бригада 
„Георги Димитров“. 

Партизанските подразделения извършват нападения срещу железопътни 
линии, складове с храни, гориво, облекло и оръжие, предназначени за герман- 
ските войски. Когато е възможно, партизаните завземат за кратко малки на- 
селени места, за да водят пропаганда, да унищожават полицейски и данъчни 
архиви и да пленяват оръжие и продоволствие. БРП(к) разширява подривната 
си дейност в армията. Понякога войсковите части показват слаба ефективност 
в боевете с партизани. Под оперативно германско командване български воен- 
ни части са въвлечени в бойни действия срещу югославски и гръцки партиза- 
ни в новоосвободените земи. Зачестяват случаите дезертирали войници да се 
присъединяват към партизаните. Това се наблюдава най-вече в поделенията в 
Македония и Тракия. Сформирани са 7 войнишки партизански части, които в 
някои случаи си сътрудничат с югославски и гръцки партизани. Сред видните 

войнишки партизански командири са Дичо Петров, Атанас Русев и други. Чис- 
леният състав на партизанските подразделения е променлив и зависи от броя 
на заловените и екзекутираните и от новите попълнения. Той е най-голям през 
лятото на 1944 г. За целия период на партизанското движение в България сили- 
те на НОВА са от порядъка на 30 000 бойци. 

В началото на септември 1944 г. с наближаването на Съветската армия към 
България събитията у нас се развиват скоропостижно. На 5 септември Съветски- 
ят съюз обявява война на България. На 7 септември от съветски самолети е раз- 
пространено обръщение на командира на Ш Украински фронт армейски генерал 
(няколко дни по-късно с указ на главнокомандващия Йосиф Сталин той е произ- 
веден в чин маршал на Съветския съюз) Фьодор Толбухин до българския народ и 
армия. Заявено е: „Червената армия няма намерение да воюва с българския народ 
и неговата армия, тъй като счита българския народ за братски народ.“ Правител- 
ството на Константин Муравиев обявява война на нацистка Германия, считано 
от 8 септември 1944 година. Същия ден войските на СССР навлизат в страната. 
Срещу тях, по заповед на министъра на войната генерал-майор Иван Маринов, 
няма прояви на организирани военни действия. Същевременно между би 8 сеп- 
тември 1944 г. партизански части завземат трайно около 170 населени места в 
страната. Вземането на властта в София е извършено посредством мобилизиране 
на влиянието на Политическия кръг „Звено“ сред армията. Силни военни части 
застават на страната на ОФ. Решаваща е подкрепата на танковата бригада в Горна 
баня. НОВА установява контрол върху останалите части на страната. Министер- 
ството на войната, Министерството на вътрешните работи, пощата, телеграфът, 
радиото, гарата и други се превземат от въстаническите сили. Рано сутринта по 
радиото новият министър-председател Кимон Георгиев уведомява народа за из- 
вършеното народно освободително въстание. На 9 септември съветските войски 
още не са в София, а настъпват в Северна и Югоизточна България. 

В правителството на ОФ са включени представители на БРП, БЗНС „Плад- 
не, БРСДШш.с.) и ПК „Звено“ Бившият министър-председател Константин 
Муравиев минава в нелегалност. Регентите и правителството са арестува- 
ни. По-късно са заловени началниците на полицията, на жандармерията и на 
някои войскови части. На 9 септември по нареждане на главнокомандващия 
НОВА Добри Терпешев всички партизански подразделения слизат от планини- 
те и вземат властта в селата и в градовете на България. 

Изводите, които трябва да се направят - четвърт век след отстъплението 
на комунизма в България (1989 г.), не са оптимистични. Редица публикации и 
статии в средствата за масова информация, учебници продължават да бъдат про- 
дукт на идеологиите и вместо да намаляват споровете около Втората световна 
война те ги изострят. Българската история се превърна в място за битки на пар- 
тийни пристрастия вместо да се търсят обективни и реални преценки. 

Антифашистката борба в България е неоспорим исторически факт. Дока- 
зателство за това е героичната смърт на над 21 хиляди българи, включително 
9140 партизани, дали живота си пред олтара на отечеството ни в периода от 
1923 г. до 1944 г. 

Илия Бешков (1901-1958) е един от на 
от първата половина на ХХ век. Работи основно в областта на визуалните изкуства 


- живопис и графика, но също и като писател и педагог. Известни негови работи са 
карикатури и илюстрации, осмиващи зараждащия се в началото на века тоталитарен 


режим в България. 

Кольо Георгиев - писател, дра- 
матург. Бил е редактор и корес- 
пондент на в. „Работническо де- 
ло“ в Москва, отговорен и зам. 
главен редактор в Радио „(0- 
фия, директор на театър „(0- 
фия“ и драматург в Студията за 
игрални филми „Бояна“ Два ман- 
дата е бил председател на Съюза 
на българските писатели. Автор 
е на сборници и разкази и на пие- 
сите: „Четвърта степен по ска- 
лата на Рихтер, „Съдии на сами- 
те себе си, „Избор на вариантна- 
та система“ и др. Носител е на 
Вазовата награда, на награда- 
та „Елин Пелин“ и Национална- 
та литературна награда „Йор- 
дан Йовков“. 

Кольо Георгиев 


Е много ми се искаше да стана нелегален! Това, 
дето плащахме петолевки за членски вносв РМС“, 
дето събирахме тайно вълнени чорапи, ръкавици, 
фасул и ошав за нелегалните и понякога преписвахме 
върху индиго позиви, беше нищожно малко в срав- 
нение с онова, което, струваше ми се, можех. На мен 
самия ми се носеха из горите тия вълнени ръкави- 
ци и чорапи... На мен самия ми се ядеше тоя сушен 
ошав - да съм обграден от всички страни от врагове, 
да съм обсипван с градушка от куршуми и бомби, а 
аз, скрит зад някой камък, да дъвча ошава и презри- 
телно да плюя костилките към враговете... Хвърляха 
ми се влакове. И това, че влаковете с германски вой- 
ници се нижеха денонощно към Източния фронт, бе 
вина само на тия, които не се сещаха да ме направят 
нелегален... 

Имах щастието, макар и само за една нощ, да 
опитам вкуса на нелегалния живот и след това за 
друго не бях способен вече да мечтая... Загубиха ми 
се позиви, които уж за най-сигурно скрих във фотоа- 
парата си - една четвъртита „Агфа-, една жалка ком- 
пенсация за планините от неизпълнени обещания за 
велосипеди, екскурзии, нови дрехи и какво ли още не, 
с които се поддържа трудовото вдъхновение на сел- 
ските деца, карани да вършат работа за възрастни и 
лишавани от своите игри и развлечения... Изчезнаха 
заедно с „Агфа“-та. Цял следобед тръпнах в очаква- 
не полицаите да ме приберат и вечерта мъжкото ми 
сърце не издържа: облякох стар елек и каскет, които 
тати забрави, когато ми докара дърва за зимата, пъх- 

нах в една цепнатина на хастара кухненския нож и поех пътя на нелегалните... 
Когато в късна доба отивах към гарата, където пратих Личо предварително да 
ми купи билет за село и да ме чака скрит, вълнувах се само от едно; кога да туря 
в действие ножа. Вълнението идваше от вродената ми боязън от ножовете, но 
сега като нелегален не исках да допускам, че ме е страх, и отнесох вълнението за 
сметка на ужасната възможност жертва да стане някой невинен човешки жи- 
вотец. Обаче лесно излязох от това положение, решавайки да използвам само 
едно оръжие: бягането. Освободен по такъв начин от първото затруднение, 
промъкнах се незабелязано на гарата, получих билета, изпратих Личо със съ- 
вети какво да върши и да приказва, в случай че ме потърси полиция, взех влак 
и посред нощ събудих тати и мама. При мъждивата светлина на газената лампа 
сигурно не съм изглеждал обикновено, защото те втренчиха недоумяващи пог- 
леди в мен. Не ги оставих дълго в неведение. 

- От тая вечер - рекох - съм нелегален. 

- Какъв? - надигна се тати на леглото. 

- Нелегален - рекох. 

- Кой ти каза, че си нелегален? - попита тати. 

- Трябва ли някой да ми казва? -- отвърнах с нотки на досада. 

Тревожните погледи на мама и тати никак не смутиха спокойствието ми 
на човек, взел съдбоносно решение. В тоя момент изпитвах чувството, че имам 
власт и над двамата. То обаче се разколеба, когато баща ми стана от леглото и 
почна да се облича, сумтейки и задържайки все по-дълго поглед върху дилафа, 
който се подаваше изпод печката. Внимателно го побутнах с крак. 

- Остави дилафа както си е, защото той сега ще ми потрябва за една работа 
- рече тати. 

И като се облече, застана строг и суров пред мен. Пръстите на големите му 
ръце се свиваха и отпущаха и аз, загледан в техните движения, усетих в коле- 
нете слабост. 

- Е, значи ти вече си нелегален? 

- Амчи така излиза - казах 23. 

- Искам да знам какво разбираш под нелегален. Болен, гладен, жаден или 
какво, обясни, че да ми стане ясно! 

- Ах, не ти еясно - казах аз, чувствайки, че губя своята увереност за власт- 
та си над тати и мама. - Като те подгони полицията и теб... 

- Теб подгонила ли те е? 

- Не е, но... Това са позиви... Заедно с фотоапаратче... 

- Защо трепериш? - недоизслуша обясненията ми той. 

- Амчи... от вълнение бе, тате! 

- Хубаво е, когато човек се вълнува, преди да го напердашат, защото значи 
е осъзнал глупостите си - каза тати. 

Примирен с по-нататъшния развой на събитията, свих очи и стегнах врат- 
ните си мускули. Но тати излезе от стаята и за моя огромна изненада се върна 
с фотоапаратчето, с моята четвъртита „Агфа“. Той театрално замахна с нея и 
аз съм сигурен, че щеше да я смачка в главата ми, ако „Агфа--та не струваше 
толкова пари и ако не му трябваше за сватбата на чичо, заради която я взел 

от квартирата ми, без да разбера... След няколко часа настъпи краят на моята 
нелегалност: тати ме стовари от нашата конска каруца пред квартирата ми и си 
отиде, получил твърдата ми дума, че повече няма да се заплитам в подобни ИС- 
тории и ще гледам само уроците си. Срещу това той ми обеща сам да ме въведе 
в политиката, когато му дойде времето, но в никой случай преди това, защото с 
моя детински акъл съм щял да направя сума поразии... 

Предупрежденията на баща ми и моите обещания изгубиха сила обаче още 
на другия ден. Започнах да мечтая за повторна нелегалност, вече истинска, изпъл- 
нена със сладки болки, възвишени преживявания и красиви подвизи. В сънища 
се виждах препасан с патрондаши и бомби да гоня орляци страхливи врагове, да 
вървя из поетични полянки, да падам пронизан от коварни куршуми... 

Е, тия преживявания са достойни само за поетични творби, поради което 
зарязах всичко и се захванах да съчинявам стихотворения за герои и мъченици, 
които умираха, преди да изрекат последни думи. Разбира се, и не помислях да 
ги показвам някому, макар да не си отказвах скромната награда да вярвам, че 
един ден, когато стихотворенията излязат на бял свят, а мен вече няма да ме 
има, ще се кажат такива думи: 

- Той, клетият, всичко си е предчувствал... Като че ли е писал за себе 
си... 

Поезията ме увлече толкова силно, че за срока получих двойка по алгебра. 
И като не си представях като как ще се върна вкъщи с двойка, една вечер пре- 
срещнах Павката - ремсовия си отговорник, ученик от горните класове на гим- 
назията, и спазвайки правилата на конспиративната предпазливост, дръпнах 
го настрани и му пришепнах, че се налага да изляза в нелегалност. 

- Да не е станал провал? - стресна се той. 

- Нее- рекох, - но не е изключено да стане; затова по-добре е да се вземат 
мерки Овреме. 

Суровият реализъм на моите думи обаче не му подейства. 

- Откъде ти е влязла в главата тая муха? 

- Ами докога - рекох - ще стоим със скръстени ръце? 

- Даааа! - проточи той и ме изгледа. - А между прочем ти как си с бележки- 
те? Защо ми се струва, че като дойде краят на срока, нещо почва да тегли някои 
наши другари от гимназията към гората? 

Не ми оставаше нищо друго освен да се престоря, че намекът му е крайно 
оскърбителен. 

- Остави - рекох - бележките настрани, това ли е сега най-важното? 

- За ремсиста всичко е важно, когато показва, че не е ученик като другите. 

Побързах да отклоня темата с още няколко съображения как по-скоро да 
извоюваме победата и останах все пак доволен, че Павката не настоя да получи 
точен отговор относно бележките ми за срока. Известно време след тоя раз- 
говор събирането на петолевки, сух ошав, вълнени ръкавици и чорапи не ми 
изглеждаше толкова нищожно занимание и даже се опасявах да не би за нака- 
зание да ми го отнемат. Зарязах поезията и поправих бележката си по алгебра, 
но старите миражи ме нападаха отново, заплахата от двойка се появи отново и 
аз пак започнах да въздишам по гората. 

Тъкмо по това време Павката ми връчи пакет с позиви и нареди да го пре- 
дам през нощта на неизвестно лице в Ловния парк. Обясни какви пароли да си 
разменим, заръча да бъда предпазлив и накрая за всеки случай ми даде съвет 
какво да правя и какво да казвам, ако, не дай боже, попадна в ръцете на поли- 
цията. 

- Колкото за полицията - рекох, едва сдържайки вълнението си, - можеш 
да бъдеш спокоен. Жив няма да ме имат, карай нататък... 

Каква мъка било да си истински конспиратор!... Мечтал си да станеш такъв, 
сънувал си и когато мечтата ти най-после се е сбъднала, никой нищо не разбира, 
никой не се сеща за щастието ти. Цял ден и цяла вечер преди срещата в Ловния 
парк скитосвах по улиците, надянал на лицето си маската ту на мрачна съсре- 
доточеност, ту на лекомислено безгрижие, с надежда да срещна някой познат от 
класа, който да ме попита: „Абе какво толкова си се начумерил: , ааз да отвърна с 
интригуващо безразличие: „Аз? А, няма нищо, така ти се е сторило...“. 

Който не е бил конспиратор, няма представа колко е трудно да се пребо- 
риш с изкушението поне да загатнеш за тайните си. В онези години мнозина 
знаеха или се досещаха, че под спокойната повърхност на всекидневието кипи 
потаен, скрит и невидим живот, дето се решава съдбата на всички. Ти си от тоя 
скрит и невидим живот, ти също решаваш съдбините и на тия подплашени от 
изпити, класни и двойки гимназисти. Но, дявол да го вземе, те си се отнасят 
към теб като към най-обикновен свой събрат, а ти нямаш право да им кажеш 
нищо! Трябва да стискаш зъби, да търпиш, докато дойде онова време, когато 
тайното ще стане явно, когато вършителите на човешките съдби ще снемат от 
лицето си маската, и чак тогава ще имаш правото да речеш: „Гова бяхме ние! 
Помниш ли, като ме попита веднъж какво ми е, а аз отвърнах: „Нищо ми няма“, 
и се подхилих? Ще извиняваш, но тогава нямах право да ти кажа нищо повече, 
тогава - така се полагаше...“. 

Сякаш нарочно не срещнах в тоя ден по улиците нито един познат и ни- 
кой за нищо не ме попита. Така че лесно надвих изкушенията. Тая победа ме 
изпълни със самоувереност, която ме насочи към един полицай, залепил се на 
витрината на часовникарския дюкян. 

- Колко е часът бе, байно? - попитах аз. 

Полицаят ме измери с поглед. 

- Кьорав ли си? - отвърна той, раздразнен явно от нотките на пренебре- 
жение, които се долавяха във въпроса ми. - Ей го е часовника, нарочно турен 
за такива като теб даскали. 

- Ти си се препречил и не го виждам. Дръпни се малко де! 

Полицаят се отмести тежко. Задържах се пред витрината точно толкова, 
колкото ми бе нужно, за да победя инстинктивния страх на конспиратора от 
неговия враг. Когато се обърнах, срещнах погледа на тесни очи, премрежени 
от безцветни мигли - полицаят бе необикновено риж, от типа на ония рижи, 
които се стесняват от своята белязаност. Това наблюдение ме доведе до грани- 
цата на самонадеяността. „Какво й се плашат на тая полиция нашите другари“ 
- помислих си аз. 

- Видя ли сега колко е часът? - каза заядливо полицаят. 

- Видях - рекох. - Седем часът! 

И наум добавих дръзко: „Остават, байно, тъкмо три часа до срещата в Ловния 
парк, а сега пакетчето лежи потулено между дървата под навеса на хазяите...“. 

Безсилието на полицията да проникне в опасните ми мисли издигна още 
по-нагоре моята самоувереност, онова усещане за безопасност, което прави 
конспираторите лекомислени и превръща изпълнението на опасни задачи във 
вълнуващо развлечение. Сновях гордо по улиците, изпълнени с празноскита- 
щи гимназисти, но тая среда, която се вълнуваше от дребни земни грижи, не бе 
достойна за мен и аз се запътих към квартирата. 

Моят приятел и съквартирант Личо сумтеше над тетрадките си, обхванат 
от страх за изхода на утрешното класно по алгебра. Той бе толкова уплашен, та 
не забеляза кога се издокарах със стария татюв елек и каскет и не обърна никак- 
во внимание на приготовленията ми. Но не издържах на изкушението да му се 
обадя, преди да се впусна в моите нощни приключения. 

- Личо - рекох, - имам в бохчата под кревата варена кокошка. Ако не се 
върна, изяж я, не я оставяй да се развали. 

Кокошката, а не мрачните намеци откъснаха подплашения математик от 
тетрадките. В зачервените му от умора очи се изписа нещо като любопитство. 

- Ти да не минаваш пак в нелегалност? - вгледа се той в странното ми 06б- 
лекло. 

- Ти какво? - рекох. - Решил си да ме окачиш на въжето ли? 

- Не бе! - уплаши се той от зловещото ми предположение. - Аз само на 
майтап. 

- Ей такива глупави майтапи - рекох - окачват хора на бесилката. 

- А бе, не бе! - изстена Личо. - Да ме късат парче по парче, дума няма да 
обеля. 

- Добре, добре - оцених великодушно уверенията му. - Та, ако не се завър- 
на, казвам, изяж кокошката и ме поменувай. 

- А не ели по-добре сега да и видим сметката? - попита разсъдително 
Личо. Със своите намеци изглежда не успях да му внуша предчувствията за 
смъртните опасности, на които тая вечер щях да се подложа. 

- Май че имаш право - съгласих се, защото си помислих, че моят лаком 
приятел твърде скоро ще реши, че няма да се върна изобщо. 

Седнахме на масата и в пълно мълчание се нахвърлихме върху варената 
кокошка, която тати ми донесе днес и която при други, по-спокойни време- 
на, осигуряваше прехраната ми за няколко дена. Моята щедрост, щедрост- 
та на човека с невярна, опасна съдба, трябваше да даде повод за вълнуващи 
мисли... Когато няма да ме има вече, околните и близките ще придават мно- 
гозначителен смисъл на всяка подробност от моя живот и ще се натъжават, 
че когато е трябвало, не са йи обърнали внимание. И в замяна на тия бъдещи 
удовлетворения поставих по-хубавите късове от кокошката пред Личо, но 
той дъвчеше лакомо и не се сети да попита защо ям толкова малко. Когато 
излязох и обърнах очи към прозореца, видях Личо да гложди съсредоточено 
костите на кокошката. Опитах се да му завидя... Един гимназист си стои в 
квартирата, яде варена кокошка... След малко ще изтрие с длани мазните си 

устни и необезпокояван от опасността, ще впери поглед в тетрадката... Но не 
можах да му завидя! Навярно защото учеше алгебра... 

Мястото на срещата бе една полянка в Ловния парк, заградено от всички 
страни с гора, много потулено място, към което водеше само тясна пътечка, 
провираща се под сплетени клони на дървета. През пролетта и лятото гимна- 
зистите идваха тук да учат уроците си ида пушат, необезпокоявани от никого. 
Непознатият трябваше да ме чака скрит близо до пътеката, за да забележи мое- 
то идване, което щях да потвърдя и с три тихи покашляния. Трябваше да заста- 
на на другия край на полянката, да изчакам появяването му, да тръгна насреща 
му ида го попитам: 

- Не сте ли намерили тука една загубена тетрадка? 

На което следваше да получа такъв отговор: 

- Така ли си пазиш тетрадките, млади момко? 

Всичко това зае съвсем малко време: от вълнение се окашлях твърде гром- 
ко, толкова громко, че, стори ми се, ехото потътна чак над града, а после, докато 
чаках човека да излезе на полянката, се закашлях истински, сякаш в гърлото ми 
се препречи кост от изядената кокошка. Когато разменихме пароли и тръгнах- 
ме един срещу друг, той глухо ме предупреди да не кашлям, но аз нямах сили 
да се сдържа. В смущението си изтървах удобния момент да огледам добре не- 
познатия, който идеше насреща ми. А когато на ръцете ми олекна от отнетото 
пакетче, една неочаквана тежест се стовари върху мен и сякаш ме смаза. 

Достатъчен се оказа само някакъв миг, за да се проясни съзнанието ми и 
да си дам сметка за случилото се. Прояснението дойде откъм бузата ми. Съзна- 
нието ми се проясни, но пред очите ми мракът се сгъсти до такава степен, че 
не намерих пътечката, единствения изход от тая поляна, и се озовах оплетен 
в клоните на дърветата, безсилен да се измъкна и скрия от непознатия, който 
тичаше по петите ми... 

Употребих всички сили да се освободя от капана на клоните и не губех 
времето си в излишни догадки. В живота си бях ял бой от доста хора, познавах 
вкуса на много шамари, но тия не бих сбъркал с никои: те бяха татковите! Тати 
презираше бащите побойници, които по всеки повод пускат в действие тежки- 
те си десници, и неведнъж е казвал, че няма нищо по-грешно от това да биеш 
дете, но все пак ми остави един-два спомена за своята ръка; и в тоя момент не 
се съмнявах, че старите спомени ще получат ново попълнение. 

А когато се намерих в силните му ръце и чух думи, казани с яростен шепот 
на ухото ми, разбрах, че на тая полянка той ще стане най-големият грешник. 

- Сега ще те отимаря хубавичката; затуй ли съм те пратил в града? 
Тиди.... 

Успях да отлепя шепата му, с която плътно затуляше устата ми, и да кажа, 
задъхан от изненада и страх: 

- Ще викам, тате! 

Разбира се, татко не от уплаха още по-плътно покри с шепа устата ми. Със 
свободната си ръка той ме подхвана през кръста, взе ме под мишница и така, 
носейки ме като куцо агне, влезе навътре в гората. Там ме пусна, но продължа- 
ваше да ми затуля устата. В такова положение стояхме известно време, и двама- 

та еднакво объркани и еднакво смутени от неочакваната среща. По-объркани- 
ят и по-стреснатият естествено бях аз. 

- Сега да започна ли да махам наляво и надясно? - каза тати, като ме раз- 
тресе. 

Ако имаше намерение, нямаше да се допитва. 

- Не бива, тате. Ще се издадем! Къде ще му излезе краят, ако почнат да се 
бият помежду си конспираторите? 

- Ей за тия глупости заслужаваш да... - дръпна той ухото ми. - Веднъж 
ти простих, като повярвах на обещанието ти, но тоя път няма да ти се размине. 
Ще ми кажеш кой умник те е оплел, да го питам аз за деца ли е тая работа! Кой, 
казваи! 

- Аз, тате - рекох, - питам ли те кой те е пратил тука? 

- Пъки МНОГО знаеш! - от тия думи долових ако не възхищение, то поне 
примирение, което подсказваше, че опасността от най-лошото преминава. - Да- 
ваш ли си сметка къде ще те изведе тоя път бе, безделник? 

- Да, тате - казах, - давам си! 

- А като си даваш, защо не помисли какво ще стане с майка ти, ако, не дай 
боже, те пипнат! 

- Ити, тате - отвърнах, - не мислиш за майка си. 

Той не намери какво да ми отвърне и изсумтя. Държеше все още ухото ми, 
сякаш се боеше, че ако го пусне, ще побягна, но вече не го стискаше, а почна 
леко да разтрива между пръстите хрущяла му - един стар навик от годините, 
когато бях малък и когато гневът му, бързо утихващ, лесно преминаваше в лас- 
ка. Отухото ръката му се свлече на рамото ми и той ме притегли към себе си. Аз 
се притиснах в тялото му, чувствайки с носа и брадата си студените копчета на 
дрехата му. Върху гърба ми легна неговата голяма длан; нейната тежест и нощ- 
ната хладина на гората ми върнаха неочаквано усещането от детството, когато 
рано сутрин отивахме с тати на нивата; сънен още, аз се свивах в колата, зъзнех, 
докато тати ме притегляше към себе си, загръщаше ме с пешовете на разкопча- 
ното си сако, държейки длан върху непокритата част на гърба ми. Споменът, 
тоя толкова далечен и стар спомен, така ме разжали, че аз заврях лице в дрехата 
на тати, засумтях в нея, за да замаскирам едва удържимите хълцания, които 
напъваха в гърлото ми. 

ше изкуство, като проява на човешкия 
дух, вгражда в материята си индивидуалност- 
та на своя създател. Независимо от времето, в което 
живее, от гражданските, тематичните и естетически- 
те му предпочитания. То олицетворява твореца, за- 
щото е част от собственото му „аз“, и така го пренася 
в бъдните години. Защото словото е начин за обез- 
смъртяване на тленния човешки силует и на сторе- 
ното от него. Особено когато е орисан с дарбата да 
създава изкуство над делничните тегоби. Над сиво- 
тата на тълпата и над дарените му години физичес- 
ко присъствие на земята. Поезията е връзка между 
таланта на личността и обществото в развитие. Бе- 
лязано със събития, със смяна на годишните време- 
на ис неусетно отиващата си младост. На нейно мяс- 
то идва зрелият житейски опит. Тихото прощаване с 
делнични неща и купчината изписани послания, до 
които потомците се докосват с трепет или просто ги 
забравят... Да, поезията е начин на съществуване за 
отделни личности, озарени от божия промисъл. Те са 
връзката между него и мислещата материя, неразум- 
но устремена в космичното пространство. Но мечти- 
те изтляват, остава словото. И споменът за онзи, кой- 
то го е обезсмъртил в стих: може би вчера, може би 
днес. А може би ще направи това иутре... 

Върху плоскостта на тези разсъждения поезията 
на Петър Велчев напомня храм на Логоса, от дверите на 
който започва безкраен път. По него дружески вървят, 
пречистени и причестени, Животът и Смъртта - пове- 
лители на човешкото множество. На вечния биологи- 
чен кръговрат, в чието изначалие винаги блести искри- 
ца разум. Зареяна между времето и пространството, за 
да остави свой белег върху снагата на вечността. Петър 

Велчев е неин прорицател и изповедник. Привидно перото му възпява видимия 
свят в цялото му грапаво многообразие. Но това впечатление бързо се променя, 
когато вникнем в творческото му развитие като автор. Защото в лириката му мощ- 
но диша океанът на първичната материя. Привидно покорен в рамките на съвре- 
менната цивилизация и едновременно разчупващ тези рамки. Той плиска вълните 
си върху цялата планета. Развива се във възходяща градация и превръща духа в 
реализирани идеи. Едни - за насъщния къшей хляб, други - за разгадаване на кос- 
мическата необятност. Но всички сглобяват картонените кули на живота, за който 
сме уверени, че го познаваме. Мисълта на автора се стреми да надникне зад де- 
корите на видимото, достъпното, лесно обяснимото. То влага свой интелектуален 
подтекст, минаващ през епохи, обществени трусове, налагани догми и граждански 
противоречия. Нарича се човечество и трябва да има своя скрита цел. Щом е моде- 
лирано от Създателя и пратено да властва над планетата. Именно нея, целта, търси 
Велчев, който е недоверчив адепт на глобалната идея за хармония между хората и 
собствената им планета - от една страна. От другата е мълчанието на вечността, 
която чрез небето се вглежда в нашите лутания и мимолетни щения. Загърбили 
иконата на безсмъртието, към което неистово се стремим. 


Човекът - хищно, 

мършаво чудовище, 

което смуче кръв и сълзи рони. 
Безгрижно, пищно, 

пеещо съкровище, 

разграбено от варварски погроми. 


Човекът - сладка, 
тъничка торба, 
изплетена от кости, сол и влага... 
човекът - кратка, 
мъничка творба, 
в която Господ семето си влага. 
Песен за човека 


Лириката на Велчев до голяма степен е вътрешносетивна. Единство между 
вдъхновение и разум, вплетени в звукова живопис. Израз на съвременен мо- 
дернизъм, изграден върху символиката на реалните неща, от които авторът не 
се дистанцира. Неговата философия е основана на наблюдението. А чрез него 
- на аналитичното изучаване на доминиращите предпоставки, които тласкат 
живота към застой или към развитие. Това е причината той да разглежда света 
като палитра от моделиран хаос със свои трайни закони. Често непонятни за 
случайния наблюдател. Но понятни за изследователя поет: със свой код за сли- 
ване с дълбоката им същност. Битието ражда своята мисловна проекция - чо- 
века, и самото то е израз на неговата мисъл. Делничното е само канава, върху 
която избуяват цветовете на разума, и той рядко стъпва в уличната прах. Целта 
му е да обясни защо сме създадени. Какво се очаква от нас и по какъв начин. 

Ако не сме създадени с определена мисия, защо още съществуваме? И какво ще 
се случи с всемира, когато заемем мястото на Бог... 

В творчеството на Петър Велчев властно диша Мирозданието, разделено меж- 
ду природата и алиенираното житие. Което незначи, че авторът пренебрегва своите 
родови корени. Но като тема те отстъпват пред историческите аналогии, засягащи 
цялото човечество. И тяхната поука от минали епохи поетъг вгражда в стреме- 
жа ни към бъдещото време. Понякога, както в петостишията на книгата „Самотен 
плувец, са вплетени афоризми. Изстрадани поуки от страницата на дните, през 
които минаваме по пътя към отредения финал. Или трепетът на сонетните визуа- 
лизирани мозайки, на които е доказан майстор. Но и тук, и навсякъде по редове- 
те лирическият герой на Велчев е самонадграждащ се мисловен дуалист. Склонен 
равнопоставено към извисяване на символа-личност и към желаното й аутодафе. 
И очарователен самотник, без да е егоцентрик. Готов понякога за себеразкриване с 
подкупваща искреност, пленяваща аудиторията. Сам авторът разтваря дверите на 
интимната си същност, в която се оглежда съвремието. Праведен, тъжен еретик, 
ковящ законите на естеството, които пръв подлага на съмнение. Над всичко е ча- 
совникът - символ, отмерващ подарените ни мигове. Наблюденията на автора са 
светлосенки, от чиято здрачина до нас достига контурът на изследваното от него 
явление. И сякаш долавяме как присъствието ни на планетата изтича неусетно и 
неумолимо през пръстите ни. Опитващи се да задържат времето в един-единствен 
статичен миг, в който да вградим образа си. И така да заслужим безсмъртие, когато 
няма да ни има сред другите и те не ще си спомнят за нас. 


Като голямо междучасие 

е трескав срокът на живота 
и все играеш, и лудуваш, 

и все се чувстваш ученик. 


А всеки миг звънецът ще удари. 
ХУП 


Творчеството на Велчев нее подчинено на традиционно-местното, регио- 
налното, познатото. Той търси общочовешки истини, в които вмества и своята 
национална идентичност. Чрез темата за България обаче изразява тревогите 
си за гротеските в обществената картина у нас, на които е свидетел. Общият 
минорен тон, така често присъстващ в стиховете му, сега отстъпва място на 
полемичността. Самата същност на твореца се преобразява. Макар за кратко, 
той навлича тогата на граждански трибун, будещ заспали съвести. Това е па- 
реща поезия, чийто конкретен повод няма значение. На преден план излиза 
грижата за страната, която е част от планетарната общност. И ставащото в нея 
може да бъде отнесено към всяко кътче на земята. Където страдат хора, лишени 
от спомена за славно минало. Потопени във въртопа от неясни „ценности“ без 
бъдеще време и без гарантираното достойнство на личността. 

И се тресе родината 

от страховити пошлости, 
ум чака от чужбина, 

а щастие - по пощата. 


Ех, колко непотребности! 
И даже имам чувството, 
че със самата себе си 
Историята блудства. 
Епоха 


Сериозен дял в създаденото от Петър Велчев заема природата. Тя не е 
уловена от натура, а също преминава през философските критерии на автора 
за значимост на наблюдението. Картините на сменящите се сезони отчетливо 
напомнят за смъртта на младостта, останала назад в годините. За неканената 
есен, след която ще се възцари студът. В лириката му човек и природа са част от 
енигматиката на съществуването - те взаимно се преливат до сетния ден на би- 
ологичната ни същност. След нас ще дойдат нови поколения и по същия начин 
ще се впишат върху гръдта на природата. Защото животът дири своя аналогия 
в безкрайните трансформации на плътта, кръвта, мисълта. В шепота на дървес- 
ните листа. В невъзмутимостта на земната твърд и високо някъде - в небето. 
Природата също е дарена с разум, който не познаваме, а често и отричаме. Но 
какво сме без нея? Безчет самовлюбени твари, търсещи своето самоунищоже- 
ние. Защо? Не сме ли носители на Божествения дух? Дарил ни скрижали, за да 
бъдем негов образ и подобие? Човекът не е паднал ангел, но е склонен към въз- 
гордяване и върху природата оставя своя негативен отпечатък. Без да знае, че 
тя е съвременният Едем, пътищата към който не трябва да обрастват с бурени. 


Библейска тишина. Ухае гроздоберът късен. 

и тънък, тръпен хлад плътта пристяга като пръстен. 
Налива есента огромна чаша златен сок 

и размисълът става все по-бистър И ВИСОК. 


Нима достигнахме върха на хълма, на Голгота? 
Виж, краят на деня напомня края на живота... 
Влече ни залезът, напомнящ някакъв обряд, 
и всеки храст в градините ни гледа като брат. 
Сонети за есента - 1 


Като всеки надарен творец, и Петър Велчев дири отзвука на лирата си в 
заобикалящата ни действителност. Превърната от него в алхимична работил- 
ница. Където отсява същността на понятията за добро и зло. Разглежда ги като 
две страни от неделима цялост, в която все пак нещо от тях доминира. Авторът 
е вещ психолог и ни внушава, че и човекът често е сдве лица. Едното - вплетено 
във всекидневието на битността. Другото - ехо от атавизма, което все още кънти 

в душите ни. И когато привидната хармония на обществото бъде разрушена, ще 
трябва да тръгнем от началната точка. Помнеща първите ни съзнателни стъпки 
в дебрите на вековете. Което означава унищожение на всичко съградено досега 
през много трусове, войни, страдания и излишни жертви. Може ли поезията 
да промени човешката склонност към братоубийство? Като ни я напомня, без 
да преповтаря в реалността притчата за Каин и Авел: Може, защото самият й 
смисъл означава извисяване, развитие, полет. Лириката е онова вълшебно про- 
никновение на човешкия дух, идващо често в трудни моменти. Когато трябва 
да се пречистим и да направим интимна равносметка на делата си. Да станем 
добри и да простим предателството на бивш приятел. Да се доверим на словото, 
тази цветна мозайка от химни за проникновеното у всеки от нас. И самите ние 
да се превърнем в слово на разумната мисъл. Посветено на градивното мислене 
и на позитивните общочовешки алтернативи, вместо на смъртта и разрухата. 
Защото денят ни е изграден не само от ослепителната белота на оптимистично- 
то и от черните краски на негативизма. А и от невероятен брой светлосенки, в 
цветния здрач на които търсим и смисъла на поетическото изкуство. 


Не, римата не е играчка, 
а висше битие на ехото, 
тоест на Логоса божествен, 
защото болка вика билка, 
възторзи означава рози, 
а обич се превръща в обръч 
и всъщност никога и нищо 
не съществува без съзвучие. 
Рима 


Петър Велчев е строг към себе си поет: често тъжен, самотен, дистанциран 
от тълпата, на която всъщност убедително проповядва истини за делника на 
материята и празниците на духа. И на плътта - защото любовта за него нее от- 
влечено греховно понятие, а еротичен пир на двойка човеци. Издигащи страст- 
та си до степента на езически култ, без който животът на земята постепенно би 
се превърнал в пустиня. 


И трепкат двете древни гълъбици 
с очи коралови, без страх и срам. 
Аз знам, че като прелетните птици 
те днес ще бъдат тук, а утре там. 


Но все едно! Свещеният екстаз 
бълнува кръвосплетени пътеки. 
И влизам в ласкавото лоно аз - 
макар за час, 
случайно 
и навеки... 
Жена 

Петър Велчев не е от авторите, за които се шуми. Той е отдавна утвърден 
литературовед, преводач, критик, публицист и носител на редица награди за 
творчески постижения. Лириката му сякаш остава на заден план, но впечат- 
лението е измамно. Ще спомена, че негови стихове са включени в антологии 
на българската поезия на руски, фински, сръбски, арабски език. Творчеството 
му, в тематичен план всеобхватно и дълбоко мисловно, е включено в 14 стихо- 
сбирки: „Заключено време“, „Ангелът на здрача“, „Самотен плувец, „Обратно 
броене“, „Рискът да си жив“... С гама от чувства, които пулсират от минорното 
до предпазлив оптимизъм и рядко - до нотите на ведрото скерцо. Иначе каза- 
но: по страниците господства животът в цялото си многообразие дори тогава, 
когато над него пада сянката на смъртта. През него минават облаци, знойни 
кръстопътища, слънцето и мракът. Цветя, любов, усмивки, жестове и песни... 
тишина. Велчев е класически автор - дълбок познавач на битието, вещ хирург 
на човешката душа, а най-вече: изследовател на мислещата плът в цялото й въз- 
вишено несъвършенство. Той може и трябва да е пример за цяла галерия поети, 
предимно млади. Които, от стремеж за бързо признание, раждат мъртви посла- 
ния неизвестно до кого... 

Далеч съм от мисълта, че с тези редове обхващам цялата мащабност на ли- 
риката, създадена от този автор. Винаги съм казвал, че поезията не може да се 
преразказва. Тя се чете със сърцето и с ума, за да остави плодните си зърна в на- 
шето съзнание. Така еи с поезията на Петър Велчев: добронамерено елитарна, 
адресирана до мислещи люде. Неслучайно на финала искам да завърша с един 
катрен, посветен на нас - съвременниците, и на отминаващото бъдеще. Което е 
всъщност проекция на живота, впримчен във вечния кръговрат на битието. 


Човеко мой! Ти сякаш функция на нещо си... 
Роял, на който свири Друг, а ти дрънчиш 
и без да знаеш - ангели или пък вещици 
натискат белия и черния клавиш. 

Невинност 


Живеем В труден етап на разностранни поетични търсения, залутани В 
дебрите на съзнанието. Много често - без ясна представа какви са интелек- 
туалните им приоритети и доколкото съществуват, към кого са адресирани. 
Класическата лирика на Петър Велчев, обединяваща най-добрите традиции на 
българската литература, е илюстрация на живота между реалистичното и сим- 
волистичното. Намерили под перото му нова форма за естетическо въздейст- 
вие върху съзнанието на днешния читател. Тя едновременно разказва, тревожи 
и обнадеждава, че времето никога не свършва. И в неговото многоцветие ще 
преоткрием себе си чрез извисяването на духа. Когото днес сме позагърбили в 
търсене на дребното и на моментното, съграждащи сивия ни делник. Творчест- 
вото на Велчев ни отвежда към висините на мисълта и там ние ставаме такива, 
каквито искаме да бъдем: добри и борбено-смирени. А когато човек се слее със 
собственото си „аз“, е истински щастлив, нали”... 

СВЕТОТО СЕМЕЙСТВО 


увството, което изпитвам от поезията на Цветан Начев, е възторг - 

както от предишната стихосбирка „Насрещен вятър, така и от но- 
вата „Нощноглед“. 

Разбирам, че съдбата на Цветан Начев не е била лека. Отличаващото 
неговите стихове е именно това - в тях се усеща съдба - нещо, без което 
не може да съществува истинска поезия - завидна, висока, благословена от 
Бога. 

В края на стихосбирката има опис на новите думи в българския език от 
Цветан Начев, което, бих казал, е един творчески и езиков подвиг, и то във 


време, когато езикът ни се затлачва от чуждици. 
В един свой стих „Прощавица“ той казва: „Всъщност аз съм безизход- 
се 
ник, но аз съм убеден, че Цветан Начев не е безизходник. Неговият брод, него- 
вият изход към бъдните поколения и към паметта на децата и внуците му, 
на които всъщност е посветено това стихотворение, е неговата поезия. 
Пожелавам му от сърце и душа все така да държи перото - здраво, висо- 
ко, за чест и слава на своя народ, за чест и слава на българската поезия. 


Матей Шопкин 

ВЕТРИЩА 


Живота пак го втресе. 
Небето губи почва. 
Грях възлитие разсича. 
Тъгата залиня. 

В мен - онемяла песен. 
Ветрища се наточват. 
Копнее за кокиче 
смразената вина. 
Денят е нощ без бухал. 
Плач виното разрежда 
и сълзите се давят 


СЕРЦЕСТОЕНЕ 


Така ми лиисваш... 

че се задушавам. 

Ей оня облак 

се разлиства 

и редом с вятъра оре. 
Сгрешил ли съм - добре. 
Така ми липсваш. 
Сигурно си права. 


ЦВЕТАН НАЧЕВ 


СТИХОВЕ 


във спомена богат... 
Любовите са кухи. 
Трева вместо надежда 
пасе свещена крава - 
менте и без рога. 

По дъното - пролука. 
Бедите - пълноводни. 
Пердета пред очите 
и хоризонтът - плах. 
Проклето итиче кука 
в душата ти, народе, 


Луната - обла, 

бяла, чиста... 

А любовта не иска 

да умре. 

Ще се разплиска 
небето да изкъпе 
нощта. И любовта ли? 
Така ми липсваш, 


душата ти се вплита 
в змиярници от страх. 
Съдбата се облиза. 

До прага изпрати ме 

и прибери децата 

от чужди домове! 
Последно: чиста риза. 
Подмокрената примка 
ми е добре позната, 
защото... съм човек. 


че ето - чак ми е добре. 
Идва пъти по-скъпа 
ти ми ставаш. 

Но пък - жалко... 

Тя, любовта, не иска 
да умре. 

Пък тази зима взе, че се проточи - 
поточето в душата ми се смръзна. 
Осъдена на смърт от мен задочно, 
надеждата лежи под дума мръсна... 
Претрупал мечата хралуна с вери 
в бурканчета за мед и боровинки, 
подострям нокти, за да се катеря 
към първите кокичета следзимни. 


ПОРТРЕТ НА НАДЕЖДА 


Пак рисувам на тъгата портрета. 
Малко ретро, но нали го изтриха. 
С молив стреснат, по липса на четка, 
от гротеска на няколко щриха. 
Вместо сълзи, нахвърлям лунички, 
в светлосенки очите йивилитам, 
ей- очите щ някак си ничии, 

а пък точно в сърцето ми виити. 
И не казвай, на друг че прилича, 

те косите йтъй ще струят, че 

да разбираш, че още обича 

във едно средпристанищно кътие. 
Ти си мислиш, че така се шегува? 
Независимо как ти изглежда, 

пя, тъгата, която рисувам, 

е проект за портрет на надежда. 


КАПКА ОБИЧ 


Всяко нещо, в което се пробвах, 
беше облак в небе, аз - натрапник 

и не бях даже дъжд в този облак, 

не усиях като обич да капна. 

Сам се водих на сцената, в клуба, 

а ме гонеха с яростни пръти, 

ако можеше в мен да се влюбиш, 

шях да стана натрапник в съня ти. 

На покрива отсреща се разшета 
едноминутно южно снопче вопли 

и може да се каже: ето - в петък 

е пуснато предичувствие за топлост. 
И зима кимва, чинно се покланя, 
издъхва, моли да йе простено. 

Да-а-а. Лъхва пролет. Толкова измамна, 
че да ми стане истински студено. 


ВЪЗЕЛ 


Във кърпата, в която баба 

е връзвала стотинки жълти 

да ни зарадва с шоколадие, 
когато ще гостува вкъщи. 

Във тази кърпа днес завързвам 
от татко си неказаните думи, 
от майка си неплаканите сълзи, 
от мене си нестреляни куршуми. 
И този възел в двора ще заровя, 
та щом подпали се домът ни, 

да знаете, че имате основи. 

И че отново ще ви съмне. 


Нямах път до Олими да отскоча, 
с боговете да седна на маса, 
нямам повод за паметна плоча 

и еясно, че нещата така са. 

Тъй че нека си пишат трактати 
и берат свойте рози от храста. 
Тук във бдя не съм се натранил, 
просто тук си е моето място. 

Знам, наоколо бъка 
от любови отиадни, 
от семейни завери 

и от кухи съриа. 
Няма място за мъка, 
но за мъка са жадни 
всички тайни вечери 
с безналични лица. 


ПЕРЛА ПО БЕДНОСТ 


Глупостта марширува победно. 
Тези стройни редици. 

Тези бойни колони. 

Гърбом седнал, я гледам. 

По бедност. 

Вече няма защо да ме гонят. 
Вече нямам какво да укривам. 
Аз съм... точно тъй - нишцо. 


Удвят крак. И набиват. На живо. 


Нямам огън - нямам огнище. 
Много скоро и мен ще настъпят. 
Аз съм камиче. 

От паважа. 


ЗАД ОНЯ ЪГЪЛ 


Оня бесен апостол 
няма как да възкръсне- > своя мъж прелъстила, 
някой кръста нарязал 
и продал „на парие“ 
По великите пости, 
прегладнели и късни, 
ято змии облазва 
всяко райско дръвие. 


Изкушената Ева, 


втора ябълка сдъвка 
и пред Бога сразен 

се изказа без превод, 
че змия си е свила 
свое място за мъка... 
И така съм роден. 


И конче. За всякакви кръпки. 

Все едно. Просто аз не съм важен. 
Аз живея по милост. По бедност. 
По неясни за Бога причини. 
Някак не е прилично 

и редно 

да клеча покрай бъчвите вино. 
Оня хляб, по празник безплатен, 
не е явно за мене предвиден. 

Аз съм сляи. 

И на дъното пратен - 
песъчинка 

в стомаха на мида. 


Тъгата може да говори, да вика и да шепне, 


да онемее, дори да се разсее, 


да пречи, да злостори, да бъде достолейпна, 


виж - да се смее никога не смее. 


Веднъж да се успива, веднъж да подранява - 
на любовта прилича. Тъгата може всичко. 
Но ти бъди щастлива, но ти бъди тмакава, 
каквато те обичам. Защото те обичам. 


О, да. Бъди такава. 


Тъга със глас недъгав нощес ще ме подиита 
защо не си омивам - тъгата е дребнава. 

А аз зад оня ъгъл ще тие позяпам скритом. 

Да знам, че си щастлива, каквото и да става. 


О, да. Бъди, бъди такава. 

ЮБилей 


с ъ 
( Г.) 
ЛЮБЕН ПЕТРОВ Д: 90 Години 


Скъпи приятелю, 

Честит юбилей! 

Ние, колегите ти от списание „Понеделник“, ценим високо дей- 
носита ти като дипломат, анализатор и автор на десетки пуб- 
ликации но актуални международни проблеми. 

Желаем ти здраве, бодрост и още дълги години плодотворна ра- 
бота сред нас. 


ес 


Списание „Понеделник 

ТАВ:Е ОЕ СОМТЕМТ5 
РОМЕБЕ/ЧК 


(„МОМОАУ” - А /ОйВМА! ЕОВ ТНЕОВУ, РОИТ!С5 АМО СШТИВЕ) 


Тноувнт АМО АРНО!15М5 
Тнеову 


|уКа ТгаКоуа 


Егапсо!5-Хамег Содит 


ТНЕ СВ515 ТМ ИКВАТМЕ 
Мади" Теопоу 
бос инту 


Репро МШаПоу 


|АТЕВМАТОНАС РОПТ!С5 


Р)отег Уакомем 


БОСА РОЦСУ 


Мазз! Мотоу 


Магхвт, ОПдагсйу апЯ Соптетрогагу ПБега! 
Оетосгасу 


ОеШегайопз оп | деп ута 5тайога микИ 
Н ейзга 


Тгисе - мйош! апу Норе о! Реасе 


Те Тгапз оп Репой - а 5хер Айеад ога 5хер 
Васк 1 е Нтопса! Пеуейортеп! 


Тне Мегатогрйозез п Оетосгасу п Ше 
добра! мопа 


Мога! Кедшайоп апа И5 Кеайгаоп та 
Модегп 5оса! Сопех! 


ТНЕЕЕТУЛМЕ - П5 РАЗТ, РКЕЗЕМТ АМО РОТОКЕ 


ОшаИге СепсПпеу 


Уапко 5акагоу 
(Радев Кот 115 Роса! Вюдгарйу) 


19 


39 


68 


78 


94 


106 

ТАВЦЕ ОЕ СОМТЕМТ5 


Нстову 


Ме!Ко Ма Капоу 


Тспаудаг 5хоптепоу 


Еоцг 5гопд Ро!!5 о Ле Мопа Нктопс 
Мсоогу: Мозсоуу, ХТаПпогад, Кигк, апд Вейл 


ТНне Апиазств! 5игидд!е т Вшаапа 15 ап 
шоайврита е Еаст 


Ситиве 


КоЦо Сеогфем 


Сеогд! МКооу 


Тгуетап Ма!спеу 


Тне Шеда! (а 5гогу) 
Ретег Ме сПем 15 70 
„мак, Пзтепта по глу 5Пеп! 5Жерз...” 


Роет 


Амммевздву 

ПиуБеп Ретгом 15 90 


118 


127 


134 


141 


142 


149 

БВОММАВЕ 
РОМЕБЕ/ЧК 


(„СЕ ТИМО!“ - МАСА?! МЕ ОЕ ТНЕОН!Е, ОЕРОПТОИЕ ЕТ ОЕ СШТИВЕ) 


РЕМБЕЕЗ ЕТ АРНОВ!5МЕ5 
Тнеови 


|уКа ТзаКоуа 


Егапсо!5-Хамег Содит 


ГА СВ15Е ЕМ ОКВА!МЕ 
Мади" ТеКопоу 
босЕТЕ 


Репи МКйайоу 


РоцтоийемтеВМАТЮМАЕ 


Реге УаКомеу 


Роцтойезосдпе 


Мазз! Мотоу 


ГА САУСНЕ - РА55Е, РВЕБЕМТ ЕТ АМЕМВ 


ОшткКаг ацеп!сПпеу 


Ге тагх5те, ГоПдагс!е е! |а детосгайе 
Прега!е сопетрогате 


Вейехопз зиг Пдеп  сайоп ди зтайп!згле 
амес А епзте 


Сеззег |е еи - запз евро! де ра!х 


Га ап оп - ип раз еп ауап! оц ип раз 
еп аглеге дапз Геудипоп Атопаче 


Гез глетатогрйозез де |а дегтосгайе дап 
|е попде д!орае 


Га гедашайоп гога!е е! за гвайзапоп дапз 
|е соптехее зоса! соптетрогат 


УапКо 5акагом (Ехиайз де за Бюдгар е 
рошаие) 


19 


39 


68 


78 

ВОММАВЕ 


Нстове 


Ме!Ко Ма Капоу 


Тспаудаг 5Хойтепоу 


С ИТУвЕ 
Коеи Сиеогдшеу 
сиеогди! МКо!оу 
Тяуетап Маспеу 
Лови 
156 


Гез ацате ро!5 Дарри! де Га мкстоне 
Ни5хопаче тпопаа!е: Мозсои, 5ТаПпогаа, 
КигвК ет Вейл 


Га ике ап азсте еп ВшШаапе ез ип Тай 
Нтопаче ла всита е 


(Ипе почуейе) Сапдезипе 
Ге70#те апп!мегбае де Ретаг Мейспеу 
„е тагсНе, а Гесошее де пле раз зоигдв.. 


Роетез 


Ге90"те апп!мегбане де ГиБт Реигоу 

ГАНАТ 
РОМЕБЕ/МК 


(„МОМТАС“ -2ЕТУСНВ!ЕТ ЕЙВ ТНЕОН!Е, РОИПК ИМО КТИ) 


(СЕПАМКЕМ ИКМО АРНОЕ!5МЕМ 
ТнеовиЕ 


|уКа 2аКома 


Егапсо!5-Хамег Содит 


ГЕ КВБЕ ТМ ОЕВ ИКВАТМЕ 
Младша" Текопом 
СЕБЕПЦ 5СНАЕТ 


Репри Майо 


|МТЕВМАТОМАГЕ РОПТК 


Ро“ )аКом/ем 


БОЛАЕРОЦПК 


Мазз! Мотоу 


Магкавтиз, ОПдагс е ипа дедепмиагнае 
ПЬега!е ОетоКгаце 


Масндепкеп пБег Де Сесйзеттипа уоп 
5тай5гтив ипа НИ ейзглиз 


МаНепзи тапа - ойпе Ной пипа ацЕ Епедеп 


Ое Мепае - 5сри! пасй уогп одег 5сАПН: 
гигоск ит дег 5хопзспеп ЕптуисКипа 


Пее Метатогрйозеп дег ОетоКгаце 
1 дег доба!еп Мек 


Пе погайзспе Кеде!ипа ипа дегеп 
КеаПчегипа п епет дедепууагпдеп 
зогайеп Когех! 


ГЕПМКЕ - МЕКСАМОЕМНЕП, СЕСЕММАВТ ОКО 2ИКОМЕТ 


Ош(Кег Сеп! 5сйеу 


Радтае ац5 дег ро! 5спеп Вюдгар! е 
моп Уапко 5аказоу 


19 


39 


68 


78 


94 


106 

ГАНАТ 


СЕЗСНСНТЕ 


Ме!Ко Муа!Капоу 


Тзспауудаг 5топтпепоу 


Котов 
КоЦо Сеогфеу 
Сеогд! МКоом 
2уметап Май5сйеу 
„уви вом 
158 


Оее мег 5ишгрипкее дез уейН 5тойзспеп 
УТедех: 
Мовкаш, 5Тайпогаа, Кигзк ипа Вей 


Оег ап азси!изсне Катр т Вшаапеп - 
ете ипрезиепе Тагзасне 


Оег Шеда!е (Егга ипа) 
Ретег Мей зсПему 70 )айге ай 


„Гаизсйепа аш тпете дедатрКеп 5сиийе, 
5сигейе сИ могап..., 


сефс те 


ЦчБЬеп Рекгом 90 /айге ай 

С ОДЕРЖАНИЕ 
ПОНЕДЕЛНИК 


(„ПОНЕДЕЛЬНИК“ - ЖУРНАЛ ТЕОРИИ, ПОЛИТИКИ И КУЛЬТУРЬ!) 


Миъсли и АФОРИЗМЬ! 
ТЕОРИЯ 


Ивка Цакова 


Франсуа-Ксавье Кокен 


КРИЗИС В УКРАИНЕ 
Владимир Трифонов 
ОБщество 


Пеню Михайлов 


МЕЖДУНАРОДНАЯ ПОЛИТИКА 


Петр Яковлев 


СОЦИАЛЬНАЯ ПОЛИТИКА 


Васил Момов 


Марксизм, олигархия и современная 
либеральная демократия 


Размисли 06 отождествлении сталинизма 
и гитлеризма 


Перемирие - без надеждь на мир 


Переход - шаг вперед или шаг назад 
в историческом развитии 


Метаморфозь: демократии в глобальном 
мире 


Моральная регуляция и ее реализация 
в современном социальном контексте 


ЛЕВЪЕ СИЛЬ! - ПРОШЛОЕ, НАСТОЯЩЕЕ И БУДУЩЕЕ 


Димитр Генчев 


Янко Сакьзов (Страниць! политической 
биографии) 

39 


68 


78 


94 


106 

С ОДЕРЖАНИЕ 


История 


Велко Вълканов 


Чавдар Стоименов 


КУльтурдА 
Кольо Георгиев 
Георги Николов 
Цветан Начев 
ЮБилей 
160 


Четъре опорнье точки всемирно- 
исторической победь:: Москва, Сталинград, 
Курск и Берлин 


Антифашистская борьба в Болгарии 
- бесспорньи исторический факт 


В подполье (рассказ) 
Петру Велчеву исполнилось 70 лет 


„Шагаю, вслушиваясь в свои глухие шаги...“ 


Стихи 


Любену Петрову исполнилось 90 лет 

